
U ljubičastu toplu polutamu noćnoga lokala sievnuo 
je odjednom oštri mlaz zelenog svietla. Ova boja je sje- 
ćala na tamnozeleno, suncem obasjano more, koje svje- 
tluca u dubokoj uvali strmih pećina i u kojega se sjaju 
blistaju nebrojene sitne zlatne točkice. Bio je to odsjev 
mora gledan kroz finu prizmu velegradske noći. A tajan- 
stvena božica mora lebdjela je i plivala na zelenim valo- 
vima. Vitko njezino tielo bilo je pokriveno ružičastim i 
srebrnim ljuskama, koje su odbijale sjaj reflektora po 
cieloj dvorani. Skladnim kretnjama obilazila je i plesala 
oko stolova, koji su bili u polutami, i samo bi ih na časak 
osvietlio oštar sjaj, što je sliedio božicu mora, a dolazio 
je od nekuda sa stropa. Tada su se za stolovima mogla 
vidjeti otmjena gospoda i razgolićene dame, koji su na- 
punili dvoranu. 

U zelenom svietlu iza božice naglo se pojavio mladi 
faun. 

Pun ljubavne čežnje, gorućim očima trčao je za bo- 
žicom. Ruke su mu bile pune neobičnim, egzotičnim cvie- 
ćem, za koje se činilo kao da ga je donio iz kakve daleke 
začarane prašume. S koliko divlje i burne smjelosti spu- 
stio se u ovaj strani sviet samo zato, da nađe božicu 
svojih snova! 

Orkestar je svirao lagani, vedri tango, koji nije imao 
nikakve veze s morem ni s faunom. Bili su to uobičajeni 
slađki zvuci, koji redovito prate sve artističke izvedbe. 

— Faun je vrlo zgodan, — oglasi se tiho svježi i 
puni sopran. 

Crveni sjaj cigarete je naglo zievnuo i osvietlio oštri 
profil muškarca. Ali u idućem trenutku taj sjaj je iz- 
čezao, jer ga je muškarac ljutito utisnuo u pepeonik. 


— Nažalost dvorana nije toliko osvietljena, da bih 
se točno mogao uvjeriti, da li je faun zgodan ili ne! Ima 
dobro građeno tielo, i to je sve. Ovi plesači i artisti 
uobće ništa niti ne rade samo gimnasticiraju. Naravno 
da su skladno razvijeni! Ali pogledajte mu glavu! Sada 
je upravo dobro osvietljen. Pogledajte, kako mu je lice 
glupo i prazno! I taj nemogući, namješteni smiešak. . . ! 
O debeloj naslagi boje da i ne govorimo. Uostalom ovi 
ljudi ni nemaju lica, jer konačno na licu bi se ipak mo- 
ralo nešto vidjeti i od duše, ali ovdje razne boje pokri- 
vaju sve . . . Ne, nisam se dobro izrazio ! Kreme, puder i 
rumenilo nemaju što prikriti, jer se izpod njih uobće ni- 
šta ne nalazi. 

Svježi i puni sopran se veselo i sladko nasmijao. 

— Gluposti! Zašto bi mene. zanimalo lice jednog 
plesača? Ja ga gledam samo nekoliko trenutaka dok je 
na razporedu! A znadete li, kako dugo traje jedan ta- 
kav razpored? Isto toliko, koliko je potrebno gramofon- 
skoj ploči da nam odsvira ili odpjeva svoj slađki napjev. 
Dakle ovaj mladić je za mene jedna obična gramofonska 
ploča. 

— On za vas nije nikakav mladić, nego običan ple- 
sač! Zapamtite to! 

— Ne ću zapamtiti. Uobće nemam volje, da bilo što 
zapamtim ili naučim od vas. 

Nastala je tišina. Muškarac je uzbuđeno pomaknuo 
jednu čašu na stolu, a zatim se zagledao u dim svoje 
mrtve cigarete. Stisnuo je zube i rekao ljutito: 

— Nemojte zaboraviti, da ste već štošta naučili od 
mene. 

Nastalo je svietlo. Plesači su nestali sa parketa, ža- 
rulje se upalile. Orkestar je svirao neki brzi američki 
ples. Soloviolinista se pojavio u srebrnom fraku, došao 
na sredinu pozornice, odpjevao neku naivnu englezku 
pjesmu, a zatim se vratio u orkestar. Kod stolova su se 
počeli dizati parovi i parket se ubrzo napunio plesačima. 

Neko vrieme se uobće nisu gledali. Muškarac je za- 


palio novu cigaretu i čvrsto stisnuo ustne, a mlada žena 
je tako pozorno promatvrala srebrnasti saksofon orkestra, 
kao da nikada u životu nije vidjela takvo glasbalo. Misli 
joj se nisu razabirale u njenim velikim očima. Liepe sive 
oči sa crnim i zlatnim točkicama blistale su poput onog 
jasnog morskog sjaja od čas prije. Muškarac je još uviek 
šutio. Ljutito je sagnuo glavu i izbjegavao njen pogled. 
Najednom ona se lako nagne preko stola i uhvati njegovu 
ruku. 

— Ti ne znaš, kako si glup ! Mene sve na svietu za- 
nima, ja nisam kriva, ali moram sve dobro pogledati. 
Harryev auto s najsuvremenijim hladionikom privlači me 
isto tako kao onaj plesač, koji se razumije u svoj zanat. 
Znaš vrlo dobro, s kakvim užitkom promatram i tamno- 
zelene omorike, pa ciklame i enciame, koji rastu po pla- 
ninama. 

— ... i Chevaliera u Parizu, i onog liepog papin- 
skog gardistu u Vatikanu, i onog Engleza u Waggon Lit- 
su, i čuvara u kraljevskom dvoru, i onog tajnika poslan- 
stva u Berlinu i svakog zgodnog, mladog i dobro obu- 
čenog muškarca. . . — nastavio je on podrugljivo. 

Žena se nasmijala. 

— Pa jasno, to je naravno! To sve spada u sklop 
svakidašnjeg života. A zar ti ne pogledaš svaku zgodnu 
ženu? Kroz život moramo ići otvorenim očima. Kad te ne 
bih tako jako volila, sigurno ne bih gledala oko sebe tako 
mirno i znatiželjno. Ali, vidiš toliko te volim i ta ljubav 
mi daje neku odvažnost i snagu da. . . 

— ... da budeš drzovita. 

— Ti si zaista lud! 

Muškarac je šutio, zatim je ustao i pružio ruku pre- 
ma njoj. Ta njegova kretnja je bila diktirana nekim su- 
rovim nagonom, ali čim se dotakao njezine ruke, postao 
je miran. Odveo je na parket i počeše plesati. 

Nakon plesa su još malo pili, a onda napustili bar. 

Vani je bila sjajna, blistava noć. Ponosne tamne 
omorike okolnih bregova oštro su urezale svoj izraziti 
reljef u proljetno nebo, a na visovima se još bielio osta- 
tak zimskoga sniega. Velika zgrada planinskog hotela 



svietlila je u noći i ostajala iza njih. Obilne proljetne kiše 
natopile su zemlju, iz koje se razliegao naročiti opori 
miris, koji krije u sebi tolika obećanja. . . 

Žena je sjela u samovoz, stavila ruke na volan i če- 
kala da on uđe. 

Kola su pojurila u prekrasnu noć. Spuštali su se la- 
ganim serpentinama i naskoro došli do male čistine, gdje 
je ona zaustavila kola. Bistri i hladni zrak, pun mirisa 
gorskih pupoljaka dopirao je do njih. Nad proplankom 
su se dizale i širile prastare omorike, a kroz njihove igli- 
ce prodirala je biela svjetlost hladne noći. Činilo se kao 
da je cieli brieg obavijen srebrnastozelenom koprenom... 

— U svom djetinjstvu često sam sanjala o takvim 
čarobno liepim noćima i to u božičnom tjednu, — pomisli 
ona. 

Nije bila sigurna, da li je ta uspomena zaista bila 
san ili samo blieda slika njezina djetinjstva. Noć je 
bila upravo dirljivo liepa i kristalno čista. Mlada žena 
naglo spusti glavu na njegove grudi. 

— Neizmjerno te volim, — htjela je reći, ali nije 
imala toliko snage da naruši i prekine ovaj čisti mir. 

— Uviđaš i sama, da si drzovita, da se nemoguće 
ponašaš, i da me uopće ne cieniš, zar ne? — reče joj on 
nježno, — priznaješ li, da si najveći gangster? 

Ona podigne liepu glavu i nasmije mu se, ali oči su 
joj bile pune suza. 

— To je najveća glupost na svietu, ali ja bih se ubi- 
la, da nisam ovakva. 

On je šutio, a časak kasnije nasloni glavu na nje- 
zino rame. Oči su mu bile zatvorene, duboko je uđisao 
svježi noćni zrak i prepustio se milovanju srebrn astoze- 
lene koprene. . . 

To je trajalo samo nekoliko trenutaka. Odjednom se 
trgne, zaokruži pogledom oko sebe, digne ruku i počne 
u zraku crtati razne znakove. Stidio se, što se pokazao 
slabim i nježnim. . . 

— Kada bi vlastnik hotela imao samo malo mozga, 
dao bi ovdje na proplanku napraviti moderno golf-igra- 
lište. Ovo bi bilo uzorno polje. Sadašnje igralište nalazi 

se na vrlo lošem mjestu. A načinjeno je prije pet godina 
i to zato, jer je Lord Westings za vrieme svoga boravka 
izjavio, da bi želio igrati golf u ovoj dolini, koja je puna 
runolista. Ne znam, kakav položaj zauzima Lord Wes- 
tings na englezkom dvoru, ali svi otmjeni Englezi lete 
svuda za njim kao pčele na med. Kudagod Lord Westings 
stane, tamo odmah marljivo poraste trava. I evo što se 
dogodilo ? On je samo pogledao na to liepo Tunolistovo po- 
lje i ono se pretvorilo u golf-igralište. Najlošije igralište 
na kugli zemaljskoj ! Priznajem, ja ne volim golf, jer na- 
lazim, da je ta igra izmišljena samo za stare Engleze i 
to za one, koji su već prevalili osamdesetu ili devetdesetu 
godinu. Oni se ambulantnim autom dovezu na igralište, 
načine svojim razklimanim nogama nekoliko kraka i 
vrate se kući tvrdo uvjereni, da su se osvježili i da će 
zahvaljujući golfu poživjeti još devetdeset godina. Ali 
iako mrzim golf, ipak imam razumievanja za ljubitelje 
ovoga sporta i stojim na stanovištu, da svako igralište 
mora biti uporabivo i prikladno za igru. . . Sada, kad bi 
vlastnik ovog hotela imao samo trun mozga, on bi novo 
igralište dao smjestiti na ovoj čistini. 

Mlada žena se gorko nasmije, skupi svoj krzneni 
ogrtač i stavi nogu na pedal. Auto je pošao. 

— Ako je tebi ta stvar s igralištem tako važna, naj- 
pametnije će biti da probudimo vlastnika bez obzira na 
to da je jedan sat po ponoći. Mogao bi se njime odmah 
točno dogovoriti i sporazumiti o svemu. 

— Imaš pravo, to bi bilo sjajno! — Mužkarac se 
nasmije, ali smieh mu je bliedo i prisilno zvučio. 

Serpentine su dalje vijugale i spuštale se prema pod- 
nožju briega. Međutim srebrenasto-zelena koprena je ne- 
stala zajedno sa malim proplankom. 

Auto se zaustavio pred hotelom. 

Ušli su u hal, gdje je nekoliko gostiju marljivo igra- 
lo bridge. Ova modema strast poslijeratnih vremena za- 
državala je igrače po čitave noći i oni su uporno bdjeli 
poput odvažnih vojnika. Bez rieči su sjedili za zelenim 
stolovima, svi duboko zamišljeni. . . Tu i tamo pojavio bi 
se koji bliedi konobar, koji bi ovom tužnom zboru đonio 

naručenu crnu kavu ili oranžadu. Dok bi stavljali šalicu 
ili čašu na stol, čeznutljivo su zagledali u karte, budući da 
je već i njih zahvatila strast ove igre. 

Mlada žena prođe sa svojim pratiocem kraj stolova, 
a kada su došli do mramornog luka stubišta, stane i 
okrene se prema igračima. 

Voljela bih znati, što tjera ove muškarce i žene na 
ovu igru? Kakva praznina i zbrka mora biti u njihovoj 
duši, kad se tako grčevito drže ovih šarenih karata, koje 
su za njih životni cilj i najjači narkotikum? Ne razumi- 
jem kako bridge može nekoga toliko zanimati. 

— Vi svagdje tražite neku dubinu i jaku čuvstve- 
nost — reče on, — uobće sam primietio, da je u vas 
sklonost za poze vanredno razvijena. Bridge je ugodna 
zabava za ljude, koji imaju dobru glavu. To je inteligent- 
na i otmjena igra, koju i ja vrlo volim. 

— Nikada vas nisam vidjela da igrate bridge! 

— Moguće ćete me još vidjeti. 

Prešli su u mali salon, gdje su našli neki mladi za- 
ljubljeni par. Djevojka je imala ukusnu ružičastu večer- 
nju haljinu, a mladić je bio vitak, visok i plav. Odmjerili 
su hladno i otmjeno ove na vratima i nastavili su razgo- 
vor, koji nisu nikada ni prekinuli, jer ga uobće nisu ni 
odpočeli. Čemu bi služile rieči, kada su poljubci tu?? Bio 
je mjesec travanj i tamo iza velikih planina liepa talijan- 
ska jezera izazovno su se blistala na proljetnom suncu. 
Plave lastavice su strjelovitom brzinom prelietale nad 
valovima, proljeće je mirisalo u zraku, lud bi bio onaj, 
koji bi sada govorio. . . 

Ona se nasmiešila: 

— Pođimo dalje, nemojmo ih smetati. 

— Evo, i to je opet neka sentimentalnost! A zašto 
ih ne bismo smetali? 

— Zar vi niste nikada bili zaljubljeni? 

Govorila je hladno i oštro. On ju je iznenađeno gle- 
dao, 

— Kakve to gluposti pitate? 

Zašutili su. Iz bara je dopirala vedra glasba. Ve- 


seli, svježi zvuci su se razljegali oko njih poput ružičaste 
magle na obzorju. 

- — Vrieme je da idemo spavati. 

— Imate pravo! Idem s vama do vaše sobe. 

Nisu tražili dizalo, nego su pošli stubama. Kod prvo- 
ga zavoja, pred velikim zrcalom su časak stali. 

Bili su iste visine, vitkoga stasa, i širokih ramena, 
a u žilama im je kolala nervozna i nemirna krv. Djedovi 
su im bez dvojbe bili bogati, slobodni i oholi gospodari, 
koji su provodili buran i razkošan život. 

On je imao tamno, opaljeno lice, nad kojim je svietlila 
plava kosa. Njezina kosa je bila još nešto svjetlija, skoro 
biela. Njegove oči bile su plave, a njezine sive. Ustne su 
im bile posve jednake: tvrde, prkostne i ohole. Mnogo su 
prešli i prevalili u životu, dok se konačno nisu sreli. Za- 
nimljivo je kako sudbina postupa s ljudima! Izabere dva 
bića i uputi ih raznim putevima jednog prema drugome i 
udesi tako, da se nađu točno u onom času, kad im je duša 
prepuna i zasićena doživljajima i uspomenama. Ovakvi 
ljudi su sposobni da se neizmjerno vole, a i da očajno 
muče jedno drugo. 

Zamišljeno su se promatrali u zrcalu. Bila je to liepa 
i skladna slika u zlatnom okviru, ali mužkarac naglo 
mahne rukom. 

— Nesreća je u tome, što smo suviše slični i jed- 
naki ! Inače bismo se bolje slagali i bilo bi sve u redu . . . 

Pred njezinom sobom su se oprostili. 

— Istina! — okrene se ona prema njemu držeći 
kvaku, — sada ćete moći mirno igrati bridge i golf, ja 
vas ne ću smetati. 

On se nasmiešio. 

— Zašto? Sigurno se želite dobro naspavati? 

Ona slegne ramenima. 

— Ne, ne želim spavati, nego sutra putujem u Ma- 
džarsku. 

Njegovo opaljeno lice postalo je za malenkost još 
tamnije. 

— Ne govori gluposti! 

— Ozbiljno, ja odlazim. Brat me zove. 

— O tome mi ništa nisi rekla. Što se dogodilo ? 

— Ništa! Obične obiteljske trzavice. Osim toga već 
dugo nisam bila kod kuće. Upravo sam se zaželjela da ih 
vidim. 

— I to baš sada? 

— A zašto ne baš sada? Zar nije svejedno kada 
odlazim? 

On učini korak nazad. 

— Ako je tebi svejedno, i meni je svejedno! 

Zašutjeli su. 

Na oba kraja hodnika gorjela je po jedna svjetiljka 
bliedo plave boje, a široki tamnozeleni sag pospano se 
protezao između blistavo bielili lakiranih zidova. 

— Mislila sam, — reče žena nesigurnim glasom, — 
da je tebi svejedno, da si posve ravnodušan. Prvi puta 
sam došla na tu misao još gore na briegu, kada si sanja- 
rio o igralištu i golfu. 

— A kuda ideš? U Korosszeg? 

— Da. Na imanje mojega brata. 

— A što ćeš raditi tamo iza Božjih leđa? 

Ona podrugljivo razvuče ustne: 

— Igrat ću bridge! Ta to je vanredno inteligentna 
i otmjena igra. 

Opet su zašutjeli. Ona je promatrala zeleni sag, a 
om se zagledao u biele zidove. Do njih je dopirala tiha 
glasba iz bara, ali tako umorno i pospano, da se osjećalo 
kako vani sva priroda tone u dubokom snu. U hallu je 
neka ura izbila tri sata. Tada se mužkarac okrene prema 
liepoj ženi, pruži joj ruku i reče: 

— Dakle, onda: Zbogom! 


n. 

O, to je već bio poznat kraj! 

Kako dugo nije bila ovdje! 

Nova cesta je bila gotova. Široki, gladki beton se 

nadvio nad neprohodne jame staroga druma. Ovaj put 
nije pripadao nepoznatoj maloj azijskoj pokrajini, nego 
je to bio sastavni dio svjetske autostrade. Veliki strani 
automobili jurili su ovom cestom i nosili znatiželjne ljude, 
koji su htjeli upoznati nove krajeve, daljine i boje, i 
koje je privlačila zagonetna ljepota nepoznatih zemalja. 

Katar ina se naslonila na volan. 

Svietla još nije zapalila, jer je znala da njezin reflek- 
tor ne bi mogao nadjačati sivkastu bjelinu sutona. 

Topla proljetna večer je blago prostirala svoj lagani 
veo po čitavom kraju. U svietlosivo nebo urezale su se 
tamne sjene vitkih jablanova. Žutozeleni prozirni grmovi 
stajali su na rubu puta, a svježa boja trave i usjeva uti- 
snula se u plavu koprenu sumraka. 

Katarina baci pogled na jedan bieli kamen ceste. Fet- 
sto kilometara — stajalo je na njemu crnim slovima. To- 
liko je prevalila od jutra. 

Upravo je nevjerojatno, da tamo iza ove nizine, pre- 
ko Dunava i njegovih pitomih brežuljaka, pa još dalje iza 
ornih visokih bielih gora, na jednoj visoravni, među samim 
runolistom i encianom, u zagrljaju tamnih omorika po- 
stoji negdje jedan mali proplanak. A nedaleko proplanka 
nalazi se elegantan hotel, u njemu soba ... i Anđrć . . . 

Ipak, ne smije gledati unazad! 

Tko želi da se održi i da živi, mora gledati uviek sa- 
mo naprieđ. Ne smije trpjeti, jer samo slabi i glupi ljudi 
trpe. Bol je kao blato, koje zamaže čovjeka, otežča mu 
dušu, a žile napuni groznicom i zebnjom. Uviek samo 
naprieđ . . . 

A što se nalazi tamo naprieđ? Kuća, u kojoj se ro- 
dila, stari vrt, u kojem se toliko igrala i dom, koji je tako 
rano napustila. Roditelji su joj brzo umrli. Ona je bila 
mala djevojčica kad je brat otišao u rat. Skrbnik ju je 
tada smjestio u neki zavod, iz kojega se vratila kad se 
brat oženio. Provela je u svemu samo dvie godine kod 
kuće na imanju. Odrasla je u skupim švicarskim zavodi- 
ma, a ljeta provodila također u inozemstvu uviek kod je- 
dne ili druge prijateljice iz penzionata. 

Kod kuće se već nije mogla snaći. Na županijskim 

plesovima se dosađivala. Nije znala o čemu bi govorila sa 
tom malograđskom gospodom, a život uz jednog takvog 
malograđanina uobće nije mogla zamisliti. Takav čovjek 
da bude otac njezina djeteta! Ne, to je nemoguće! Ta ona 
se uviek razboli od dosade i od napora da prikrije svoje 
zievanje u njihovu đružtvu. Jer to uobće niti nije nikakav 
razgovor, nego vježbe u govoru, pri kojima ne dolazi ni do 
kakve izmjene misli. Nije bila umišljena i nije pođcienji- 
vala te muškarce, štoviše često je pomislila da ona mnogo 
manje vriedi nego oni. Ona nije bila kriva, da sve ono što 
nju zanima pripada jednom drugom svietu. 

Promatrala je život s neke evropske visine, na kojoj 
se osim nje nalazilo još nekoliko tisuća ljudi. Internacio- 
nalna naobrazba, svjetske manire i poseban način 
života vezao je međusobno ove ljude. To su bili posjetioci 
otmjenih alpskih hotela, te Capria, i Cannesa, koji su se 
sredinom lipnja redovito našli u Londonu, a veći dio ljeta 
su proveli u okolici Salzburga ne propustivši dakako gla- 
sovite ljetne igre. Ti ljudi nemaju domovine. Savršeno 
svjetske manire su prikrile sva obilježja njihove narodno- 
sti, pa bili oni Englezi, Francuzi, Belgijanci ili Niemci . . . 
Govore najčešće tri, četiri do pet jezika, ali ni jednim ne 
vladaju savršeno. Nisu sasvim na čistu ni sa svojim ma- 
terinjim jezikom, te često prave gramatičke pogrješke. 
»Narod« vide samo kroz prozore ekspresa i tada dolaze do 
spoznanja da narod ore, nosi prtljagu, prosi ili kopa. Nji- 
hova posluga ne pripada više u taj narod, jer to je isto 
takva internacionalna mješavina, kao i oni sami. Ra- 
zni vratari, kondukteri, stewarđesse i konobari poznavaju 
tristo do četiristo rieči od svakog svjetskog kulturnog 
jezika, a inače su značajne osobine njihove narodnosti 
također nestale pod utiskom sredine, u kojoj se kreću. 

Među tim ljudima je živjela i Katarina, budući da 
joj je njeno bogatstvo omogućilo taj razkošan i samosta- 
lan život. Uspomene na nekadašnji dom posve su već iz- 
blieđile u njenoj duši. 

Tko bi se tako točno sjećao svojih prvih deset godina 
pogotovo ako je dvadeset iza toga proveo u svietu, daleko 
od , domovine ? 



Ipak ona se sjećala svoje dadilje, koja joj je pripo- 
viedala o kraljeviću Argirusu i koja ju je vozila na sao- 
nicama. Zatim su se redale uspomene na liepe božićne 
blagdane, uzkrsna zvona, šarena jaja, koja je redovito 
našla pod mirisnim zumbulovim cvietovima u parku. 

Sjećala se i mladoga konjušara, koji ih je za dugih 
zimskih večeri zabavljao svojim tužnim, i neobičnim pje- 
smama. Tada bi mala Katarina sjedila u konjušarevoj 
sobi kraj konjušnice i pobožno slušala to pjevanje. Stariji 
konjušari su pripoviedali o trkama u Beču i Deauvillu. 
Oni su mnogo putovali sa gospodarevim konjima kao pra- 
tioci. Poznavali su glasovite englezke žokeje i trenere, a 
i one domaće sinove, koji su pod zvučnim englezkim ime- 
nima nastupali na trkama kao žokeji. Poznavali su vlast- 
nike trkaćih konja, razne tajne uspjeha i trgovine, a i 
posjetioce na trkama tako dobro, da su bili točno upućeni 
i u njihove ljubavne veze. 

Tu je Katarina prvi puta ugledala tamno dno života, 
koje je tako vješto prikriveno šarenilom događaja velikog 
svieta. Neugodne novčane afere, dugovi, koji tjeraju u 
smrt, težki gubitci i neuspjesi, strastvene, bezglave lju- 
bavi — eto to je mala djevojčica razabirala iz konjuša- 
revih spletaka. 

A mladi konjušar je samo pjevao! Žokeji, koji su bili 
obučeni savršenom englezkom elegancijom,, ali ćiji rodi- 
telji su još bili obični seljaci u tom kraju, zadivljeno su 
slušali mladića. 

Katarini se pričini da još uviek osjeća oštri, posebni 
miris konjušarske sobe, u kojoj se miris konja miešao s 
mirisom duhana i siena. Pred svakim konjem bile su pune 
jasle svietlozelenoga, mekog siena, iz kojeg se širio svježi 
dah poljskog evieća. 

Eto, to je sve. Ostale uspomene, te razne imendane, 
rođendane i odgojiteljice, pomiešale se sa bezbojnim i 
dosadnim utiscima onih godina, koje je provela u zavodu. 

Bila je dobra učenica savršenih manira. U zavodu 
nije nikada doživjela ništa neugodnoga. Bila je ohola i 
povučena u se, tako da nikada nitko nije znao, što se u 
njenoj duši događa. Bila je samosviestna fina dama već 

u dobi od deset — dvanaest godina. A takva je i sada. 
Srela je u životu mnoge ljude, mužkarce i žene, ali nitko 
nije mogao zaviriti u njezinu dušu, pa niti oni muzkarci, 
koje je voljela, a tih je bilo dosta. Nikada nije bila si- 
gurna, da li je to onaj pravi, kojemu može ođkriti svoju 
dušu. Dosada još nije našla onoga pravoga . . . 

Pravoga? To je zaista smiešna rieč i čudan pojam. 
Ovoga pravoga su izmislile djevojčice i stare žene. One, 
koje još nisu ušle u ljubav, i one, koje su je već prošle. 

Po mišljenju malograđana, pravi je onaj, koji oženi 
djevojku. Ali ova mudrost ima vrlo malo veze sa osjeća- 
jima i srdcem. Bit će da je pravi samo onaj, za koga je 
žena uviek spremna trpjeti i za koga dragovoljno sve 
podnosi. 

Katarina se sjeti Andrea. No, taj se razumije u mu- 
čenje! Uspomena na jučerašnju večer joj prostruji du- 
šom i ona ‘instiktivno poveća brzinu. 

Samo brzo, brzo! Potrebno je da bude što dalje od 
njega, od onog proplanka tamo na visini, od zelenih omo- 
rika i kristalne noćne koprene. 

Nenadano se spustio mrak. 

Sive polutame je nestalo i tamnoplava noć je obavila 
cieli kraj. 

Nebo, zemja, pa drveće na rubu ceste i udaljeni par- 
kovi okolnih dobara sve je to bilo modro poput crnila. 
Katarina je upalila reflektore i malo svietlo za orienta- 
ciju. Automobilska karta je točno pokazivala put. Još tri 
ili četiri kilometra i doći će do splavi. 

Sada je cesta naglo zaokrenula i ona ugleda šumicu 
vrba. Krnje i grbave vrbe su bile pune uzkrsnih macica. 
Katarina ih nije vidjela, ali je osjećala njihov miris. Mi- 
risale su na Uzkrs i budile u njoj uspomene na jednu da- 
leku cvjetnicu. 

Blago se nasmiešila. Put se postepeno dizao, a zatim 
opet zaokretao. Sa betona je vodio šljunkom posuti na- 
sip do splavi. Kada se bolje približila, okrene svietla pre- 
ma splavarevoj kući, ali prozori su bili tamni, vrata za- 
tvorena, a ni pas se nije javljao. Pritisnula je sirenu, 
koja se oglasila melodijom šlagera »Night and Day«. Ovi 



strastveni, bolni i prigušeni zvuci čudno su se doimali u 
mirnoj i tamnoj noći. 

Katarina se opet nasmiešila. 

Dugo se nitko nije javljao oko splavareve kuće. 

Katarina izađe iz kola i pođe prema riečnoj obali. 
Nabujala rieka je bučno šumila ,a u zraku se razliegao 
težki metalni miris vode. Splav je bila na drugoj strani, 
a okolo naokolo nigdje nikoga. 

Zašto splavar nije na svom mjestu? što se s njim 
dogodilo ? 

Po danu saobraća splav, to je naznačeno i na auto- 
mobilskoj karti, a ako ide po danu, onda mora voziti i po 
noći, pogotovo automobile, koji plaćaju dvostruki prievoz, 
Katarina pogleda na ; sat. Još nije prošlo osam, a dieli je 
samo trideset kilometara od bratova imanja. S druge 
obale rieke vodio je običan kolni put do Korosszega. 

Ove puteve izgrađuje i popravlja županija i mora se 
priznati da vožnja po njima ne spada u naročite užitke. 
Putniku se ipak ne može dogoditi nikakva nesreća, malo 
mu se stresu kosti i to je sve. 

Međutim splavaru nije bilo ni traga. Katarina se 
vrati u auto i ponovo zatrubi vrlo dugo. Kada joj je to 
dosadilo, skine svoju kapu i počešlja se. Hladni zrak je 
milovao njezino toplo čelo i to joj je vanredno godilo. 
Bila je umorna, ta vozi se od ranog jutra, i samo se na 
granici zaustavila, gdje je objedovala. Sada je pomalo po- 
čela osjećati glad, a ono jučerašnje uzrujavanje i gorka 
srdžba pretvorila se u tupu bol i umor. 

U daljini se čuo topot konja i zamalo se u svietlu 
reflektora pojavio jedan crni konj, na kojem je jahao 
neki mužkarac. Katarina digne oči prema njemu i skoro 
se nasmijala. 

Ta to je mladi konjušar, koji je tako liepo pjevao 
prije dvadeset godina tamo u toploj konjušarskoj sobi. 
Onaj je imao isti takav osebujno svinuti madžarski nos i 
sjajne crne oči. 

Ali to je nemoguće. Onaj mladić danas sigurno ima 
petdeset godina, ako je uobće još živ. A ovaj nema više 
od dvadeset i pet. 

Jahač skoči s konja, skine šešir i stane pred Kata- 
rinu. 

— Dobar večer dao Bog! — reče. — Ne može se 
prieči na drugu obalu, jer splav ne vozi. 

Katarinu obuzme neobuzdani gnjev. 

— To je nečuveno! Što da radim sada? Ja idem u 
Korosszeg, a ako splav ne saobraća, znači da sada mogu 
ići natrag uz rieku dvjesta kilometara, dok ne dođem 
do segeđinskog mosta! Nisam poludila, da se vraćam! 

Ovdje naglo pogleda u opaljeno, dostojanstveno mla- 
dićevo lice i malo se zastidi. Tek sada mu je ođzdravila. 

— Dobar večer želim, hvala što ste mi to rekli. 

Čovjek je još uviek držao šešir u ruci. Katarina ga 
je po svom običaju dobro promotrila i sada primieti, da 
ima liepu tamnu kovrčastu kosu. Svietlo je upravo padalo 
na njegovo lice. 

— Ovo se može dogoditi samo u Aziji! 

— Ne bih rekao! Splav je još u podne redovito sao- 
braćala, ali, eto, splavaru se dogodila mala nezgoda . . . 

— Ako mu se dogodila kakva nezgoda, zašto ga nije 
zamienio drugi splavar? Uobće zašto nisu ovdje dva 
splavara? Kako to ovi ljudi zamišljaju? To su obične glu- 
posti! Da ja sada pođem dvjesta kilometara natrag, zato, 
jer se splavaru nešto dogodilo! A što mu ja mogu? 
Valjda ima glavobolju? 

Konjanik se nasmiešio, a u očima mu je zasjala ču- 
dna vatra. 

— ■ Ne, milostiva. Splavari nikada nemaju migrenu. 
Ne znamo , kako se dogodilo, ali pao je u vodu i sada ga 
traže. Zbog toga ne ide splav. Ako je splavar živ, kod nas 
uviek vozi splav. 

Katarina se trgne i znatiželjno pogleda u mladićevo 

lice. 

Ovo je zanimljivo. Izgovorio je migrenu savršenim 
francuzkim »e«. Čudan je to čovjek. Sigurno je kakav 
konjušar na nekom vlastelinstvu i tamo je u službi i u 
saobraćaju s gospodom poprimio ovaj dobri naglasak. 

— A što da sada počnem? 

— Kuda želite ići? 

— U Korosszeg, k obitelji Torteli. 

Konjanik je pažljivo promjeno Katarinu. 

— Na imanje milostivoga gospodina Tortelija vodi 
jedan mali put, ovdje na lievo uz Koros. Ali put nije oso- 
bito dobar i ne bih vam preporučio, da sada po noći po- 
đete, jer ja ne mogu s vama da vam ga pokažem. Moram 
ostati u lovačkom dvorcu. 

— Zar me vi hoćete pratiti? 

— S vašim dopuštenjem, milostiva, jer ovi drumovi 
su skoro svi jednaki, puni gliba, i ja se bojim, da vam se 
što ne dogodi. 

— Ali što da radim do jutra ovdje? 

Konj anik je počeo okretati u ruci svoj šešir, digao 
pogled na Katarinu i oko mu se časak zaustavi na nje- 
zinoj pepeljasto plavoj kosi. 

— Lovački dvorac je nedaleko odavde u vrbiku. 
Mogli biste tamo prenoćiti, tim više što je dvorac vlastni- 
čtvo gospodina Tortelija. 

Katarina se razvedrila. 

— To će biti sjajno! A da li ima koga u tom dvorcu? 

— Samo jedna stara žena, koja sprema sobe i kuha 
za milostivoga gospodina kada dođe ovamo u lov na div- 
lje guske. Baba Lida će se brinuti za vas, dok budete 
ovdje. 

Mladić objesi na rame ular svojega konja i reče: 

— Izvolite za mnom sa motorom. Ovim putem ćemo 
najbrže doći do dvorca. 

Put je. vodio među samim izkrivljenim, čvorovitim i 
neuzrastlim vrbama, koje su podsjećale na očajna i ta- 
janstvena strašila. Brzo su stigli. Dvorac je bio građen 
u prastarom panonskom stilu. Prostrana terasa nalazila 
se na prednjem dielu dvorca. Zidovi, kao i stupovi bili su 
žuto obojeni, to je odavalo barokni ukus gospodara. Na 
prozorima su bile željezne rešetke, a čvrsta hrastova 
vrata bila su okovana tankim željeznim šipkama. 

Katarina je začuđeno gledala. 

— Prije petdeset do šezdeset godina u ovom vrbiku 
su se ugniezdili zloglasni razbojnici. Ovaj dvorac je sa- 
gradio pradjed gospodina Tortelija, koji je s razbojnicima 

vodio ljute borbe. U zidu blagovaonice još se i danas vidi 
nekoliko puščanih zrna. 

Katarina se nasmieši. 

— Gabriel Torteli bio je i moj pradjed. Ja sam na- 
ime Katarina Torteli. 

Zaustavila je kola i stupila dolje. Skinula je ruka- 
vicu i pr užila ruku čovjeku, koji ju je mirnim dostojan- 
stvom poljubio. 

Konj je nepomično stajao kraj njega. Pametna ži- 
votinja se nije plašila ni samovoza ni strane dame, nego 
je sve promatrala samosviestno i hladno kao i njen gos- 
podar. 

— Ja sam nađkonjušar na imanju gospodina Tor- 
telija. Zovem se Franjo. Budite sigurni, sve će biti u 
redu. Baba Lida će vam prirediti krevet i dati večeru. 
Samovoz ćemo ugurati pod sušu, a ujutro ću vas probu- 
diti kad budete želili i poći ćemo u Korosszeg. 

Konja je privezao za jedan vitki jablan i odvede Ka- 
tarinu na terasu. Na zidu je visjela staklena svjetiljka, 
on je zapali i brzo poskida željezne šibke sa vratiju. Te 
šibke su bile pričvršćene lokotom, ali Franjo je imao 
ključ. Ovo je malo umirilo Katarinu, vidjela je da čovjek 
nije lagao. Taj liepi mladić je zaista bio u službi njezina 
brata. 

— Ima li još koji ulaz osim ovoga? — upita Kata- 
rina, kada su ušli u prostrano predsoblje. 

— • Kako da ne! — mahne Franjo rukom, — s đvo- 
rištne strane Baba Lida ima posebna vrata, koja su i 
sada otvorena, ali vas nisam mogao voditi kroz dvorište. 
Ovdje je ulaz za gospodu. . . 

Iz predsoblja su stupili na široki hodnik, koji je ve- 
liku zgradu dielio na dva điela. Koraci su im sablastno 
odzvanjali pod hladnim svodovima. U jednoj maloj sobici 
veselo je pucketala vatra i širila ugodnu toplinu. Kata- 
rini je prijala vatra, jer su proljetne večeri još bile hlad- 

— Ovdje uviek gori vatra, — reče Franjo, — jer 
mil ostivi gospodin često dolazi ovako u travnju da lovi. 

Katarina zaokruži pogledom po sobi. U sredini je 

stajala žuta bidermajer garnitura, a uza zid se širila pro- 
strana stara komoda. Između dva prozora visio je u fi- 
nom tamnom okviru grb obitelji Torteli izvezen na sviet- 
ložutoj, težkoj svili. Dobili su ga u XUI. stoljeću. Na 
štitu je ponosno stajao križarski barjak i mač. Prvi Tor- 
teli bio je Kumanac, a kasnije je prešao na kršćanstvo. 
Po svoj prilici je sam sobom vodio krstaške ratove. 

Katarina uđe u susjednu sobu, koja je također bila 
naložena. To je bila blagovaonica. Namještaj je bio od 
težke hrastovine, a među prozorima nalazile se hrastove 
klupe u istome stilu. Katarina se nejasno sjećala tih klu- 
pa. Bile su obložene bliedim baršunastim jastucima, i 
jednom, prije mnogo godina, ona je sjedila na tim klu- 
pama njišući nogama, koje još nisu dopirale do poda. 

Kada je to upravo bilo? U ono doba kad je tamo u 
konjušarskoj sobi slušala tužne pjesme i prljave spletke. 
Da, tada joj noge s klupe nisu dosezale do zemlje. 

Baba Lida je doniela večeru. Dobra starica se vrlo 
veselila, što je konačno i u taj dvorac nabasao jedan 
gost. 

Ovaj današnji dan je bio vrlo uzbudljiv, a s Fra- 
njom nije mogla razglabati o žalostnom događaju, jer je 
taj Franjo vrlo čudan čovjek, ne voli razna govorkanja. 
Od svjetskoga rata na ovamo nije bilo ovakvih burnih 
dana u ovom kraju kao ovaj današnji. 

Splavar je pao u vodu. Mogao bi tko reći, da je bio 
pripit, ali to je nemoguće, jer on nije nikada pio. Pri- 
povieda se da je prenio na splavi tri tovara žita. Ko- 
čijaš s prvih kola mu je nešto natuknuo o onome što se 
dogodilo u majuru. Jer splavar je noći provodio na veli- 
kom majuru, gdje mu je bila ljubav . . . zatim kola sa 
žitom su otišla, a splavar se više nije vratio na ovu 
obalu. Stajao je nepomično kraj ograde i zurio u vodu. 
Tako su ga vidjeli neki ribari i lađari, i još mnogi drugi. 
Samo je vodu gledao. . . Oko podne došla je jedna ele- 
gantna kočija, vikali su vozaru, da dođe po njih, ali tada 
ga već nije bilo na splavi. . . Oko četiri sata iza zavoja ve- 
slao je neki ribar i taj je pripoviedao, da je vidio spla- 
vara u rieci. Siguran je, da je to on bio, jer je bio licem 

okrenut prema nebu. Prepoznao ga je i vrlo se uplašio, 
jer tko se u travnju kupa u Korosu ? Pogotovu u ođielu i 
bieloj košulji. Nije ga mogao izvući, jr tamo voda jako 
dere. A sim toga, zašto bi to i pokušao? Siromah je već 
prošao one virove, koji uhvate čovjeka, zaokrenu njime 
nekoliko puta i nose ga na dno rieke. A kada su mu gla- 
vu nekoliko puta snažno udarili o riečno kamenje, nakon 
mnogih zaokreta i zavoja ponovo ga bace na površinu. 
Takav čovjek, kojega je voda već izniela sa dna, udobno 
leži na valovima i toga ne treba spašavati. 

Stara Lida je govorila uzdignutim, melodioznim gla- 
som, poput onih žena, koje mole litanije u crkvi na bla- 
goslovima. Katarina ju je sa zebnjom slušala. 

Bio je to čudan i nepoznat sviet. 

U tamnoplavoj noći, na tamnoj rieci, pod tamnopla- 
vim nebom plovi mrtvac. Što hoće i kuda ide? 

Baba Lida je pomagala Katarini kod svlačenja. Hra- 
pavom seljačkom rukom ganuto je milovala liepo svileno 
rublje. U krevet je stavila nekoliko boca s vrućom vo- 
dom i brižljivo je pokrila liepu gošću. Svietlo nije utr- 
nula, ono je dalje gorilo. . . 

Katarina nije mogla spavati. Osjećala je, da je već 
bila u ovoj kući; nekada, prije mnogo godina kao mala 
djevojčica prolazila je ovim sobama i udisala strani, a 
opet tako poznati miris lovačkih dvorova. Njezini pređi 
su ovdje stoljećima priređivali velike lovove i divlje, neo- 
buzdane mladenačke hajke. Vjetar im je šibao lice, usop- 
ljeni lovački psi jezdili su pokraj njihovih konja, a na 
ramenima im je sjedio uvježbani sokol. Nad pustarom 
polako se dizalo krvavo, hladno sunce, a negdje u daljini 
urlali su vukovi. Čaplje i žđralovi prelietali su u velikim 
jatima, a tužni krik močvarnih ptica prekidao je grobnu 
tišinu, koja se nadvila nad ovaj kraj. A tamo na rubu 
obzorja gorjeli su dvorci, sela su bila u plamenu, a 
pod razkošnim šatorima kakvoga razbojnika mlade dje- 
vojke su plesale i pjevale. . . 

Te nejasne uspomene su joj razplamsale krv. U njoj 
su gorjeli doživljaji i utisci nekadašnje male djevojčice, 
a i ona sjećanja, koja su njezini pradjedovi proživljavah 

kroz vjekove i koja su bila utisnuta u njezinu dušu. . . A 
u uzburkanu gomilu tih šarenih slika bolno i jasno se 
urezala jučerašnja večer. Tamo gore, u planinama, gdje 
u okviru svjetske uljudbe i mirisne glasbe život pruža 
profinjenu opojnost i zanos, nalazi se jedan muškarac, 
koji ne zna iskreno i strastno priznati da voli, nego ra- 
dije pristaje uz tvrdokornu šutnju. . . 

Ustane iz kreveta, baci na sebe toplu jutarnju halji- 
nu i uđe u blagovaonicu. Tu je bila tama. Otvori vrata 
i prođe čitavim redom hladnih soba. Kapci na prozorima 
nisu bili zatvoreni i prozori su bacali pravilne sjajne če- 
tvorine na čisto oribani pod. U biđermajer-salonu je za- 
stala i bacila pogled van u noć. Mjesec je svietlio na ne- 
bu i širio naokolo svoj hladni, bieli sjaj. 

Nešto se počelo micati na terasi i odjednom se iz 
razbarušenog krznenog ogrtača izvuče neka spodoba, 
koja je ležala na hladnom kamenu. Kada je skinuo šešir, 
Katarina ga je propoznala: bio je Franjo. 

— Nemojte se bojati, milostiva, ja spavam ovdje na 
terasi i pazim . . . 

Vratila se u svoju sobu, legla i za par časaka već je 
spavala. Bezkonačna tišina i mir prožeše joj tielo mekom 
toplinom i ona utone u duboki san, koji donosi odmor i 
osvježenje. 

Nije se probudila ni na onaj oštri zvuk samovozne 
sirene, koji je zatrubio oko pola noći. I ta sirena je svi- 
rala neki tužni napjev iz jedne suvremene pjesme i pla- 
čnim zvucima je razdirala noćnu tišinu. Franjo* se pro- 
budio i ode do splavi. Za volanom je sjedio otmjeni muš- 
karac, svietle kose i svietlih očiju. Njegova kola su bila 
uvedena negdje u Englezkoj, a brojni nadpisi su odavali 
da su pobiedila na mnogim utrkama. Muškarac je držao 
samovozu kartu u ruci i uz gadne kletve zahtievao da 
ga splavar preveze. Franjo stane pred njega. 

— Ovdje nema splavara i splav ne ide. 

— Ja idem u Korosszeg, žuri mi se. 

Franjo slegne ramenima. 

Težko ćete tamo doći, jer je splavar umro i ne zna- 
mo, kada će saobraćaj na rieci opet početi. 

Mužkarac skoči iz kola. 

— A kako prelaze ostali samovozi? 

— Nikako. 

— Zar ovim putem ne idu samovozi? 

Franjo se pospano zagledao u sjajno nebo. 

— Vrlo riedko. 

Sada mu se mužkarac približi i uhvati ga za ruku. 

— Recite mi, prijatelju, nije li danas ovamo stigla 
jedna žena svietle kose, u tamnosmeđem krznenom ogr- 
taču, na malim svietložutim kolima? Dama je plava, a 
auto je sa dva sjedala. Niste li je vidjeli ovdje? 

Franjo zamišljeno pogleda u zemlju, te počne s veli- 
kom radoznalošću promatrati svoje čizme, a zatim na- 
vuče šešir duboko u oči. 

— Ne, gospodine, nije tu bilo nikoga, ja sam ovdje 
cieli dan i nisam vidio. . . 

Mužkarac uđe u samovoz i sjedne za volan. Kola su 
pošla, okrenula se i pojurila u noć u istom pravcu, odakle 
su i došla. 


m. 

Bilo je svježe, čisto proljetno jutro. Duž riečne obal » 
vrbe su mirisale u svečanom uzkrsnom razpoloženju, a 
na svietlozelenim macicama blistao se neki pobožni sjaj. 
Niti polovica ovih baršunastih bobica ne će stići u crkvu, 
da ih na Cvjetnicu blagoslove! Ali zrak i lagani bieli ob- 
laci sa zelenom parom, koja se diže iz zemlje, već su ih 
okadili i obavili svetim tamjanom ranoga proljeća. . . 

Samovoz je išao po drumu. Katarina je sjedila za 
volanom, a Franjo kraj nje. Put je bio uzak i tvrd, kiše 
već dugo nije bilo. Prolazili su kraj prostranih pašnjaka, 
koji su često stradali od poplava. Sada su na njima ve- 
selo pasla stada krava, konja i ovaca. Sve je to bilo 
vlastničtvo Mihovila Tortelija. Nakon kojih petnaest ki- 
lometara cesta je zaokretala i prešli su na nasip. Sada 

su se vozili na najvišem mjestu ovoga kraja i liepo su 
razabirali male zvonike okolnih sela i brzi vlak, koji je 
punom parom odmicao u zapadnom pravcu ostavljajući 
za sobom crni trak dima na vedrom nebu. Sunce se bli- 
stalo na zelenkastim valovima, a iznad vrba je od nekuda 
dopirao glas zvona. 

Franjo je samo pokazivao put i jedva je što govono. 
Kadkada bi samo kradom i vrlo oprezno pogledao na Ka- 
tarinu. Promatrao je njeno liepo lice, koje je bilo opalje- 
no od zimskog sunca, i velike sive oci izpod crno oličenih 
trepavica. 

Ona se dobro osjećala. Umor je nestao iz njezinih 
udova, a i one bolne sumnje su joj izčezle iz duše. 

Sunce je sjalo, a oko nje je ciela priroda bila vedra 
i lagana. Naglo je ozdravila. Ljubav je obična bolest, ko- 
ju zdrav čovjek ne može ozbiljno uzeti. Uostalom ono s 
Andreom se dogodilo prekjučer, a ne jučer. 

Katarina zaustavi motor. 

Prema njima su dolazile tri žene i dva mužkarca. 
Mužkarci su bili u nedjeljnom ruhu. Jedan od njih je na 
leđima nosio veliku ribarsku mrežu, a drugi neku dugačku 
motku. Dvie starije žene su bile u crnini, a treća, ona 
mlada, išla je među njima. Katarini je pala u oči. boja 
njezine suknje, koja je bila jasno žuta. Na glavi je imala 
crnu maramu. Lice je prekrila rukama i glasno jecala. 

Druge dvie žene su nosile otvorene molitvenike. Ona 
mršavija je zavijajući pjevala nešto. Kada su došle bliže, 
Katarina je razabrala napjev psalma za mrtve. . . 

— Traže splavara, — reče Franjo, — sada biste 
mogli izaći i pogledati na rieku. 

Ovdje je Koros neznatno zaokretao. Žene su počele 
trčati, a mužkarci za njima. Onaj, koji je nosio mrežu, 
nekoliko puta se spotaknuo. Bio je već star, a navorano 
lice mu se sjajilo od suza. 

— Izvolite malo brže , — požurivao je Franjo Kata- 
rinu, — sada je ovamo stigao kruh! Pogledajte na Ko- 
ros! 

Katarina pomisli, da u Franjinoj glavi nije sve u 
redu, ali siđe iz kola i spusti se strmim nasipom do rieke. 

Seljaci su se također spuštali dolje, ali oni su već bili da- 
leko odmakli. 

Katarina je zapanjeno gledala. 

Na valovima je plivao veliki okrugli kruh, u kojemu 
je bilo utisnuto nekoliko svieća. Moglo ih je biti četiri ili 
šest, ali dvie više nisu gorjele, dok su ostale živo plam- 
sale na vjetru. Kruh se njihao na valovima, a mala sku- 
pina žena i ljudi trčala je za njim. Na čelu je išla ona u 
žutoj suknji. Kod zavoja se jedno veliko stablo nad vilo 
nad rieku i zastrlo pogled na kruh i ljude. 

— Što je to bilo? — upita uplašenim, hladnim 
osmiehom Katarina. 

Franjo je stajao na obali odkrivene glave. 

— Traže splavara. 

— Zar vi, milostiva, ne znate za ovaj običaj? Ako 
se kod nas tko utopi, a voda ga ne izbaci, onda ga mo- 
ramo ovako tražiti. Splavara je jučer vidio jedan ribar, 
ali ga nije izvukao. Sada ga traži njegova ljubavnica. 
Ona je noćas izpekla kruh, u koji je zabola toliko svieća, 
koliko su se godina volili. Tada ih je zapalila i pustila u 
vodu na onom mjestu, gdje se čovjek utopio. Mrtvaca će 
naći na onom mjestu, gdje se kruh bude zaustavio. Ona 
žena u žutoj suknji je bila splavareva ljubovca, a starac, 
koji je mrežu nosio, njegov je otac. 

Katarina je dugo bez rieči promatrala vodu. 

— A zašto je ta žena bila u žutom? — upita nakon 
dulje stanke, — zašto nije obukla crninu? 

Franjo mahne rukom. 

— Ne smije, jer mu nije žena. Njegova žena je bila 
ona, koja je psalam pjevala. 

— A kako je ta žena trpjela, da i ljubavnica nje- 
zinog muža bude ovdje? 

— Morala je, ta znala je, da je njezin muž više ne 
voli, a ako hoće da pronađe njegovo mrtvo tielo, to može 
samo pomoću kruha, koji izpeče ona, koju je pokoj- 
nik volio. 

Katarina nije ništa odgovorila. 

Bez rieči se popela na nasip i sjela u kola. Osjetila 

je, da je oštro zahladilo. Neka sjena se nađvukla na ovo 
liepo, kristalno jutro. 

O, nema spasa, slobode, ni nade! Nemoguće je po- 
rušiti tvrde zidove one tamnice, koju zaljubljeni stvor 
podigne oko sebe od poljubaca, milovanja, suza i boli . . . 

Kola su pošla. Već su bili u blizini dvorca, kada se 
opet obratila na Franju. 

— A molim vas, da li se ovo praznovjerje kada iz- 
puni? Da li kruh zaista pokaže na vodi, gdje se nalazi 
mrtvac ? 

— Uviek! Kruh se uviek zaustavi u blizini onoga 
mjesta, gdje se nalazi mrtvac, pa bilo da je on zapeo u 
vrbiku, na pličini, ili kod virova. Događa se da i kruh po- 
tone tamo, gdje je vrtlog progutao siromaha. 

— A na koji način se to tumači? 

— Pa to je vrlo jasno! Onaj tamo pod vodom osje- 
ća, da ga traži ona, koju je volio i na taj način daje 
znak. 

Katarina osjeti mučni pritisak na čelu. Kao da ju 
je obavila gusta magla, odjednom je ostala bez daha.. 

Bože moj, kakva je to tama! Prava Azija! 

Franjo je dalje pokazivao put i sada sišli sa nasipa. 

Pred njima se pružao širok put, a na njegovim se 
rubovima dizala velika orahova stabla. Na kraju puta 
ukazala se kamenita ograda. Ulazna vrata su bila otvo- 
rena, a nad njima se dizao grb obitelji Torteli. 

— Evo nas u Korosszegu, — reče Franjo. 


IV. 

— Da, prijatelju dragi, to su pravi ljudi! Slušaj 
ovo, ili ne, ne trebaš slušati, pročitaj sam svojim nemo- 
gućim očima, koje ti tako glupo zure u toj tupoj glavi. 

Ldcy pruži novine Petru. Petar se ovaj puta nije 
obazirao na uvredu, nego se znatiželjno nagnuo nad no- 
vine. 

Licy je preko njegova ramena čitala i s uživanjem 
opetovala svaki redak. Petrovo uho se zažarilo od uzbu- 
đenja. Tu i tamo je prigušeno uzkliknuo ili zamahnuo ru- 
kom po zraku. 

— No, što sam rekla? To su ljudi i pol, je li? 

Ljudi i pol, koji su tako oduševili male gimnazijalce, 
skromno su se pritajili među dnevnim viestima nekoga 
dnevnika. Svoj vanredan podhvat izveli su u nekom ma- 
lom gradu Sjeverne Amerike. Važnost i značaj toga dje- 
la doduše još nije potresao sviet, ali nije izklj učeno da 
će slavna im ena pomenute dvojice nakon nekoliko dese- 
taka godina ipak biti uklesana na onoj poviestnoj ploči, 
gdje su imena svih glasovitih ljudi zlatnim slovima zapi- 
sana. (Pitanje je, da li takva ploča uobće postoji?) Ta 
dva Amerikanca bili su učenici neke srednje škole. Jed- 
noga dana su došli do uvjerenja, da više ne mogu podnie- 
ti zapta ni pravila svoga zavoda i pobunili su se. Jedan 
je imao četrnaest godina, a drugi je bio dva mjeseca sta- 
riji. Bilo je to jednoga utorka. Predavanja su svršila, 
profesori i đaci su napustili zgradu, a naši junaci se ušu- 
ljaju u dvoranu za svečanosti. Ovdje su nagomilali knji- 
ge iz knjižnice, razne zadaćnice i papire, to sve polili ben- 
zinom i zapalili. Ali nisu oni natopili samo knjige i pa- 
pire, nego kao pravi stručnjaci oborili su se svojim kan- 
tama i na klupe pa i zidove. U svaku dvoranu su bacali 
po koju papirnatu baklju i pojurili na ulicu. 

Ovo je nezapamćena smjelost, ali sada dolazi ono 
pravo junačtvo. 

školska zgrada je bila u plamenu. Kako je zamamno 
plamsalo sve nagomilano znanje i trud u onim knjigama ! 
A plamsala je i mogućnost, da bi tu sutra moglo biti 
predavanja ... da će profesori pitati, a jadni učenici 
odgovarati. . . 

Dva hrabra Amerikanca osjećajući veličinu i važ- 
nost toga čina, stali su pred zgradu i promatrali pla- 
mene jezike, koji su izbijali sa svih strana. A kada je 
već postalo opasno zadržavanje na pločniku, oni su preš- 
li na drugu stranu i rukom u ruku šetali gore dolje. U 
onoj četvrti u to vrieme nije bilo ni žive duše i zato su 


požar primietili tek onda, kada se nije moglo ni pomi- 
sliti na spašavanje. Dječaci su uztrajno ostali pred gimna- 
zijom, dok se nije pojavio prvi strazar i prva vatrogasna 
štrcaljka. Tada su poslovičnom anglosaksonskom hlađ- 
nokrvnošću prišla organu vlasti i izjavili, da su oni pod- 
metnuli vatru iz puke mržnje prema školi i svemu što 
ima bilo kakve veze s tom ustanovom. Jer oni žele letjeti, 
krijumčariti alkoholna pića, ucjenjivati kojega gradskog 
načelnika, napadati samovoze, a ne: baviti se fizikom, 
poviešću ili matematikom. To mora svaki pametan čov- 
jek uvidjeti, da te suhoparne znanosti ne mogu oduše- 
viti pravoga Amerikanca. 

Petar je pročitao članak i iznemoglo klonuo na sto- 
licu. 

— Pa to su obični razbojnici! 

Licy razkolači oči. 

Ti si poludio! To da su razbojnici? To su valjani. 

hrabri i smjeli muškarci, a ne kukavice, kao što si ti. 

Petar je pocrvenio. 

— Ali što zapravo želiš? Hoćeš li moguće, da i ja 
zapalim školu? Ja sam zadovoljan s našom gimnazijom. 

— Naravno, ti si zadovoljan, jer si sebičan, kao svi 
muškarci. Tetka Karolina ima pravo mužkarci su ego- 
isti. . . Ti si zadovoljan, a devetnaest će ih pasti ove go- 
dine iz matematike! Tebi to nije ništa! Devetnaestero 
djece će otići u šegrte, a ja ću se potucati po svietu, jer 
ću pasti iz šest predmeta. 

Petar je zamišljeno trljao svoje uho, kao uviek kada 
je bio zabrinut. 

— Dakle, istina je, to će biti očajno svjedočanstvo, 
izgledat će kao naš pokisli Foksi nakon lova na štakore 
i jazavce. 

Petar se sladko nasmijao, Licy međutim tu poredbu 
uobće nije primila do znanja. 

— Ta radi se baš o mojoj svjedočbi. To dokazalo ne 
smije ugledati svietlo svieta, jer to bi značilo moju pre- 
ranu smrt. Upravo kao u Aranyevoj pjesmi, znaš, u onoj, 
koja počinje : Uvenula poput ljiljana . . . Hoćeš li moguće 
da i ja umrem? Da uvenem? 

— To ne, ali tu pjesmu nije pisao Arany, nego Vo- 
rosmarty. 

— Nije važno, tko je pisao, pogotovo ako umrem.... 
Ali mene moraš spasiti, a moraš spasiti i ono devetnae- 
stero djece, što će zbog Gandija biti poslani u šegrte. 

Zamišljeno je gledala Petra. 

— Uobće ne znam, gdje će svi ovi danas naći mje- 
sta? Gdje su ti postolari, koji će primiti devetnaest še- 
grta? A gdje cipele, koje bi ovi jadnici morali raznositi? 
Petre, Petre, — reče Licy kroz suze, — samo nas ti možeš 
spasiti. 

— Da li uviđaš, kakav si razbojnik? Najveći, koji je 
ikada postojao! 

Licy je gorko plakala, ramena su joj se tresla, lice 
je pokrila rukama,, a između prstiju virila je na Petra. 

Petar nije mogao pođnieti ove suze. Iicy je riedko 
kada plakala, ali ako se to dogodilo, djelovalo je na jad- 
noga dječaka poput kakve strahovite nesreće. 

— Dosta je tulenja! — reče ljutito. — ženskih suza 
ne podnosim . . . Uostalom htio bih da znam, što želiš od 
mene? 

Licy skoči i počne trčati po sobi, gledajući iza za- 
stora, pod krevet, u ormar, nije li se tko tamo sakrio. 
Jer čovjek nikada ne može znati, gdje su mu neprijatelji. 
Kada se uvjerila, da nema nikoga, zaključa vrata. Petar 
ju je sumnjivo promatrao i počeo se bojati . . ,. Iza ova- 
kovih priprema mogu doći samo velike stvari, a toga on 
nije volio . . . Uživao je u miru i zadovoljstvu, učio je s 
veseljem, jer ga to nije stajalo truda, i da ga nije vezalo 
iskreno prijateljstvo za djevojčicu, on se ne bi nikada 
miešao u bilo kakva nedjela ili opasne podhvate. Pusto- 
lovine je volio čitati, a ne proživljavati kao Licy. Ona je 
sama izmišljala najnevjerovatnije podvige, u kojima su 
je prijatelji morali sliediti. 

Na prstima se približi Petru, stavi mu ruku na rame 
i prišapne tiho: 

— Barut je na tavanu. Kad sam jučer ovo pročitala 
u novinama, sinulo mi je u glavi. Sve sam dobro iztražila 
i sada slušaj: Tvoj otac drži barut na tavanu u velikoj 

limenoj kutiji, koja je zatvorena lokotom. Ključ maloga 
lokota visi na lančiću njegova sata. Moraš se domoći 
ovoga ključa, to je sve što od tebe želim. Taj ključ mi 
moraš donieti. 

Petar skoči izvan sebe. Nekoliko trenutaka je zurio 
u djevojčicu, a zatim reče bez daha: 

— Hoćeš da kradem? ... Ja za takve poslove nisam! 
A što hoćeš s barutom? Jesi li sasvim poludila? 

Licy ga prezirno promjeri. 

— Uviek sam govorila, da si kukavica. I te kakva 
kukavica ! 

— Nisam kukavica! Ali toliko volim i cienim svog 
otca, a ako kradem, on me više ne će ni pogledati. A 
čemu da živim, ako me on prezire ? 

Licy ga podrugljivo pogleda: 

— Imaš pravo, čemu da živi ovakva kukavica, koja 
se ne brine za, svoje prijatelje? Ostavljaš na cjedilu mene 
i onu đevetnaestoricu? ... Ti uobće nemaš srđca! A zna- 
deš li, da mi se otac zaprietio, da će me poslati ujaku 
Dominiku, ako padnem samo iz jednoga predmeta? U 
Rom da idem, u kuću, koja je puna sablasti, a ujak je 
tako siromašan, da nema što jesti! Tu i tamo izpeku ka- 
kvu ribu, koju Dunav izbaci ili skuhaju kakvu iznemoglu 
staru vranu. Eto, ovako je u Romu, toj najgoroj selendri, 
a ti svom silom želiš da ja odem tamo i umrem od gladi! 
Osim toga ja cieloga dana ne ću moći sjediti, jer ako otac 
vidi moju svjedočbu, tako će me izpremlatiti, da ću dva 
mjeseca samo klečati ili ležati potrbuške poput onoga 
čobana na paši . . . 

Petar ju je bez rieči slušao. Težke su ga muke mo- 
rile,, uho mu se pod prstima sasvim zažarilo. Ljutito je 
uzkliknuo: 

— Dosta je rikanja! Reci konačno, što hoćeš! 

Čekao je na odgovor, a u dušu mu se podkrala težka 
sumnja. Licy stane pred njega, razkrili ruke i nasmijano 
reče: 

— Zar ti još nikada nisi čuo, da je kakva zgrada 
eksplodirala? Takve se stvari događaju svuda. Sada će 
se, kod nas dogoditi. Barem će i o Korosszegu pisati no- 

vine. Liepim, velikim slovima će stajati: Glasovita gim- 
nazija odletjela u zrak. Senzacija u gradu . . . 

Petar je probliedio kao krpa. Potrčao je prema vra- 
tima da pobjegne, ali vrata su bila zaključana, a ključ je 
imala Licy. 

— Kuda bježiš? Ta ja se moram s tobom podrobno 
dogovoriti! 

Petar je nije slušao. Jednim zaletom stvorio se na 
rubu prozora i nestao u vrtu . . . 


V. 

Na drugoj strani vrta, podno liepe kamenite ograde 
tekla je rieka. U debelom zidu bila su urezana mala vra- 
tašca, kroz koja se dolazilo u vrbik. Šumica se prostirala 
do rieke, koja je sada bila vrlo nabujala. Unutar ograde 
dizala su se velika stabla. Bilo je tu jablanova, platana, 
hrastova, bagrema i omorike. U ovim krajevima šumsko, 
nizinsko i obalno drveće raste jedno do drugoga u naj- 
većoj slozi i prijateljstvu, i dobro uspijeva. Gusti grmovi 
jorgovana stisli su se u sjeni topola i obavili cieli park 
svojim jakim mirisom. Činilo se da ljubičasti oblak lebdi 
u zraku . . . 

Toga jutra je i vrbik mirisao na jorgovan. Kroz vrbik 
je vodio maleni puteljak do rieke. Tu je bio privezan ča- 
mac, kojim je Licy svakog jutra prelazila na drugu obalu, 
gdje se nalazila škola. Grad je ležao na drugoj strani 
rieke. 

Licy je više voljela onu stazu, koja je vodila u vrt, 
nego onu, koja je vodila do čamca. Jer onom prvom se 
vraćala kući, a ovom drugom je kretala u školu. Kada se 
probila kroz gusto grmlje mirisnih jorgovana, došla je na 
široku stazu, koja je bila posuta bielim šljunkom. Tu se 
prostirala bujna tratina, na čijem rubu su se dizale ljubi- 
časte akacije i svakovrstno ukrasno grmlje, koje je širilo 
svoj opojni miris. Biela staza je dalje vijugala kroz gustu 


šumu platana i hrastova, da opet izbije na još većoj svje- 
žoj tratini, gdje su u sredini već bile posađene maćuhice^ 
vrtne ljubice, krasuljak i ivančica. To sitno cvieće je još 
bilo vrlo nježno, ali ruže, koje su se samosvjestno držale 
u sredini nasada, već su bile pune mladog lišća. 

Ruže su odavale blizinu dvorca. Put se neprimjetno 
dizao, jer je kuća bila na vrhu briega. Iza kuće penjao se 
brieg u oštrom luku, da bi se zatim naglo spustio prema 
dubokoj dolini. Djeca su bila oduševljena ovim nagibom 
zemljišta. Kako se ovdje liepo moglo igrati razbojnika i 
Amunđsena! Igra Amundsena se sastojala u tome, da su 
na vrh brežuljka zaboli neku zastavu, koja je predstav- 
ljala sjeverni pol, a ujedno i kraj svieta. Dolina izpod 
sjevernog pola igrala je ulogu svemira. Kako li je to bilo 
uživanje, kada su u taj svemir bacali onu djecu, koja su 
predstavljala Eskime! Ovi su padali kao kruške, ali im 
se nije ništa dogodilo, jer je dolina bila obrasla mekom 
travom. U sredini livade izvirala je topla sumporasta 
voda, koja se razlievala po okolnim bazenima. Ovdje bi 
prestala igra Amundsena i počela igra Venecije . . . Djeca 
su se mnogo igrala, jer to đružtvo nije žalilo truda, ako 
se radilo o zabavi. Svako poslije podne su došli na imanje, 
što je za Licy bio pravi užitak. Uostalom bilo je mnogo i 
odraslih građana, koji su vrlo rado prešli preko mosta, 
da provedu nekoliko ugodnih sati u liepom dvorcu čavr- 
ljajući s prijaznim i susretljivim domaćinama. Nažalost i 
»Ganđi« je spadao među ove pametne ljude, koji su do- 
lazili na tu pomisao. 

Liey nije više imala majke, ona je umrla kad se mali 
Boby rodio. Tada je došla u kuću Piroška, očeva neća- 
kinja. Bila je vrlo liepa djevojka, plave kose i blagih 
smeđih očiju. Te oči su uplašeno i bezpomoćno promatrale 
pustošenja i razne junačke podvige, koje su djeca tako 
majstorski izvodila. Piroška nije bila stvorena za odgoji- 
teljicu već za liepu djevojku. Bila je najljepša u cielome 
kraju i zato su mlada gospoda tako često dolazila na 
imanje pod raznim izgovorom. Gradski činovnici, liečnici 
i odvjetnici propitivali su se za razna stručna gospodarska 
pitanja, ili su se pogađali za kakvo ždriebe ili žito. Po 

svoj prilici su u svom uredu ili ordinaciji htjeli odgajati 
ždrebad! 

U kući je još živjela upraviteljica i mrzovoljasti 
sluga, koga su se svi bojali poput vatre. On je čuvao 
stare plemićke predaje! Bila je tu još kuharica i njezina 
pomagačica, zatim dvie sobarice i jedan dječak, kome je 
ciela kuća zapoviedala, a zvao se Cibula. 

Cibula je iz dna duše bio odan djeci. Licy je bila 
njegov ideal i on je činio za nju sve što je ona htjela. 
Krao je poput štakora. Iz vrta joj je donosio prve jagode, 
poluzrele trešnje i zabranjene kruške. Upregao je ponija, 
ako je ona to želila, a makar da je gospodar strogo za- 
branio svaku vožnju. Kada je Licy potajno osnovala farmu 
za golubove, on je tu farmu obskrbljivao žitom i kuku- 
ruzom na taj način, da je čitave vreće dovlačio kradom 
iz žitnice. Otac nije trpio golubova, jer su upropastili 
usjeve i onečistili cielo dvorište i kuću. Zato je Licy u 
staroj staji uredila svoj golubinjak. Golubi su bili zaista 
liepi, a bilo ih je svake vrste i boje. 

Cibula je bio ružno seljačko diete, oštre bodljikave 
kose i pjegava lica. Bio je vrlo sretan, što je na službi u 
dvorcu i što mu svatko zapovieda. U očima mu je sjalo 
neizmjerno zadovoljstvo . . . Prije je bio pastir i čuvao je 
ovce nedaleko vrta. Tu bi počeo svirati u frulu, da do- 
mami djecu k sebi na livadu. A ovi su to jedva dočekali. 
Sklopili su prijateljstvo sa Cibulom i slušali njegove kra- 
sne priče. Među tim pričama bilo je upravo jezovitih. Na 
primjer ona o razbojnicima, koji su šest dana i šest noći 
pili bez prestanka u šumskoj krčmi, a krčmar i njegova 
žena su umirali od straha. 

Bila je vrlo liepa i ona pripoviest o obješenom čo- 
vjeku. To je bio nekadašnji vlastnik dvorca, koji se ba- 
vio kovanjem lažnoga novca. Zlato je pravio iz blata i 
šišmiševa srdca. Ali pogriešio je kada je sliku kralja 
Franje I. naopako utisnuo u forintu. Po tome su prepo- 
znali, da zlatnik nije pravi i htjedoše uhvatiti onoga, tko 
ga je skovao. Bila je to velika sramota za vlastnika. Za- 
kopao je zlato u podrum i objesio se. 

— Prijatelji moji, — reče Cibula tronuto, — vaš pra- 
djed je osobno visio na ovim vratima, to vam ja kažem. 
Moja prababa ga je svojim očima vidjela, jer ona je već 
tada živjela. 

Licy je bila oduševljena ovom pričam i često je pred- 
bacila Petru, da su njegovi pređi bili kukavice, jer nisu 
kovali novac i nisu se objesili. 

Naravno, ciela ta priča je bila izmišljena, jer se 
znalo, da je taj djed, suvremenik cara Franje I., bio gla- 
soviti sudac, koji je živio vrlo povučeno i mimo. Ali ova 
liepa priča je tako zadivila djecu, da su se zauzeli kod 
otca, da Cibula dođe na službu u dvorac. Upraviteljica, 
tetka Karolina se mnogo ljutila zbog toga derana, pogo- 
tovo kada je telefonirao. Čim bi se brzoglas javljao, on je 
uviek prvi potrčao da digne slušalicu i iz svega grla je 
počeo vikati. Žile na vratu su mu nabrekle od silnog na- 
prezanja. Svom silom je htio, da svojim glasom premosti 
daljinu između njega i onoga, koji je nazvao. Tetka Karo- 
lina je uviek bila uzbuđena. Hi su ju noge bolile, ili je 
trpjela zbog svojih predaka. Oštro se okomila na današ- 
nju mladež, a svoju otmjenu rodbinu je vrlo često spo- 
minjala. 

— Ja ću se posvema upropastiti tim poslom i bri- 
gama; uobće više ni ne smijem pomisliti na to, da je moja 
baka bila grofica Thurn-Halđeneg, sestrična njemačke 
carice. 

Licy bi tada priezimo mahnula rukom i primietila, 
da je samo španjolska aristokracija prava aristokracija. 

To je Petar negdje čitao, jer on vrlo voli čitati i 
učiti. Njega su također smatrali za člana obitelji, budući 
da je cieli dan proveo na imanju. U podne ga je uviek 
Licy dovela na svom čamcu iz škole. U dvorcu je obje- 
dovao i ostao do večeri. Otac mu je bio šumarski savjet- 
nik. Državne šume su se prostirale uz rieku izvan grada 
i tu su šumarevi stanovali u liepom lovačkom dvorcu, 
koji je bio sagrađen u švicarskom stilu. U kući je uviek 
bilo mnogo gostiju, sami rođaci i prijatelji, koji su ovdje 
provodili ljeto ili svoj dopust. Otac je redovito obilazio 
šume, a majka je bila zaokupljena gostima, tako se nitko 

nije brinuo za Petra. Bilo je to uzorno diete u svakom po- 
gledu, a jedina slaba strana mu je bila njegova privrže- 
nost prema svojeglavoj Licy. Ta naklonost traje već vrlo 
dugo. Još kao mala djeca su se sprijateljili u zabavištu. 
U pučkoj školi su se razstali, da bi se ponovo našli u gim- 
naziji. U gradiću je postojala samo mužka gimnazija, 
kuda je Licy bila primljena s dopuštenjem ministarstva. 
Gandi je dokazivao, da je to dopuštenje bila obična lako- 
mislenost, jer Licy ne spada u mužku gimnaziju, ona će 
sve dječake pokvariti . . . 

Licy je imala još jednoga prijatelja, bio je to Albert, 
sin kotarskog sudca; on je već pohađao četvrti razred, 
ali obzirom na zgodnu okolicu, koja se pružala oko dvor- 
ca Tortelija on nije prezreo družtvo mlađih gimnazijalaca 
i često se igrao s njima. Bio je glasovit u cieloj gimnaziji, 
jer je potajno izdavao »Đačke novine nižeškolaca«. On je 
bio glavni urednik, novine su se tiskale u njegovoj ručnoj 
tiskari, a on je pisao članke, romane, novele i pjesme. 
Vodio je i jednu posebnu rubriku, koja je imala naslov 
»Gandi i njegova junačka djela«. Tu su bile nabrojene 
sve okrutnosti profesora matematike, kojemu su učenici 
dali nadimak »Gandi«. 

Toga svježeg proljetnog jutra, dok se Licy spuštala 
do svoga čamca, odluči, da ce ozbiljno govoriti s Alber- 
tom. Tamni oblaci su se punom brzinom spremali da za- 
stru vedro nebo trećega razreda. Pomoć mora doci smje- 
sta. Na Petra se ne može osloniti, zato će ozbiljno govoriti 
s Albertom . . . još danas. 

Bez rieči je držala kormilo u ruci, dok je Cibula mar- 
ljivo veslao. Licy je na drugoj obali raztreseno mahnula 
rukom dječaku, kada se taj okrenuo s čamcem i zabri- 
nuto je pošla po nasipu prema školi. Kad je bila u istom 
pravcu s dvorcem, pogleda onamo. U dvorište je u taj čas 
ušao svietložuti, strani samovoz. Licy ljutito udari po 
drvenoj ogradi, znala je, što to znači. 

Katarina je stigla. Vrieme je da izvede, što je na- 
umila . . . 

— Nadam se, da te nisam smetao ni u čemu, — reče 
Torteli svojoj sestri. 

Sjedili su u njegovoj sobi. 

Katarina nije bila umorna. Poslije dugoga puta, na- 
pornoga šofiranja i neobične noći došlo je to svježe jutro 
puno čudnih utisaka, koji su na nju djelovali poput šam- 
panjca i jake crne kave. Oči su joj se kriesile. 

— A u čemu bi me mogao smetati? Znaš vrlo dobro, 
da ja provodim život na taj način, da baš ništa ne radim. 

Torteli se nasmiešio. 

— To je istina, a opet ti je život pun sadržine . . . 
nije prazan . . . 

Katarina slegne ramenima. 

— Život je tako kratak i ja ne ću, da prije smrti 
požalim, što sam ga tako ludo potrošila. 

— To je odlika svih u našoj porodici. — Sada se 
približio svojoj sestri: — Zato mi ipak ne bi bilo pravo, 
da sam se na tebe obratio u nezgodan čas . . . 

Katarina digne pogled na brata. U velikim sivim 
očima sievnulo joj neko neobuzdano, gorko zadovoljstvo. 

— Možda si se obratio na mene u najnezgodnije 
vrieme. Ja volim neočekivane slučajeve. Volim, kada me 
koji dogođaj izvana ponese u neki novi, nepoznati pravac. 
Tada barem nisam odgovorna za svoje postupke. 

Torteli ju je ozbiljno pogledao : — Svaki čovjek mora 
odgovarati za svoje postupke! 

Ona je šutjela. Tišina je niemo zujala u sobi. Kata- 
rina se digne: 

— Moguće nešto s imanjem nije u redu? — pitala je 
naglo posve drugim glasom. — Što si opet naumio po- 
duzeti? 

Torteli mahne rukom: 

— Ovaj puta ništa nisam poduzeo, niti namjeravam. 
Poslovi se odvijaju kao i prošle godine, kada smo se u 
Beču sastali. Mljekarstvo dobro nosi, a ni tvornica žeste 
nije podbacila. Prodaja konja za Italiju liepo napreduje, 
to si uostalom sigurno i ti osjetila na svom tekućem ra- 
čunu. Čini se da će se ipak polako sve vratiti u staru 
kolotečinu, i ako se čovjek malo žrtvuje, može osigurati 
budućnost svoje djece, barem materialno. Naravno ne 
znamo, kako misle tvomičari ratnog materiala o mirnoj 
budućnosti naših mališa, ali ja činim sve što mogu. 

Ustao je i približio se Katarini. 

— Kadi se o nečem drugom. Ima nešto, što ne ra- 
zumijem. Mislio sam, da je Licy još mala, međutim sam 
se uvjerio, da nije tako. No, nemoj se bojati nije ljubav 
po sriedi, . . . nego diete se sablažnjivo ponaša. Preokre- 
nula je i pokvarila cielu školu. Profesori mi dnevno do- 
laze. Divlja je poput najgorega derana. A šta sve radi, 
to je upravo neshvatljivo. Međutim ja donekle razumi- 
jem. U njoj vrije i ključa neobuzdana krv Tortelijevih. 
Naša krv . . . 

Pogledao je sestru i nasmiešio se vragoljasto. 

— To je i tebi poznato. Ja ipak ne mogu kazniti 
diete zbog nečega, što je od mene naslieđilo. Nemirna je 
kao i mi, ja ili ti. Ja shvaćam, da baš sada u ovoj dobi 
ona traži divlje, neobuzdane i liepe pustolovine, koje će 
izklesati i oblikovati njezin značaj . . . pravi, nepatvoreni 
značaj Tortelijevih. Bilo bi smiešno ljutiti se zbog toga. 
Zar se ljudi mogu ljutiti na punokrvnoga konja zbog toga 
što ima vitke noge i malu, suhu glavu? To je posebna 
njegova odlika i zato je liep ... — Nasmijao se. — Mo- 
raš mi priznati, da ne mogu ubiti svoju kćer zato, jer je 
prava Torteli, ali neizmjerno me smeta, što tako loše uči. 
U veljači je pala iz pet predmeta, a njezin razrednik, van- 
redno prijazan gospodin, upozorio me, da će diete i na 
koncu godine pasti, ako se najozbiljnije ne prihvati knji- 
ge. Što kažeš na ovo? Da li je moguće da je moja kćer 
tako ograničena ili liena? 

— To je nemoguće, — nasmije se vedro Katarina. 



— Sto postotno nemoguće. Mi možemo biti zli, neumo- 
ljivi i lakomisleni, ali glupi — nikako ... Tu mora biti 
neki drugi uzrok . . . 

— I ja sam to mislio. Hoću da znam taj uzrok. Vrlo 
sam znatiželjan, jer se bojim, ako ga u pravo vrieme ne 
doznam, da će mi diete propasti. 

Katarina uplašeno digne ruku: 

— Nemoj se bojati, — mirio ju je Torteli. — Ne 
mislim na Kakav općeniti moralni pad, nego me plaši mi- 
sao, da bi se mogla izgubiti kao čovjek, a ja ne volim 
ljude bez značaja. Zato sam te molio da dođeš. Ja nemam 
vremena da promatram diete . . . Loše sam se izrazio. 
Mogao bih naći vremena, jer diete mi je ipak najvažnije 
na svietu, ali ne znam, kako da počnem. Ne bi bilo zgo- 
dno da sada najednom ostanem kod kuće i da njuškam 
po ovom novom zraku oko sebe. Djetetu bi postalo sum- 
njivo i onda tek ne bih ništa doznao. Za ovaj posao je 
potrebna žena. Samo žena ima tako fini nos, jedino ona 
može prozreti drugu ženu, pogotovo ako sebe dobro po- 
znaje . . . 

— Mislim, da si tokom godina i ti imao prilike da 
upoznaš žene. 

Torteli pogleda svoju sestru. Imali su jednake sive 
oči, koje su se neobično blistale. Ova dva ista pogleda su 
gledala u sviet jednako: živahno ili turobno. 

— Ne poznajem ih. Ljude poznajem, ali žene ne. 
žena se ne može odgonetati, ako stoji pred muškarcem 
kao žena, jer tada će uviek pokazati ili anđeosko, ili đa- 
volsko lice. Ne znam, što je to? Oluja, vihor ili duga. 
Svakako nešto, što je daleko od prirodne svjetlosti i 
mužkaraac tu ne vidi čisto. Poznajem one žene, koje rade 
kod mene i s kojima sklapam poslove. Ove su vrlo opasne, 
opasnije od muškaraca. Na primjer ova gospođa Galam- 
boš iz susjedstva svojim anđeoskim licem, platinasto 
obojenom kosom dođe k meni prije par dana i ponaša se 
kao da bi htjela sa mnom ljubakati. Na koncu sam raza- 
brao, da me pod nekim izgovorom želi izvući iz kuće, da 
me njemački trgovci vinom ne nađu u dvorcu, kako bi 
im ona mogla nametnuti svoja loša vina. Dakle, ovakve 




38 


39 


žene poznajem. Ali one, — nastavi prigušenim glasom, 

— koje su za mene bile samo žene, te nisam mogao pro- 
gledati. Nikada nisam bio načisto kada udaraju, a kada 
miluju. Jer ne smiješ zaboraviti, da ljubav ne može za- 
mieniti ni nadoknaditi očale ili dalekozor . . . 

Nasmijali su se. 

— Moraš mi pomoći, ta vidiš, koliko imam brige oko 
imanja, a ne mogu mimo i sabrano raditi, ako osjećam da 
nije sve kako treba. Ostani kod nas nekoliko tjedana, pro- 
matraj sve što se oko tebe događa i nastoj da upoznaš 
moju Licy. 

— To je naravno, — kimne glavom Katarina. — A 
da li ti je Piroška što rekla? Ona je odrasla ovdje u kući, 
poznaje diete od malih nogu. Što ona govori o svojim 
utiscima ? 

Torteli mahne rukom. 

— Piroška je diete, ili točnije: jedino diete u kući, 
jer ovo dvoje su već odrasli pokraj nje. Osim toga, ona 
je zaljubljena. Još nije navršila dvadesetu godinu, i što 
misliš, kako ona provodi život ovdje iza Božijih leđa? . . . 
Razplače se, ako krugova! svira kakvu liepu, tugaljivu 
pjesmu, a navečer satima gleda u Koros i čeka, da se na 
njemu pojavi razkošna jahta s kraljevićem iz priče, koji 
nosi sobom tri milijuna funti . . . 

Katarina se nasmieši. 

— Mala Piroška je pravi anđeo, — nastavi Torteli. 

— Volim tu djevojku, kao da je moje rođeno diete. Otac 
joj je bio neobično ograničen čovjek, s kojim se ja nikada 
nisam mogao složiti, a majka, osim toga što je bila odu- 
ševljena, da se zove Torteli, nije znala misliti na ništa 
drugo. Pirošku ipak vrlo volim i osjećam, da mi je duž- 
nost popraviti ono što sam kod njenih roditelja propu- 
stio. Zato je neprestano molim, da mi oprosti, a ona poj- 
ma nema, što bi mi morala oprostiti. Ovo je neko unu- 
tarnje izpaštanje, koje sigurno i ti poznaješ. 

Katarina slegne ramenima: 

— • Poznajem, ali još nisam tako daleko, da bih 
morala izpaštati. 

Torteli joj se zaprieti prstom: 

— Još ćeš jednom i ti izpaštati! Dakle s toga gle- 
dišta Piroška ništa ne vriedi kraj djece. Ovdje samo ti 
možeš nešto pomoći, ja to osjećam. 

Glas mu je postao mekši: 

— Nerado govorim ovako, ali moram ti priznati, da 
si jedini čovjek na kugli zemaljskoj, u koga imam povje- 
renja. S tobom sam uviek iskren. Iz moga života je mno- 
go toga već nestalo, mene samo posao, veseli. Ova vječita 
borba sa zemljom; novcem i ljudima, a sve ostalo nije 
spomena vriedno. Uviek sam imao mnogo novaca i dobro 
sam živio. Znam mnogo o ljudima, ali ova Licy nađma- 
šuje sve. 

Počeo je tiše govoriti: 

— U ovom djetetu vidim sebe i pokojnu ženu. Vrlo 
sam je volio. Ali ova ljubav je bila beznadna, jer ona 
nije dočekala da se podpuno smirim i da budem samo 
njezin. Moja krv nije mirovala, ja joj nisam bio vjeran 
i ona se u čekanju razbolila i umrla . . . često mislim, da 
je ova neobuzdanost toga djeteta njezin odgovor s onoga 
svieta, kojim mi ona vraća milo za drago. 

Zašutio je i zagledao se kroz prozor. Vjetar je u vrtu 
ljuljao razcvjetane krošnje voćaka. 

— Volio bih upoznati svoju kćer. 

Netko je kucao na vratima. Sluga je ušao : 

— Franjo je ovdje, — reče poklonivši se. 

Torteli ga začuđeno pogleda: 

— Kako je on došao ovamo? 

— Milostivu je dopratio iz lovačkoga dvora. 

— Imaš pravo, to sam već zaboravio. No, što hoće? 

— Došao je zbog ždriebađi. Kaže, da bi se morali 
premjestiti u ovu staju, jer je njihova staja hladna, pa 
bi se mladi konji mogli prehladiti. 

Torteli nije shvaćao. 

— Odkuda su ti konji tako osjetljivi? Što se s njima 
dogodilo? Neka Franjo ide do đavola skupa s njima i 
neka ostane u malom majuru kod lovačkoga dvora. On 
ne smije imanje ostaviti, jer odgovora za sve. Mladi ko- 
njušari su neozbiljni i nepouzdani, ali zato glavni konju- 
šar mora biti na svom mjestu. 

Sluga se oduševljeno poklonio. Lice mu je sjalo od 
zadovoljstva. Bio je to šestdesetgođišnji gentleman, do- 
stojanstvena lica s bielim zaliscima poput kakvoga člana 
gornjeg doma. Iz načela je mrzio svaku promjenu. Kada 
je Torteli prije deset godina ošišao bradu i brkove, mje- 
secima mu to nije mogao oprostiti. Jednoga dana, kada 
je bio razgovorljiviji nego obično, reče kuharici, s ko- 
jom je čistio srebrni stolni pribor: 

— Svi prevrati i razni nekvalifikovani podhvati na- 
staju samo zato, jer se vlastelini i aristokracija uobće 
više ne drže starih predaja. . Ja vam kažem samo toliko, 
da u jednoj pristojnoj kući obrijano lice može imati je- 
dino englezki konjušnik ili žoke . . . 

Sada se dostojanstvenim koracima uputio na mali 
hodnik, gdje ga je Franjo čekao i hladno mu izporučio 
gospodareve naloge. Konji neka ostanu tamo gdje jesu i 
gdje im je mjesto. Konjušar ih mora odgojiti tako da ne 
budu osjetljivi na svaki vjetrić. 

— Što sve ovim ljudima ne pada na pamet? reče 
ljutito Torteli. 

— Ovaj Franjo uvodi neke posebne postupke u od- 
goju konja ... On zaboravlja, da moj konjušar ne može 
imati svojih posebnih nazora. To je ipak nečuveno. 

U sobu je ušla Piroška i pozvala ih na doručak. Sje- 
dili su na staklenoj verandi samo njih troje. Tetka Ka- 
rolina je bila uvrieđena i ona je ostala u svojoj sobi. Nije 
mogla oprostiti Katarini, što ju je pozdravila skoro naj- 
zađnju. Iako je Torteli Mihovil gospodar kuće, ipak ona 
je domaćica, a osim toga potiče iz uglednije obitelji nego 
što su Tortelijevi . . . Ona se kod Katarinina dolazka 
taktičnoi povukla u svoju sobu, ali to njezino fino pona- 
šanje Katarina nije cienila, niti uzvratila dužnim posje- 
tom. Tetka je to sve rekla Piroški, ali nju je Licy već 
sasvim pokvarila i ona tumači, kako je obitelj Torteli isto 
tako otmjena kao i njezini Hohenzollerni. Uostalom prvi 
njihov pradjed, Tortel, dobio je naslov kneza već u XE. 
stoljeću. Istina je, da tu čast kralj nikada nije potvrdio, 
ali to je bila posljedica dvorskih zadjevica. 

Uostalom tetka se sigurno sjeća, koliko je kralj Stje- 
pan V. stradao zbog tih spletaka. 

Tetka je s nekom sumnjom slušala Piroškino izla- 
ganje. Ona je već odavna zaboravila poviest Madžarske 
i nije bila načisto, što se tiče ličnosti kralja Stjepana V. 
Da li je taj kralj uobće postojao? Tko zna? U dubini 
duše bila je uvjerena, da je djevojka vara . . . 

— To je opet maslo one glasovite Licy! . . . 

Poslije doručka Torteli se digao i djevojke ostanu 
same. Katarina se odmah počela propitivati za malu Licy, 
ali su joj rekli, da je već u školi. Pokušala je nešto, do- 
znati od Piroške, ali to je bilo nemoguće, jer je ona izja- 
vila, da je Liey savršeno dobro diete, osim što je malo 
živahna. Ali, Bože moj, ima trinaest godina i bilo bi 
čudno, da nije ovakva kakva jest . . . 

Pirošku su više zanimale Katarinine haljine. Pitala 
je, koliko ih je doniela, da li ima i koju večernju haljinu 
sobom, neka joj što prije pokaže, jer ona gori od znati- 
želje . . . 

Ušle su u Katarininu sobu. Bila je to spavaonica Tor- 
telijeve nekadašnje žene. Barokni namještaj je skladno 
djelovao među svilenim tapetama. Pred prozorom u 
ogromnoj japanskoj vazi mirisale su ružičaste azaleje. 

— U ovu sobu samo ti smiješ ući i nitko više, — 
reče Piroška. 

Pomagala je izprazniti elegantne putne kovčege. Ka- 
tarina je vidjela kako čeznutljivo promatra i miluje skupe 
šarene tkanine i nagovori je, da obuče jednu večernju 
haljinu. Piroška je drhtala od uzbuđenja dok je oblačila 
razkošnu bielu brokatnu haljinu, koja je na leđima bila. 
duboko razrezana, a na kraju dekoltea se nalazila velika 
zlatna krizantema. Piroška je bila vrlo liepa, njezino 
vitko, fino tielo je savršeno došlo do izražaja u okviru 
ovoga pariškoga remekdjela. K tomu je još obukla lagane 
zlatne sandale i kao očarana razkrili ruke i plesnim kora- 
cima ode do ogledala. 

— Bože moj, kad bih ovako ušla na ples naše čita- 
onice, sav grad bi se sletio oko mene, a Ivi bi oči izpale. 

— Tko je taj Ivo? 

— Zar ne znaš? Naravno, . . . odkuda bi znala? Ivo 
je taj Gandi, razrednik naše Licy. Moram priznati, da je 
vrlo ugod an i zgodan čovjek. Upoznala sam ga na plesu 
čitaonice. 

— A kada je bio ples? 

— Šestoga siečnja. 

Ivo je otišao na zabavu, jer se osjećao vrlo nesret- 
nim. Osjećao je, da mu je život prazan, bezsmislen i upro- 
pašten za uviek. Iz priestolnice je došao u pokrajinu i 
odmah slučajno baš u taj razred, gdje je Elizabeta 
Torteli nastojala da shvati duboku znanost trećega raz- 
reda. Nijedan pravi muškarac ne može biti grub i surov 
sa bilo kakvom ženom, zato je i on na početku popuštao. 
Ali činilo se da Elizabeta Torteli uobće niti nije imala 
nježnih ženskih osobina. Bilo je to odvažno derište, s 
kojim se trebalo i te kako boriti. Ivo ju je mrzio iz dna 
duše, jer ga je na koncu primorala da postane neumoljiv 
i grub prema njoj. Dakle, otišao je na zabavu, da barem 
za jednu noć zaboravi školu, u kojoj se nažalost nalazi i 
jedan treći razred, a u tom trećem razredu sticajem raz- 
nih okolnosti i Elizabeta Torteli. 

Ivo je na plesu ugledao prekrasnu mladu djevojku u 
haljini od bieloga tila. Ta plavuša imala je nježni pogled 
preplašene srne, i fino ovalno ružičasto lice. Ivu je cieli 
razred nazivao »Gandi«, premda je bio liep i stasit mla- 
dić, koji je nedavno navršio tridesetu godinu. 

Zimsko nebo je bilo prekriveno zviezdama, a zviezđice 
su sjale i na debelom sniežnom pokrivaču, koji je omotao 
zemlju. Ivo je ciele noći plesao s malom vilom i pred zoru 
joj je izjavio, da tako ugodna i privlačiva bića još nije 
vidio u svom životu. Zatražio je dopuštenje, da je pohodi. 
Djevojka se sladko smiešila i raztumačila, koji je naj- 
kraći put do njihova imanja.. Ivo je iz toga zaključio, da 
je djevojčin otac posjednik na drugoj obali Korosa. 

— Moj otac više ne živi, — rekla je liepa vila. — 
Stanujem ovdje u blizini na dobru mog ujaka. On ima 
dvoje djece, koje ja odgajam, jer siročići nemaju majke. 

Ivo je tronuto pitao: 

— Kako su stari mališani? 

— Djevojčica ima trinaest godina, a dječačić osam. 

— I vi ih odgajate? 

■ J a. 

— Sigurno su tako dobri i dragi kao vi. 

Liepa plavuša se zagledala u strop i malo nakašljala. 
Ivo je postao još više ganut i dalje je pitao: 

— Kada vaša mala štićenica odraste, ona će sigurno 
biti isto tako fina mlada, dama, kao što ste vi. 

Piroška obori oči i zagleda se u pod. Ivo je nastavio 
mekim glasom: 

— Kako je to liepo i hvalevrieđno, kada se jedno 
mlado biće toliko žrtvuje, da od ovako napuštene male 
djece stvori prave ljude. 

Nježna mlada žena je tako duboko uzdahnula, da su 
bieli nabori njezine lagane haljine lako zalepršali. Ivo je 
zadivljeno promatrao liepi vitki vrat, koji se zamamno 
dizao iz oblaka tila. 

— Volio bih vas što prije vidjeti u krugu vaše obi- 
telji, s mališanima ! 

Iduće nedjelje mu se ta želja izpunila. Bio je odu- 
ševljen liepim dvorcem, koji se smiešio usred velikoga pe- 
rivoja. Ganuto je hodao po dubokim svodovima prasta- 
rih hodnika. U salonu je veselo pucketala vatra, a pred 
kaminom je sjedila tetka Karolina, koju je također upo- 
znao na zabavi. Ivi se vrlo svidjela fina stara dama, čija 
prošlost je sjala u nejasnom carskom okviru. — Bio je 
oduševljen finim porculanom, kitajskim čajem, srebrom 
i kristalom. A tek one cigarete! 

— Stara aristokratska kuća, — utvrdio je zado- 
voljno u sebi, — najljepše je, da tu nema ni punice ni 
tasta. 

Sada se obratio Piroški: 

— Da li bih mogao vidjeti vaše male štićenike? 

Djevojka se zbunjeno zagledala u sag. 

— Mislim, da su baš na dvorištu, sigurno se gru- 
daju. 

Ivo se malo začudio: 

— Vi mislite? Pa zar ne vodite točno računa o tome, 
gdje su i čime se bave? 


45 


Djevojka slegne ramenima. Ivo je očarano proma- I 

trao ovu kretnju. Piroška je imala nerazviena, nešto 1 

uglata ramena i, kada bi njima slegnula, malo ružičasto i 

uho bi se dotaklo baršunaste puti. Oči su mu se počele 1 

kriesiti ... , 1 

— Možda su ipak u svojoj sobi, jer vani 3 e vec tama. i 

Piroška se nije mnogo žurila u dječju sobu, ali Ivo 1 

je svakako htio upoznati gojence. Dakle, pošli su da po- | 

traže »sladke mališane«. Dječja soba bila je na dnu hod- I 

nika, suprotno od salona, ali čim su izašli u hodnik, čula I 

se neka duboka tutnjava, koju je s vremena na vrieme 
razđiralo neko oštro kričanje. Piroška pocrveni i stane. 

Po svoj prilici nisu još u sobi. Ja ću vam radije 

pokazati lovačke sobe. U njima je lovačko oružje mojega. 

ujaka i njegove trofeje, štoviše imamo i jednoga prepa- ; 

riranog medvjeda. ; 

Ali Ivo nije želio pogledati lovačke sobe. Njega lov 

nije nikada zanimao. \ 

— Ako djeca nisu ovdje, pokažite mi barem njihovu 
sobu. Vrlo volim djecu, zato sam i odabrao profesorsko 
zvanje. Istina, da sam zbog toga dospio u pokrajinu, i tko 
zna, kada ću se izkopati odavde? j 

Pogledao je Pirošku liepim, dubokim pogledom. 

— Međutim, priznajem, ne žalim tako silno za Bu- 
dimpeštom. 

Djevojka se još Više zacrvenila. \ 

— Ipak, mislim, da bi bilo bolje vratiti se u salon. i 

U taj čas odjeknuo je oštri prasak na # drugom kraju 
hodnika, vrata su se bučno otvorila i neka nakaza iztrči 
napolje i pojuri do prvoga prozora, otvori ga uz veliku J 

lomljavu i skoči u snieg. Dvie manje spodobe su se ko- j 

trljale iza nje te se i one laganim zamahom prebacile na 
dvorište. < 

— Što se tu događa? — upita Ivo zapanjeno. 

Djevojka se zbunila, tražila je rieči, da sve raztu- j: 

mači, ali nije se činila iznenađena. Slične pojave nisu \ 

bile rieđke u dvorcu. _ 1 

Ivo se žurnim koracima uputi prema dječjoj sobi. 

Profesor je mislio, da nije pri sebi, jer ovo što je sada | \ 

ugledao, nije bila dječja soba nego neki luđački poštan- 
ski ured. Bielo lakirani stol bio je prepun čavala, koji su 
bili vezeni raznobojnim koncima i čitavom mrežom tankih 
žica. Žice i konci su sa stola vodili do kvake vratiju, za- 
tim do svakoga prozora, ormara i ladice. Sve je bilo po- 
vezano sa stolom. Bogodani izumitelj je jednom kretnjom 
mogao otvoriti ma koja vrata, a da se pri tom nije mo- 
rao ni maknuti od stola. 

U sre dini sobe u jednom vedru topile su se tvrde 
grude sniega, a na krevetu se pružala nejasna smeđa go- 
mila neodređena oblika. Bio je to veliki medvjed, kojega 
je Piroška htjela pokazati profesoru. Na stolu su se još 
nalazili vlažni kistovi i razmočene vodene boje. 

Ivo se ogledao po sobi. 

— Zar je ovo dječja soba ? — pitao je, jer ni sam 
nije bio načisto, da li sanja ili je iznenada poludio. Čitao 
je u liečničkim knjigama, da se često događa da ludilo 
odjednom izbije kod ljudi, koji su na oko bili sasvim 
zdravi i normalni. On se sada nalazi u jednoj otmjenoj 
kući, u tihim sobama. Odgojiteljica je fina gospođa, koja 
stoji u rodbinskim vezama sa Hohenzollernima. ... A sa- 
da, kuda je dospio? 

Ali nije dugo mogao razmišljati. Prozor se na hod- 
niku zalupio uz veliki prasak i lomnjavu, a da jadni sta- 
klari ne bi ostali bez posla, stakla su se prosula po ka- 
menu uz oštri zveket. Na hodniku se čuo brzi topot troje 
para nogu uz pratnju one tajanstvene tutnjave i ptičjeg 
kreštanja. 

— Svi na palubu! — Zrakoplov na vidiku! Nobile! 
Nobile! Spašeni smo! 

Tri strašne spodobe su upale u sobu. Obrazi su im 
bili obojeni tamnoljubičasto, a iz očiju im je sievala div- 
lja vatra. Svi su nosili razbarušene naopako obučene 
krznene kapute, na nogama su imali ogromne sniežne či- 
zme, a na rukama rukavice. Najmanji od njih bacio se na 
vedro sa sniežnim grudama, zgrabio jednu grudu u ruku, 
al u taj čas su se ona druga dvojica srušila na njega. 

— Bježimo, bieli ljudi su se pojavili . . . kreštio je 

jedan od trojice. — To je propast! More će se odmah 
zamrznuti i naš brod će zapeti u vječnom ledu! 

Ivanu se ovo kreštanje učinilo poznatim i odjednom 
ga prođu srsi. U sobi je bila polutama, i nije mogao ra- 
zabrati lice najveće spodobe. Sagnuo se do nje, da bolje 
vidi, našto je to ljubičasto čudo zateturalo nekoliko ko- 
raka nazad. 

— Gandi! — vrisnuo je isti glas zaprepašteno. — 
Jedini Bože, kako je taj čovjek došao ovamo? 

Ivo se za tili čas pretvorio iz gosta u profesora. 

— Elizabeta Torteli, — reče odsječeno, — Elizabeta 
Torteli iz trećega razreda! 

One druge dvie nakaze su se naslonile na zid bezpo- 
moćno, kao da ih je kap udarila. Ivo je stajao usred sobe 
uništen od iznenađenja. U duši mu se srušio cieli sviet, i 
on pruži drhteću ruku prema Piroški: 

— Recite mi samo jednu rieč. Da li je moguće, da 
je Elizabeta Torteli iz trećega razreda vaša nećakinja? 

Piroška bez rieči obori glavu. 

Ivo sada pokaže na onu drugu dvojicu. 

— A da li su ovo također vaši štićenici? 

Dvie paralizirane, ljubičaste nakaze približe se pro- 
fesoru i odvažno se poklone. 

— Gospodine profesore, zar me ne poznajete? Ja 
sam Albert Altorjay iz četvrtog razreda. 

Petar je također stupio naprieđ. 

Petar Domahiđy iz trećega . . . Oprostite, gospodine 
profesore . . . Lica su nam namazana, jer, naime mi se 
igramo Nobilove ekspedicije i već smo poplavili od zime i 
sada treba da dođe Amundsen, da nas spasi . . . 

Ivo im priezirno okrene leđa i pokaže na krevet. 

— A zašto je medvjed ovdje? 

Licy se nije dala smesti. 

— Prietila nam je glad i skuhali smo medvjeđu 
juhu. Odrezali smo mu jednu šapu . . . Nemoj se bojati, 
— obrati se Piroški, — otac toga ne će saznati. Medo će 
dobiti umjetnu nogu od kalupa . . . Malo smo se dosađi- 
vali . . . Konačno i gospodin profesor mora priznati, da su 
nedjelje dosadne . . . 

Ivo se nije izjasnio, da li priznaje ili ne. U sobi je 
nastala hladna i neugodna tišina, skoro kao na sjevernom 
polu. Na koncu se Ivo obrati Piroški: 

— Gospođica Torteli je moj stari znanac iz trećega 
razreda. Ne bih se ni u snu usudio pomisliti, da je ona 
vaša nećakinja ... — uzdahnuo je, — a gdje je mali 
brat? Rekli ste, da djevojčica ima i mlađega brata. 

Piroška se okrene ljubičastom društvu. 

— Gdje je Boby? 

Albert se zlobno naceri i pokaže na prozor, o koji su 
bile naslonjene dugačke ljestve. Na vrhu je sjedio buc- 
masti mališan, koji je zadubeno gledao, što se u sobi do- 
gađa. 

Svi su pogledali prema njemu, a Licy je počela vi- 
kati iz sve snage: 

— Huh, tamo je Boby! Dolazi, da nas spasi! On je 
Amundsen ! . . . 

Evo, ovako se Ivo upoznao s Piroškom i s ostalim 
članovima obitelji. Iz poznanstva se razvila iskrena lju- 
bav, koja je obilovala nekim sigfridovskim motivima. Jer 
iako je Gandi bio na čisto s time, da Piroška stanuje u 
spilji sedmoglave aždaje, on ju je ipak dnevno posjećivao 
i hrabro gledao onoj nemani u oči . . . 

Piroška je dakle upoznala Ivu na sjevernom polu, a 
ne u plesnoj dvorani, kako je to Katarini rekla . . . 


vn. 

Ne smijem se ljutiti na njih, — govorio je u sebi 
Ivo; ta oni se igraju života, a budući da je današnji život 
surov i neumoljiv, ni njihove igre ne mogu biti druga- 
čije. Zrak je pun mirisa krvi i borbe, a ova djeca uđišu 
taj zrak. Dok im je duša snivala negdje daleko u nepo- 
znatom i čekala na vreli zagrljaj dvaju bića pa da se 
probije iz nestvarnog svieta i da se pretvori u život, taj 
život je već i onda bio zaprljan krvlju, nemirom, tamom 

i ubojstvima . . . Otac im se borio u ratu i u snu je još 
uviek viđao one gnjusrie prizore krvavih bojišta i slušao 
bezumni krik nedužnih mrtvaca. Majka je prošla težku i 
strašnu školu izčekivanja. Njen život se razvijao- u okviru 
ružičastih dopisnica s ratišta. Samo 1 om dani su nešto 
vrieđili, koji su joj donieli takvu dopisnicu. Ostali dani 
i sedmice su prolazile tamno i bezbojno su se stapali u 
beznadno, sivo ništavilo. 

Zemlja je u visini od četrdeset kilometara obkoljena 
zrakom. 

Što se nalazi u tom zraku? 

U njemu žive i đišu ljudi, koji umiru već dvadeset 
godina . . . Gladni, bolestni, nezaposleni mladići osuđeni 
na beznadnu mladost i ubijanje. Spremaju se na smrt. od- 
kako su na životu. 

S vremena na vrieme prolazi neobičan drhtaj zra- 
kom. To su zrakoplovi, koji za nekoliko sati prelete oce- 
ane i nastoje da nadčovječnom snagom i voljom postave 
nove, nepotrebne rekorde. Te čelične ptice tako brzo lete, 
da im uobće više ne će biti potrebno ni poći, i već će stići 
do cilja. Ovom bezglavom brzinom će uništiti smisao po- 
lazka i dolazka ... 

U zraku se nalaze komadi opeka, zidova i željeza, 
koji jure prema nebu, a nekada su pripadali liepim zgra- 
dama, koje su nesmiljeno pogođene bombama. Dim 
crkava, palača i umjetnina suklja prema visinama, kao 
živo svjedočanstvo razbuktale bratske i razredne borbe, 
podsjećajući nas da živimo u stoljeću kad ljudi pustoše- 
njem dokazuju 1 svoja načela ... A naći ćemo u zraku i 
raznih otrovnih plinova, takvih, koji za nekoliko trenu- 
taka odkiđaju i odgrizu meso s kostiju. Pronašli su ga 
izvrstni stručnjaci, koji dan i noć rade u liepim bielim 
laboratorijima. Drugi, isto tako spremni naučenjaci na- 
stoje da pronađu serum protiv raka i liekove drugih tež- 
kih bolesti, međutim njima to nije do danas uspjelo, nisu 
tako sretne ruke kao oni prvi, koji upravo triumfiraju 
svojim smrtonosnim pronalazcima . . . 

Postoji u zraku još i dosta čiste praznine, koja se 
proteže nad praznim dimnjacima zatvore nih tvornica. Iz 

ovih dimnjaka ne suklja dim, a radnicima je dopušteno, 
da se odmaraju, da ne idu na posao, da lutaju po cestama 
i spavaju pod mostovima. Koji puta prođe zrakom očajni 
vrisak krvavog prevrata ili ustanka, na koje se ljud- 
stvo više niti ne obazire, jer već ih je toliko bilo 1 u ovih 
posljednjih godina. Tu i tamo pronese se zveket oružja 
na granicama, koje su čas otvorene, čas zatvorene. Čuju 
se i birani politički govori, koji obećavaju melem na sve 
rane, za tim veliko množtvo malenih valova, viesti nebro- 
jenih krugovalnih postaja . . . pjesme, glasba, objave . . . 
pnažni i uznemireni ritam današnjega života. 

Ovaj uzđuh, koji obkoljuje zemlju, gust je poput 
crne magle ... A djeca udišu ovaj zrak, pa bili oni na 
livadama, u šumi, školi ili kod kuće. Njihova pluća, krv 
i cieli uzstroj prerađuje ovaj zrak, koji postaje na koncu 
sastavni dio njihovoga fizičkoga »ja«. 

— Što mogu očekivati od njih? — mislio je Ivo če- 
sto. — Od čega su postala ova djeca, i što se nalazi oko 
njih? U svaku kuću, barem svaki tjedan morao bi sići 
sam Krist, da načini po koje čudo i onda bi možda uspje- 
lo, da ova djeca budu zaista djeca, a ne zreli ljudi već u 
dvanaestoj godini. Da, to su pravi poslijeratni ljudi . . . 

Kad bi sjedio za katedrom, često bi se zagledao u 
male đječije glave. Što je u njima, o čemu sanjare?.. . 
Na što čekaju? . . . 

Ova djeca su vidjela, kako im je otac nakon triđeset- 
godišnjeg poštenog rada propao u jedan dan i postao 
puki siromah. Družtvo, kod kojega je bio osiguran, pro- 
nevjerilo je glavnicu, koju je kroz tolike godine uplaći- 
vao. Drugome je novac propao u štedionici, jer se seđam- 
desetgodišnji ravnatelj zaljubio u dvadesetgodišnju dje- 
vojku i da bi mogao u svakom pogledu držati korak s 
njome, dao se pomladiti. Posljedica toga pomlađivanja 
bila je ta, da je tako nezrelo upravljao svojim zavodom, 
kao neko četirigođišnje điete. Da li je čudo, da banka 
nije mogla izplaćivati uloge? A bilo je i takvih slučajeva, 
gdje nije glavnica ukradena niti se upravitelj zaljubio, 
nego je država pala pod stečaj i s njome propala »sigur- 
na« očeva mirovina, na koju se desetljećima računalo . . . 

Događalo se i to, da je po koji ozbiljan otac nakon 
petnaestgođišnjeg idealnog bračnog života izjavio, da mu 
je žena dosadila, da on ima prava na ljubav i velika čuv- 
stva te strastvene izlete. Izleti su postali sistematski, a 
jednoga dana otac je zauviek nestao s kakvom liepom 
mladom djevojkom. 

Ima slučajeva, gdje je majka svoju liepu tamnu kosu 
obojađisala na svietloplavu, masažom i dietom izgubila 
deset do petnaest kila i kao pjevačica nastupa u kojoj 
kavani, jer njena profinjena duša nije našla zadovolje- 
nja u svakidašnjem, bezbojnom životu. A jedno drugo 
điete vidjelo je drugu majku, kako se guši u beznadnom 
očaju i nemoći, jer ne može da živi mirnim svakidašnjim 
životom. 

Ali to još nije sve ... Tu su i braća i sestre. Ova 
djeca gledaju svoju sestru, koja svakog jutra prije osam 
sati odlazi u ured, a vraća se navečer poslije osam. Znadu, 
da mjesečno zasluži šeststo penga, što bi bilo dovoljno za 
život, ako bi se morala samo oblačiti, jesti ili stanovati. 
Ali za sve to ta plaća ne dostaje . . . Zatim tu je i vječiti 
zaručnik velike sestre, koji ne zasluži ni toliko kao nji- 
hova sestra i to zato, jer mužkarcu se ne može dati tako 
mala plaća, dakle, nitko mu je niti ne daje . . . 

Stariji brat je položio doktorat s izvrstnom ocje- 
nom, ali već je deset godina bez mjesta . . . Međutim su- 
sjedov sin je bio pametniji, uobće nije išao na sveučilište 
nego ide od kuće do kuće prodajući pamuk. Tako životari. 

Ova djeca su vidjela glasovitog slikopisnog stara, 
koji je stigao na kolodvor i svojim neodoljivim smieškom 
nagradio gomilu, koja je strpljivo čekala na njegov do- 
lazak. Taj čovjek je možda bio kakav brijač, maser ili 
knjigovođa bez mjesta, koji je nekim čudom dospio pred 
Jupiterove svietiljke, nasmiešio se gledaocima, občarao 
liepu primadonu i sklopio ugovor, po kojem dobiva pet 
tisuća dolara na tjedan, ili tristo tisuća maraka po sliko- 
pisu. Na dnevnom redu su još boksač i nogometaš, koji 
rade s nenadmašivom spretnošću, pa bilo da je u pitanju 
svladavanje protivnika ili davanje golova. Ovi zarađuju 

težke tisuće svojom »spretnošću«, a tisuće i tisuće gleda- 
laca daju također težke novce, da bi ih mogli vidjeti . . . 

Današnja djeca su rođena u vrieme, kad se na nogo- 
metnim u takmi cama pojavi trideset tisuća ljudi, a jedan 
pjesnik može izdati svoje pjesme u tristo primjeraka samo 
tako, ako sam plati sve tiskarske troškove. Zašto bi se ta 
djeca oduševljavala književnošću ili poviešću? Zašto da 
uče logaritme? Moguće zato, da poslije dvadeset godina 
sagrade jednu dvokatnicu koju će jedna savršeno mo- 
dema bomba srušiti za nepuni čas? Ako budu tjedno za- 
rađivali u kakvom studiju pet tisuća dolara, to će znati 
zbrojiti i bez logaritama. Boksanje i nogomet se nažalost 
ne može uvježbati u školi . . . 

Djeca su vidjela rezultate poštenoga i ustrajnoga 
rada: njihov otac, pa bio on mali činovnik, trgovac ili 
posjednik, došao je tako daleko, da im ne može kupiti 
čestitog odiela . . . Dakle, čemu da uče? Uvjereni su, da 
žive u vieku pustošenja, a kako treba pustošiti, to su na- 
učili od svoga pradjeda, Kaina. 

Ivo je u dnu duše bezpomoćno i prestrašeno proma- 
trao djecu. Htio bi ih protresti i probuditi. 

Volio bi im raztumačiti i dokazati, da oni žive u sa- 
dašnjici, koja će brzo nestati, jer se nova budućnost ne 
može razviti iz ovog nezdravoga stanja. Budućnost će 
biti zbilja, a sada proživljuju samo jedan neugodan san. 
Doći će vrieme kada završni govori na koncu školske go- 
dine ne će djelovati kao prazne fraze, nego će imati isti- 
nitu podlogu. 

U zemlji vlada interregnum (međuvlađe). Na prie- 
stolju nema nikoga, narodom vlada izpravnost i čestitost. 
Izplati se raditi i učiti, te boriti se kroz osam godina za 
maturalnu svjedočbu, jer iza te borbe dolazi sveučilište. 
Poslije sveučilišta slieđi namještenje . . . rad . . . bezbri- 
žan rad ... 

Ivo je želio da i sam povjeruje u istinitost toga. S 
odraslijim đacima gimnazije je mnogo razglabao o tome 
i uspjelo mu je uliti nešto nade u njihovu dušu. Zanimao 
se za te učenike i postali su dobri prijatelji. 

Ali u svom razredu, u tom glasovitom trećem nije 
mogao ništa postići. Nije se mogao snaći među ovim div- 
ljačkim činima i bilo je nemoguće obraćati se na razum 
tih učenika. Bilo je časova kada mu se činilo, da je obko- 
Ijen samim Crncima i da im uzalud govori uljudbe nim 
jezikom, nitko ga ne razumije. Jezično blago Crnaca se 
sastoji iz dvjesta rieči, koje dostaju da izraze pojmove 
borbe, ljubavi, praznovjerja i hrane. Kako da im sa 
dvjesta rieči raztumači ljudski i viši smisao života? Nije 
znao govoriti s trećim razredom i zato ga je neprestano 
kažnjavao. 

— Ovdje pomaže jedino strogost, neumoljiva stro- 
gost, — savjetovao je izkusan ravnatelj, kad mu se Ivo 
potužio. — Imat ćete mnogo muke s njima, jer u njihovim 
žilama teče krv starih Kumana i Huna. To su potomci 
ratobornih plemena, na koje se blagošću ne može djelo- 
vati. Kod njih se može postići nešto samo s dosljednom 
i neumoljivom strogošću. Čini se da je ravnatelj imao 
pravo, iako je u dnu duše želio da se njegove rieči ne 
obistine. 

Bio je šestnaesti travanj i toga dana se razred po- 
brinuo da iznenadi Ivu. Prvi sat je bila matematika. 
Kad je ušao u dvoranu, pomislio je da se zabunio, jer 
nikoga nije bilo unutri. 

Pogleda na svoj sat, osam sati je prošlo za tri mi- 
nute. Iziđe na hodnik, prođe prvim katom, siđe u pri- 
zemlje. Prolazeći pokraj ostalih razreda dopirala je do 
njega latinska molitva. U svim razredima su već bili 
profesori, i djeca su započela obuka sa Veni ancte. (Dođi, 
Duše Sveti). 

Ivo pođe u dvorište, gdje se razred sunčao u blizini 
starih topola. Kad su ga ugledali, jedan dio učenika se 
naglo digao, ali Ldcy je i dalje sjedila na klupi. Ivu obuze 
bies. 

— Što radite ovdje? Zašto niste u razredu? 

Petar Domahidy se odvoji iz skupine i žurnim kora- 
cima pođe prema ulazu. Nekolicina ga je slieđila, dok se 
Ldcy lieno dizala s klupe smiešeći se zlobno. 

— Kakvo je to ponašanje? Jeste li poluđili? 

— Licy se postavi pred Ivu. 

Ni govora o tome, gospodine profesore! Napro- 
tiv, mi vrlo umno mislimo. To je prvi proljetni dan i po- 
mislili smo, da će biti dobro za naše zdravlje, ako se malo 
prosunčamo. 

Nacerena, podmukla razbojnička lica su se okrenula 
prema profesoru. U očima im se zrcalila vedra, grozni- 
čava znatiželja. Gledali su u profesora kao u vatru: sa 
znatiželjom i strahom. Igra s vatrom je vrto zabavna i 
opasna. Ona može i kuću zapaliti, ali ako čovjek ima 
malo sreće, ne će dogorjeti u njoj, a ipak se može naužiti 
liepoga vatrometa ... 

Ivo stisne zube. Mora se svladati, ne smije pokazati, 
da mu se cielo tielo trese od biesa. 

— Smjesta se nosite u razred! 

Nije vikao, ali djeca su predosjetila neku buru. Ne- 
voljko, ali ipak žurno su se uputili prema hodniku. Gore 
u razredu su se molili. Ivo je umorno i priezirno gledao 
ova zajapurena lica i oči okrenute prema nebu. Zazivali 
su Duha svetoga, Božiju milost i svjetlost, da im obasja 
dušu i razsvietli um. 

O, kako je Duh Sveti bio daleko od njih! ... 

Poslije molitve Ivo je otvorio razredni katalog i 
upisao cieli razred. 

— Upozorujem vas, da će sutra biti priegled. Do- 
lazi gospodin nadzornik ! . . . 


vm. 

Poslije užin e Licy je nestala iz svoje sobe. žurno je 
prošla kroz perivoj i sakrila se u kuhinjskom vrtu, koji 
se prostirao na brežuljku. 

Uredne staze su se u blagom nagibu spuštale prema 
dolini, a svježe povrće se zelenilo svuda naokolo. 

Iz jedne gredice mladoga kupusa čuo se krik vivka. 
Svaki pametan čovjek zna da se vivak još nikada nije 

ugniezdia usred kupusa, pa ipak, evo što se dogodilo: 
Jedan slabunjavi, pjegavi klipan sjedio je u kupusu i tako 
bolno i vjerno podražavao prestrašeno piukanje mladih 
vivaka, da je jedan nemirni stari vivak iz obližnje bare 
doletio' do vrta. Nije htio vjerovati svojim ušima, ali 
ipak se bojao da su možda njegovi mladi na neki tajan- 
stveni način zalutali među kupus. Pjegavi klipan bi bez 
sumnje bio omašan vivak isto kao i bucmasti mališan, 
koji se šćućurio kraj njega. 

Albert Altorjay i mali Boby, Licyn brat su čekali u 
vrtu. Kada je Licy stigla, pjegavi deran se digao i čvrsto 
joj stisnuo ruku. 

— To je nesnosno, — reče mrzovoljno, — da je sti- 
gla ta vaša fina tetka. Ja se namučim i dopješačim do 
vas, misleći da ću dobiti poštenu užinu. Nato za stolom 
sjedi tvoja otmjena tetka i smeta me u jelu. Kako bih 
mogao jesti sušene kobasice i crveni luk, kada takva žena 
zuri u mene? 

Licy mahne rukom: 

— Tješi se, prijatelju, ti Katarinu uobće ne zanimaš. 

— Niti ona mene. Uobće, mogu ti reći, ta me žena 
podsjeća na riblje ulje. Da li si ikada pila riblje ulje? 

Boby se podrugljivo smijao. 

— Mi ne spadamo među one, koji uzimaju riblje ulje. 

Albert je prezirno mahnuo: 

— *■ Naravno, jer ste svi kao panjevi. Vi nemate fine, 
osjetljive živce. Valjda nikada niste bili bolestni? 

Boby se uvriedio : 

— Ti očito misliš, da smo mi seljaci! I te kako smo 
bili bolestni! Licy je imala difteriju i ja sam se uvukao 
u njezinu sobu, samo zato da i ja dobijem. A imao sam i 
hripavac dva puta. Ali riblje ulje mi nikada nismo pili. 
Je li istina, Licy? 

Licy Ijutito mahne rukom. 

To su gluposti. Sada imamo pametnijeg posla. 
Pođimo u pčelinjak, tamo se možemo nesmetano razgo- 
varati. 

Pred pčelinjakom su cvali ljubičasti bagremi, nad 
kojima su zujale pčele. Djeca sjednu na klupu, gdje mali 


Boby razveže neku crvenu prugastu kuhinjsku krpu, u 
kojoj se nalazilo sira, kruha, slanine i medenih kolača. 

— Uspjelo mi je da ukradem nešto. Lauf Hans na 
sreću nije primietio ništa. 

Djeca su među sobom tetku Karolinu zvali »Lauf 
Hans« zbog neprestanog izticanja rodbinske veze s nje- 
mačkim carem. 

— Pravi si čovjek, — govorio je Albert. — Moram 
priznati, da sam užasno ogladnio u tom vrištanju. Već 
je vrieme da izmislimo pošteniji znak. 

— Vrlo je težko s tim znakovima, — reče Licy. — 
Ljudskim glasovima ne možemo davati znakove, jer bi to 
i stranci razumjeli. Na zasjedanju ratnoga vieća možeš 
predložiti nešto pođesnije. Ja nisam ovlaštena da samo- 
voljno uvodim i mienjam znakove đozivanja. 

Boby je planuo: 

— Što to govoriš? Da nemaš ovlaštenja? A tko ga 
onda ima, ako ne ti? Ovdje se sve događa po tvojoj volji. 
U slučaju da bi se tko opirao, ja ću mu već pokazati. 

Albert se vedro nasmije. 

— Ali, molim te! Ti kao pučkoškolac hoćeš da se 
mjeriš sa gimnazijalcima? 

Boby se izprsi: 

— Fućkam na gimnazijalce! Ja sam se već hrvao i 
sa šegrtima! 

— Naravno da jesi, ali Cibula je bio u blizini! Šegrti 
su to znali, pa su pobjegli. 

— Nemojte se svađati, — umirivala ih je Licy. — 
Veliko je zlo da sve subjektivno shvaćate, a ovdje se 
radi o probitcima razreda. Da li si izvršio naloge, koji su 
ti zadani? — obrati se Albertu. 

Albert je imao puna usta i moralo se čekati, da to 
proguta. 

— Jesam! Točno onako kako je bilo dogovoreno. 
Kada sam išao na neobavezan francuzki, obukao sam 
kišnu kabanicu. Majka me je pitala, zašto uzimam ka- 
banicu, kada je liepo vrieme, a ja sam rekao da jedan 
drug želi vidjeti moj novi kaput, na što se ona primirila. 
Pod francuzkim sam rekao, da mi je zlo, i izišao sam van. 

Hitro sam se odšuljao na prvi kat, ušao u treći razred, 
zgrabio razredni katalog i pojurio na hodnik, gdje mi je 
visjela kabanica. Tada sam vidio, da sam se prevario, 
jer tu veliku knjigu ne ću moći iznieti pod kabanicom. 
Bili su to strašni časovi, mene je oblio hladan znoj, jer 
se na drugom kraju hodnika pojavio ravnatelj. Naslonio 
sam katalog na zid tako, da ga je moja kabanica ipak 
sakrila. 

Licy grčevito stisne Albertovu ruku. 

Altorjay, što ti tamo radiš ? — pitao je ravnatelj. 

— Gospodine ravnatelju, prehlađen sam, — - odvra- 
tim ja, — i došao sam da uzmem rubčić iz džepa ka- 
banice. 

Nije čudo da se prehladite, kada trčite okolo i ne 

pazite na sebe, — rekao je ravnatelj i povukao me za 
uho. Ja sam stajao do zida, groznica me tresla, a za le- 
đima onaj prokleti katalog . . . 

Gospodin ravnatelj ode u dvorište i pođe prema svom 
stanu, a ja vam se kunem, da sam osjećao, kako sieđim. 
Činilo mi se da ona prirodna boja, koja se nalazila u 
kosi, kaplje i curi na moj mozak. Dakle, ja vam kažem!... 

Boby je zadivljeno gledao u Alberta. 

— I sada je tvoj mozak iznutra cm! 

Licy se razljuti: 

— Nemoj nas prekidati! Kakve to gluposti pitaš! 
Govori, što se zatim dogodilo? — obrati se Albertu. 

Zatim sam odmaglio u risaonicu i uzeo svoj blok, 
metnuo katalog unutra, svezao ga i opet ušao u razred. 
Bio sam pitan iz franeuzkoga, ali nisam ništa znao. Po- 
slije sata odnio sam katalog kući i brižljivo sam ga za- 
kopao u malom vrtu u jednoj krasnoj jami. Jamu sam 
dobro zgazio i pokrio kockama trave. Još sam donio i^je- 
dnu kantu vode i dobro polio. Trava će za dan dva ojačati 
i nitko ne će ni slutiti, gdje se nalazi katalog. Prijatelji 
moji, što će sutra početi Gandi? Kamo će upisati odsutne 
i one, koji ne paze? A k tomu sutra dolazi nadzornik, to 
će biti takav skandal, da će Gandi izgubiti svoje mjesto. 
Ja vam jamčim! 

Skočio je sa svoga mjesta, ponosno zabacio glavu i 
počeo šetati gore — dolje izpred pčelinjaka. 

Licy mu pruži ruku: 

— Alberte, ti si pravi junak. 

Ovaj se skromno smiešio. 

— O tome sam uvjeren i nadam se, da više ne ćete 
govoriti, da pjesnici ništa ne vriede. Ja vas uvjeravam, 
da, iako sam pjesnik, jesam takav junak kao Domahiđy 
Petar ili ti, Licy . . . 

Boby se udaljio iz opasnog područja zone pčelinjaka 
i prekobaci se usred kupusa tri puta, a zatim učini sretni 
salto mortale. To su oni nazivali kombiniranim prekoba- 
civanjem. 

— Ja sam tako sretan! — Tulio je Boby iz sveg 
glasa. — život je krasan ! Ja sam vam neizmjerno zahva- 
lan, što toliko svega mogu od vas naučiti. Kada dođem 
u gimnaziju, ja ću već u sve biti upućen i svaki tjedan ću 
zakopati razredni katalog. 

— Nemoj divljati, — reče tiho Albert. — Priznajem, 
da su ovakva junačka djela hvalevriedna, ali zato ne mo- 
raš odmah poluditi. Osim toga nalazim, da jedna liepa 
pjesma vriedi isto toliko . . . Da vi čujete onu moju naj- 
noviju pjesmu, koju sam danas pod zemljopisom napisao, 
vi biste se odmah razplakali. Licy, ja te uvjeravam, da 
bi čak i tvoje ledeno srdce bilo ganuto, i ono bi se smek- 
šalo . . . 

— Ali ja ne ću da se smekšam i moje srdce ne smije 
biti ganuto, jer mi se borimo, a u borbi nema sentimen- 
talnosti ... 

Albert rezignirano slegne ramenima. 

— Ja sam danas dokazao, da nisam sentimentalan. 
Uostalom, svejedno mi je. Suvišno je razpravljati s to- 
bom o stvarima, koje ne razumiješ. Ti si vojnik i — go- 
tovo. Ali jednom će doći vrieme, kada ćeš ljuto požaliti, 
što si živjela kraj najvećega pjesnika ovoga stoljeća, a 
nisi ga htjela priznati. 

Ldcy ga primi za ruku: 

— Nisi li ti slučajno dobio sunčanicu? 

Između gredica kupusa pojavio se Cibula: 

— Milostiva Katarina pita, ne biste li se -htjeli malo 
provesti autom? 

Družtvo je bilo uzhićeno. Boby pojuri prema Cibuli 
i popne se na njega kao na kakvo drvo i sjedne mu za 
vrat: 

— Ja idem ! 

Albert se obrati djevojčici: 

— Ta tvoja tetka je zgodna žena. Što misliš, da li 
sam i ja pozvan? 

— Mil ostiva Katarina je rekla: pitajte djecu. Onda 
svakako može i mali Albert da ide. 

Albert priezimo promjeri Cibulu: 

— Mali Albert? Prijatelju moj, davno je to bilo kad 
sam ja bio mali. Uostalom mislim da niti ne bih stao u 
kola, nema dosta mjesta! 

Licy je šutjela. Sada iznenada uhvati Alberta izpođ 
ruke i povuče ga prema gredicama, gdje su bile rotkve. 
Nije htjela da Cibula čuje što goovre. 

— Da li ti odobravaš ovo šurovanje s neprijateljem? 

— Tko je neprijatelj? 

— Katarina! Zar ti ne znaš, da ju je otac protiv nas 
ovamo dozvao? 

Albert je zamišljeno gledao preda se: 

— Jesi li posve sigurna? 

Licy obori glavu: 

— Sto posto sigurna! Katarina znači gubitak slo- 
bode . . . 


IX. 

— Sada ću vidjeti, da li bih bila dobar Indijanac? 
Hoću li se znati vratiti onim putem, kojim sam jednom 
već išla? ^ 

Katarina metne ruku na volan i zaokrene kolima ce- 
stom, uz koju su se dizala stara orahova stabla. 


Licy je sjedila do nje hladno i ravnodušno. Ona je 
prihvatila poziv Katarine, to je istina, ali to još ništa ne 
znači. Ona želi ostati podpuno izolirana. 

Što se nje uobće tiče tetka Katarina? Pukim sluča- 
jem ona je otčeva sestra i to je sve. Uostalom svatko 
znade, da ljudi ne biraju po volji svoje rođake, nego ih 
sudbina nameće. Njezini pravi rođaci su Albert i Petar. 

Za Petra nije posve sigurna, da li joj je još uviek 
rođak? Vrlo se čudno ponašao jučer, a danas je u školi 
bio također nejasan . . . Ipak ona misli, da se ne će u nje- 
mu prevariti, ona će se držati krvnog ugovora. 

Na Petrovo i Pavlovo prošle godine sklopili su krvno 
bratstvo. Bilo je odmah poslije izpita. Cieli razred, njih 
dvadeset i devet na čelu sa neustrašivom Licy prostupali 
su do ribnjaka. Svaki je ponio sobom malu čašu, a Toma 
Javor, najjači dječak u razredu, vukao je čuturu vina. 
Vino su razdielili u čaše, našto je svaki iglom ubo svoj 
prst, kapnuo kap krvi u svoju čašu. Sve su to opet ulili 
u čuturu i ponovo razdielili u čaše i popili. Poslije su 
pekli slanine, uspješno zapalili jedan stog siena, dvoje 
djece je palo u ribnjak, njih su izvukli i pjevajući pošli 
natrag u grad . . . 

Toma Javor je sastavio tekst zakletve, u kojoj se 
između ostaloga nalazilo i ovo : 

. . . Sedam Vlašića, veliki Medvjed, sve zviezde na ne- 
bu, i Atilin lies u ribnjaku su nam svjedoci, da smo mi 
sada popili krv jedan drugoga i da se nas dvadeset i de- 
vetero nikada u nikakvoj opasnosti ne ćemo napustiti . . . 

Toma je bio izvrstan latinac i htio je uplesti i neke 
gerunde, ali je Licy rekla, da su to obične gluposti. U 
dnu duše je ipak priznala, da bi participi dali tekstu sve- 
čaniji izgled . . . 

Na početku godine u razred su došla tri nova dje- 
čaka. Ove su izkušali na taj način, da su pošli s njima u 
gradske vinograde krasti grožđe. Novajlije su se junački 
držali i nisu se prestrašili niti onda, kada je vincilir po- 
čeo pucati na njih sačmom. Zato je Javor primio i ovu 
trojicu u njihov krug, izjavivši da čin krvnog bratstva 
nije potreban, toj formalnosti je u vinogradima bilo udo- 

voljeno, jer ih je vincilir pogodio i bilo je proliveno ne- 
koliko kapi krvi. Osim toga ne bi mogli ići opet do rib- 
njaka, jer u rujnu su dani kratki . . . 

Ldcy je pomišljala, da bi sada bilo zgodno opet ob- 
noviti taj krvni ugovor, budući da razredu prieti opasnost 
i da se nalaze pred velikim događajima. Svakako bi tre- 
balo barem upozoriti djecu, da ne zaborave na ono, što 
su obećali na Petrovo. Možda je Petar ipak zaboravio na 
svoju zakletvu? . . . 

Licy uobće nije vidjela drveća ni grmlja, koje je ne- 
čujno odmicalo pokraj nje. U glavi joj je vrvjela nebro- 
jena gomila misli. Što će biti, ako se izpostavi, da je 
Petar zaista slabić i ako joj se on ne priključi? Onda će 
izgubiti bitku i slast borbe. A kako je svaka borba liepa ! 
A liepa je i budućnost, pogotovo ako će razred izvoj štiti 
svoju slobodu. 

Ganđi nije mogao razumjeti njihovih želja i zato niti 
nisu htjeli njemu o tome govoriti. Odrasli sve zaborav- 
ljaju, a u prvom redu to, da su i oni bili djeca. Kao da je 
to neka sramota: biti diete . . . 

Ganđi sigurno nikada nije bio malen. On je uviek 
imao trideset godina, bio je samosviestan, čist, uredan i 
dobro obučen. Jamačno nikada nije podrapao svojih ča- 
rapa, niti ogulio koljeno, a po svoj prilici nije nikada sta- 
jao pred klupom i gušeći se od stida dokazivao svom pro- 
fesoru, da je znao zadaću, ali ju je zaboravio. Licy je u 
takvim slučajevima prezirala samu sebe, što se nije mogla 
dosjetiti kakve pametnije laži. Da, taj Ganđi nije doživ- 
ljavao ovakvih epizoda, on je po svoj prilici rođen u ve- 
likom gradu, tamo je i živio, te pojma nema o tumaranju 
po livadama, šumama i gajevima. 

Okolica Korosszega je bila neizmjerno privlačiva. U 
proljeće se moglo ići u lov na leptire, hrušteve ili rakove 
kojih je u potoku bilo u izobilju. Pa oni liepi pitomi bre- 
žuljci zasađeni vinogradima! . . . Liepe sjenovite šume . . . 
prostrane livade i ribnjaci . . . Težko je bilo ostati u sobi 
za krasnih proljetnih dana!... Tko bi mogao čuvati 
knjige, kada je ažurno plavo nebo bilo puno malih bielih 
oblačića, koji su se veselo njihali na povjetarcu. A potok 


i rieka, te široke staze i mali puteljci tako su zamamni, 
jer vode na cviećem posuta polja i livade. Tko bi rješavao 
razne zakučaste geometrijske zadatke, učio Oviđa ili tra- 
žio rieke i gore Afrike na karti, kada je zrak pun mirisa, 
sunca i proljeća? . . . 

— O čemu razmišljaš Licy? — pitala je Katarina 
malu djevojčicu. 

Licy se prene. 

— Ništa ne razmišljam, gledam cestu. 

— Jesmo li na pravom putu? 

— Jesmo! Čini se da si dobro zapamtila put. 

— Sada moramo na nasip! Je li pravo? 

— Jest. Tamo na desno, iza onih jablanova je majur. 

Katarina se vedro nasmieši i pogleda djevojčicu. 

— Dakle, bila bih dobar Indijanac! Niesam zabo- 
ravila put, kojim sam jednom prošla. 

Liey je ravnodušno gledala napried. 

Oho, ona se ne će tako lako predati! Nju tetka ne 
može predobiti ovom pričom o Indijancima! Istina, oni 
se često igraju Indijanaca, jer to su bili neustrašivi ju- 
naci. Ali kako tetka dolazi do toga da spominje to sveto 
ime »Indijanac«. Jedna ovakova namazana, naparfimi- 
rana žena, koja je sobom đoniela stotinu svilenih haljina? 
To je ipak nečuveno ! 

— Da li te zanima auto? 

Liey slegne ramenima: 

— Ja sam zadovoljna i kočijom, jer sa dva dobra 
konja mogu ići i po najgorim drumovima, a automobilu 
je potreban izgrađen put. Ne može se njime svuda proći. 

— Sada ipak i ovim poljskim putem dobro napre- 
dujemo. 

Licy priezirno slegne ramenima. 

— Sada ... Ali ako padne jedna dobra kiša, ne ćeš 
se moći ni pomaknuti s tvojim autom, pa makar imao 
najsuvremeniji motor. Ja sa bilo kakvim ma lim ponijem 
mogu otići kuda god hoću, pa makar bilo blato konju do 
trbuha. 

— Kako znaš, da moj auto ima najsuvremeniji mo- 
tor? 

Licv se nasmijala: 

— Jednostavno sam ga otvorila i pogledala unutra. 

— Ne govori! Ta ti se zaista razumiješ u automo- 

bile? 

Ldcv mahne rukom. „. . „ 

- Naravno da se razumijem, konačno ne avun n 

nr ažurni’ Mene auto ne zanima, ali se ipak razumijem 
prašumi. Mene a aut0 m! Nekoliko puta sam 

Sla S »mačjim šaljemo mUeUo u grad. 

ml^rSIlrSa je osebujne Tdrtelijeve 
crte Visoko čelo, nešto izbečeno izpod obrva, stojezna. 
bujne mašte. Fini, uzki noe, dosta vehka ®ta s ^ * 

• Ta ip ot)6t odavalo maštu, .orada j j j 

" u otea tvrdaTfrkosna. Kosa plava, ali kako je 
uviek hodala bez šešira, od sunca je sasvim ^>iehla. Od 

S očiju, što je donekle umekšalo tvrdr izraz maloga 

UCa ‘ Iicy je znala, da ju Katarina gleda, ali se činila, kao 

da ne vidi. v.-. • 

Kada su stali pred lovačkim dvorcem, skočda je 

hitro iz kola i počela lupati na jednom prozoru. 

Tjei hei Baba Lida! Gosti su došli. . . 

Bobv joj se priključio i sada su skupa vikali. On je 

dosada £ svojoj želji sjedio u "^“ 4 ^ 
mu ie glava virila kroz otvoreni poklopac. Neprestano j 

Xvl^ primjedbe na tetkino — 

Naravno nitko mu nije odgovarao, ] v t 

nisu mogli razabrati niti jednu njegovu nec. Međutim to 

n3eg Ka^teMjela vidjeti po danu dvor^; koj^m 
je provela jednu noć, i gdje je prvi puta sladko zaspala 
nakon toliko nemirnih i bezsanih noći ... 

Kada je onoga jutra pošla na imanje svoga brata, 
nije ništa pogledala. A ipak, točno se sjeća, da je k o 

điete već bila u tom dvorcu. Za vrieme rata, kada se vra- 
tila kući, provela je ovdje uzkrsne praznike. Dva tjedna 
je živjela tu sa svojom odgojiteljicom i služinčađi. Djece 
nije bilo u okolici. Dane je provodila s odgojiteljicom, koja 
je neprestano uzđisala za onim mladim ulanskim častni- 
kom, s kojim je odkrila u Beču ljepote Pratera i još 
mnoge druge stvari. Mislila je, da će se nekim čudom taj 
mladi častnik jednoga dana pojaviti u dvorcu. Ništa nije 
nevjerojatno, a pogotovo u ratu je sve moguće. 

Kada je onoga jutra pošla na imanje svoga brata, 
Jedini vojnik, koji joj se kadkada javljao u snu, imao je 
bielu uniformu i valovitu kosu. Ali ovaj vojnik počiva od 
srpnja g. 1832. u grobnici Kapucinske crkve u Beču. On je 
prevalio najneobičniju karieru u svjetskoj poviesti. Rodio 
se kao kralj, a umro je kao major. (Za vrieme svjetskoga 
rata ovakva kariera je bila neobična. Međutim' odonda 
smo vidjeli i više takvih.) Katarina je bila zaljubljena u 
tog vojnika i dok se s odgojiteljicom šetala na obali rieke, 
zelena i ljubičasta okolica je za nju bila prekrivena tuž- 
nom crnom koprenom . . . 

Da, sada se sjećala tih dana. To su bili dani kada 
duša luta u nekoj nejasnoj praznini, koja se nalazi iz- 
među sviesti djeteta i nerazvijene mlade djevojke . . . 

Baba Lađa potrči pred njih i ponudi im užinu. Boby 
se gušio dobrim zalogajima, ali Licy se uputila prema 
stajama, jer je čula neke spletke o Franji i konjima. 

U lovačkom dvorcu su stanovali samo Lida i Franjo. 
Ovaj je imao i nekoliko mlađih pomagača, koji su pazili 
na ergelu. Katarina je to sve saznala od Liđe, koja joj se 
tužila na samoću. Međutim, ako su joj poslali iz dvorca 
koju mladu sobaricu, započela je s njom bezkonačnu 
svađu. Samoća joj je bila nesnosna, a opet nitko nije 
mogao izdržati kraj nje, osim Franje. Jedino se s njime 
slagala i to s razloga što je on bio trideset godina mlađi 
od nje. 

Baba Lida je bila zgurena mala starica, namrskanog, 
smežurenog lica, kako kakva zimska jabuka. U pogledu 
joj je svjetlucao neki tajanstveni sjaj. Tamni plamen i 
odsjev praznovjernih bajki.- 

— Mala, kuznanska vještica, — pomisli Katarina i 
[radoznalo se zagleda u nju. Bila je vrlo uslužna, ali iza te 
uslužnosti nije bilo nikakve poniznosti, naprotiv! Bila je 
ponosna i uravnotežena, te se činilo, da ne spada u po- 
slugu, nego je kao domaćica. 

Moguće ste nešto zaboravili kod nas, draga milo- 
stiva? 

— O, ne! Samo sam se htjela malo provesti, a to je 
jedini put, koji poznajem. Da li biste htjeli pokazati vrt ? 

Spustili su se u vrt, koji se pružao do rieke obkoljen 
nježnim zelenilom mladih vrba. Katarina se uviek na- 
smiešila kada joj je pogled pao na žalostnu vrbu. Tuga 
toga stabla je malo namještena, stvorena za izložbe. To 
je vječiti uzorak bolestnog srdca, tužnih pjesnika i banal- 
nih slikara. Gledajući to drvo ljudi se oduševiše za bol i 
smrt ... 

Katarina se sada sjetila one male djevojčice, koja je 
jednom davno izpod tih tužnih stabala podigla maleni hu- 
mak od plavih zumbula. Humak je podsjećao na grob, 
što je vrlo značajno za djecu, koja su kadšto oduševljena 
za smrt. 

Na kraju vrta nalazilo se klijalo. Staklene ploče su 
bile otvorene i sunčane zrake su uprle u mladice. Jedan 
muškarac je ovdje plievio. Kada je vidio Katarinu, digao 
se i skinuo šešir. Obrazi su mu do obrva bili brončane 
boje, a čelo bielo kao snieg. Činilo se kao da mu je čelo 
bilo povezano maramom. Ovdje ga sunce nije opalilo. 

— Ljubim ruke, milostiva! 

Katarina mu se nasmieši. Kako je ovaj seljak' bio 
stasit, liep i ponosan u svojoj skromnosti! Prije šesto ili 
sedamsto godina sigurno su i njezini pradjedovi bili ovako 
zdravi seljaci. Zatim su dobili plemstvo i pomiešali su se 
s raznim inozemnim porodicama i odonda su nervozni . . . 

Čovjek nije ništa govorio. Stojao je pun poštovanja 
i čekao, da ga Katarina što pita. Ali ona nije znala, što 
bi ga zapitala. Osjećala je da joj taj čovjek nije stran i 
nazirala je u njemu nešto viteškoga. Ali nije znala, što 
bi toga neznanog viteza moglo zanimati. Da li zrakoplovi, 
vanjska politika, glasba, umjetnost ili intimiteti iz ži- 

vota vojvode od Winđsora? Tišina je postala neugodna i 
ona se brzo oprosti i uđe u kuću. Nije primjetila, da joj 
je svileni šal, koji je nosila oko vrata, kliznuo dolje. 

U dvorcu su djeca sjedila za stolom. Katarina nije 
znala, da su oni po đrugiput užinali u pčelinjaku. Međutim 
Licy i Boby su znali, da se sada kriepe po treći puta toga 
popođneva. Ali to ih nije uobće smetalo. Ta djeca su se 
bacila u vrtlog svakidašnjeg života s toliko zanosa i 
snage, da su neprestano morali ložiti svoj motor. 

— Zar se vi, Baba Lida, ne bojite, da će vas po noći 
ukrasti momci? — pitao je Boby. 

Licy uzme malu žlicu iz posudice za med i njome 
udari mališana po glavi: 

— Ne govori svinjarije! 

— A zašto da ne govorim? Ta ja sam već muškarac! 

Katarina se nije miešala u razgovor. Boby je imao 
tek osam godina i činilo joj se da mu sada ne bi mogla 
dokazati, da je on još mali dječak. Uostalom jedan Tor_ 
teli ima prava, da se već u osmoj godini smatra odraslim 
muškarcem. 

Boby je nastavio : 

— Da li ste čuli, da Franjo hoće premjestiti na ve- 
liki majur ona dva mlada žđriebca? Tada ćete vi ipak biti 
sami i možda će vas onda tko ukrasti. 

Baba Lida obriše usta svojom pregačom: 

— Ne misli to Franjo ozbiljno! žđrebađ će ostati 
ovdje kao i dosada. Ali eto, čini se da ga je uhvatila neka. 
ludost. To mu se događa s vremena na vrieme. 

Starica se okrene prema djevojčici: 

— Milo moje, vi znadete onu stvar s njegovom že- 
nom ? I onda je malo poludio^ . . . 

Licy ozbiljno kimne glavom. Njoj je slučaj bio dobro 
poznat. To je bilo obično ludovanje, koje se često susreće 
kod odraslih. Tako je i s Piroškom, koja plače od sreće 
kada dobije novu haljinu. To su neshvatljive gluposti. 

Katarina pogleda Babu Lidu: 

— Što se dogodilo s njegovom ženom? 

Staričine oči se zasjaje. 

— Oženio se, molim vas, čim se vratio iz vojničtva. 

Ali nemojte misliti, da je to učinio pametno kao kakav 
razborit čovjek! Zbog toga je i molio milostivoga gospo- 
dina, da ga pošalje ovamo, jer su mu se na velikom ma- 
juru' svi smijali zbog žene i svaki dan bi dolazilo do 
tučnjave. 

— A koga je oženio ? 

T nije odgovorila na ovo pitanje. Nije se dala 
smesti i prikazala je slučaj onako, kako joj se svidjelo. 

Franjo je mnogo bio na putu sa milostivim go- 
spodinom. Pratio ga je u Budimpeštu i u inozemstvo. To 
je bilo s vak om prilikom, kada su odpremali punokrvne 
konje. Jer, — nemojte mi zamjeriti i nemojte nikome 
re ći, — ali milostivi gospodin je upravo kao kakav Židov., 

Starica je to rekla nekim tužnim i popustljivim to- 
nom. Djeca su se zacrvenila i oborila glavu. Eto, kakvog 
otca imaju! 

— Milostivi gospodin neprestano putuje, kupuje i 
prodaje, a za usjeve se ništa ne brine. Jedan pravi go- 
spodin zasije svoju zemlju žitom ili kukuruzom, ide u lov 
i jaši. Ako mu je vrlo dosadno, može postati veliki župan 
ili narodni zastupnik, ako baš hoće. Ali da se netko 
ovako zaboravi kao naš gospodin ? . . . To je nečuveno ! 

Što je učinio? — pitala je Katarina ozbiljno. 

— Što? Draga moja milostiva! Ono što jedan pravi 
gospodin nikada ne bi učinio . . . Uredio je bugarsko vrt- 
ljarstvo, . . . raznim strojevima priređuje maslac i teret- 
nim automobilima odprema mlieko, maslac, povrće i vino 
u Budimpeštu. A da sramota bude još veća, dao je na 
automobil natiskati ogromnim slovima »Vrtljarstvo i 
Mljekarstvo Mihovila Tortelija, Korosszeg«. Dok je 
stari presvietli gospodin živio, samo su Židovi i jermen: 
izpisali svoja imena na razne ploče . . . Zbog toga sve 
propada i zbog toga je i Franjo oženio onu ciganku. Mo- 
zak mu se poremetio uz našega gospodina. Jadnik je po- 
mislio: ako presvietli može prodavati zelenu papriku i 
mlieko, onda se i on može vjenčati s Cigankom. A svi 
znamo, da se pošten čovjek uobće niti ne upušta u raz- 
govor s jednom Cigankom. 

Boby je počeo tuliti: 


— Imate pravo, Baba Lida! Pošten čovjek takvih 
stvari ne radi . . . 

Katarina sjedne za stol. Događaj ju je počeo zani- 
mati. 

— Zar je oženio ciganku? 

Baba JLida pruži obje ruke prema nebu: 

— Pravu pravcatu ciganku, dobra moja milostiva! 
Običnu skitnicu. Ovi cigani dolaze k nama u proljeće, po- 
dignu svoje šatore na obali rieke i ukradu s okolnih do- 
bara sve, do čega stignu. Tu i tamo izdube po koje korito, 
inače muškarci po cieli dan spavaju, starije žene nešto 
rade, a mlađe idu okolo prositi. To su vam takvi cigani, 
koji na zemlji peku kruh u žeravici. 

Starica pažljivo pogleda Katarinu: Da li ova fina 

dama osjeća svu strahotu ove činjenice! 

— Tko je to vidio, da se kruh peče na zemlji, a ne 
u peći? 

Katarina to mora shvatiti, ta i ona je Torteli, uza sve 
to što nema obrva, a usta i nokti su joj crveno nama- 
zani . . . 

Katarina je ozbiljno tresla glavom. 

— Dakle, bila je među ovim Ciganima jedna mlada 
ciganka. Meni se nije dopadala, jer, nemojte mi zamjeriti, 
ali bila je isto tako mršava kao i vi. No, Franjo je za 
njom poludio. Ja mislim, da mu je ta djevojka nešto dala 
da pojede. Oni su se vjenčali i Franjo ju je doveo ovamo. 
Presvietli mu je dao liepu malu kućicu. Dvie sobe i ku- 
hinja su u njoj imali otvoreni hodnik sa mnogo cvieća. 
Franjo je kupio krevet, stol i ormar, jer ta djevojka pod 
milim Bogom ništa nije imala. On je nabavio lonce, tave 
i liepe šarene tanjure. 

Baba Lida ze zlobno smijala. 

— Mogao joj je kupiti štogod je htio! Nije ona 
znala ništa raditi, a nije ni htjela. Cieli dan je samo pje- 
vala i odilazila na razgovor svom ciganskom đružtvu. A 
ja sam se tresla od straha, da će me jedne noći cigani 
ubiti, a dvorac orobiti Mogli su doći ovamo kadgod su 
htjeli, budući da im je Franjo bio šurjak. Ali vrieme je 
zahladilo i jednoga dana cigani su pokupili svoje šatore 

i pošli onamo, gdje je toplije. Tada sam se konačno 
smirila. 

Ali Franjina žena je postala vrlo nemirna. Više 

nije pjevala, niti je išla na obalu rieke. Cieli dan je ležala 
u krevetu. Franjo je mislio, da je bolestna pa je poslao 
po liečnika, ali taj je izjavio, da Ciganki nije ništa, da je 
zdrava. U to vrieme milostivi gospodin je išao na sajam 
u Peštu i Franju je poveo sobom. Franjo me je molio, da 
prigledam koji puta njegovoj ženi, dok se on ne vrati. Ja 
sam to i učinila, odniela sam joj malo dobre juhe, jer ta 
nesretnica nije znala kuhati. Tako je to bilo dva dana. 
Ona nije ništa govorila, samo je sjedila na pragu i zurila 
preda se. Treći dan nisam išla k njoj, mislila sam, dosta 
je mlada pa neka i ona malo radi . . . četvrti dan, sje- 
ćam se bila je nedjelja, — ja sam izpekla kolače i htjela 
sam joj dati, ali je nisam našla kod kuće. Vrata su bila 
širom otvorena, na liepom skupom krevetu ležao je pas, 
a na sjajno politiranom ormaru ugniezdila se kokoš. Bilo 
je strašno i pogledati, draga milostiva, da je to vražje 
cigansko derište ostavilo liepu malu kućicu i pošlo u bieli 
sviet. Odonda je nismo vidjeli. 

Starica je kipila od uzbuđenja. 

— Barem je vrata mogla zaključati! Ali ne! Njoj je 
bilo svejedno, da će se kokoši ugniezditi na liepom, no- 
vom ormaru! 

— Što je rekao Franjo, kada se vratio? — pitala je 
Katarina. 

Baba Lida mahne rukom. 

— Nije r eka o ništa, šutio je kao zaliven. Samo je 
gledao malu kućicu, zatim zatvorio vrata i preselio se u 
dvorac u staru služinsku sobu. 

Proljetno sunce je brzo nestalo s vidika. Suton se 
širio po sobi mekim, tamnim sjenama. Djeca su se digla 
od stola. Licy je pošla u staju, da zatraži od Franje ku- 
kuruza za svoje golubove. Ovaj joj je dao pola vreće, što 
je Boby sakrio u auto na dno prostora za kovčege. Ova 
luksuzna kola su već prešla La Manche, obišla Švicarsku 


i Italiju, ali kukuruz još nisu nikada vozila do sada. 
Franjo je također došao sa djecom u dvorac noseći stru- 
čak karanfilja. 

— Pitao sam gospođicu Licy i ona mi je rekla, da 
u velikom majuru još ne cvatu karanfilji. Kod nas ih već 
ima u zimskom vrtu i ja sam vam nabrao. 

Katarina primi karanfilje, koji su bili nevjerojatno 
bujni ali gotovo bez mirisa. Kuštrave ružičaste i crvene 
latice napunile su svjetlozelenu čašku i stršile iz nje. To 
je smiešno! Ona uviek dobiva cvieće od muškaraca, pa 
ma gdje bila . . . 

Ponovo prođe sobama staroga dvorca. Tražila je 
uspomenu na dom u njima. Htjela je konačno osjetiti 
miris domaćeg ognjišta. Liepe hotelske sobe svojom pro- 
računatom udobnošću ili blistave spavaonice panziona i 
internata nisu u njoj budile nikada ni najmanju uspo- 
menu na dom. A ona je iz dna duše željela osjetiti onaj 
mir, za kojim je toliko čeznula i koji bi konačno dokraj- 
čio ovo bezsmisleno lutanje, iz čega se sastojao njezin 
dosadašnji život. 

— Moram poći, — reče Katarina staroj Lidi, — 
polutama je vrlo neugodna i moje svjetiljke je ne mogu 
svladati. 

Zanimljivo je, — pomisli kasnije, — da reflektori 
razsvjetljuju samo tamnu noć, a u sumraku se gube . . . 

Djeca su sa bezazlenim licem sjela u auto. Katarina 
se sjećala iz svoga djetinjstva na ovakvo nedužno lice, 
koje je za sobom redovito sakrivalo po koje manje ili veće 
nedjelo. 

Kada je zakopčala svoj ogrtač, primjeti, da nema 
šala oko vrata. Sjećala se točno, da ga u blagovaonici 
nije imala, jer je sjedila u haljini. 

Počeli su ga tražiti po sobama. Nigdje ga nije bilo. 
Zatim su izašli u vrt, prošli među vrbama do zimskoga 
vrta i klijala. Staklene ploče je Franjo već položio na 
mladice, marame međutim tu nije bilo. Zlobni mali smieh 
preleti licem male djevojčice kada je pogledala na Fra- 
nju, ali čim se okrenula prema Katarini, pjegava, mala 
glavica je postala ozbiljna i hladna. 

Katarinu je stvar smela. Volila je šal, koji je jednom 
prilikom izvukla iz Andreova džepa. To nije bio ženski 
šal, nego veliki svileni rubčić, kakve u Londonu nose 
muškarci. Ali bio je tako velik, da je dobro obuhvatio 
njezin vrat, a kada je lice utisnula u tu maramu, osjetila 
je Anđreov parfem. 

šal je nestao, kao da ga je zemlja progutala. Pre- 
tražili su cieli dvorac, sve puteve i staze, kojima su išli, 
ali uzalud. 

Već je i mr ak pao. Katarina mahne rukom. Konačno 
nije važno! Život joj je dosada bio lagan, jer nikada nije 
žalila za onim što je izgubila. A bilo bi glupo visjeti na 
nečem što više ne postoji. Tugovanje izaziva bol, a činje- 
nicu ni tako ne može promieniti. Ta marama? Možda je 
to sve što joj je ostalo od Andrea, ako je tako, onda ne 
treba ni ovo! 

Sjedne za volan i okrene kola. Splav je već saobra- 
ćala i djeca su je zaklinjala, da se njome prevezu. Oni 
su obožavali strmi put, koji je vodio do rieke, tutnjavu 
debelih dasaka, i škripanje užeta i kolotura. 

Prevezli su se na drugu obalu i nastavili su put po 
županijskoj cesti. Izpod grada, brklje su bile spuštene i 
morali su stati. 

Ovuda prolazi vlak. U daljini se već opažao večernji 
brzi vlak, čiji su široki prozori sjajno svietlili u tamnom 
okviru. 

— To je Orient-ekspres, — reče Boby važno. 

Licy se podrugljivo nasmije: 

— Pogodio si! To je slučajno brzi iz Beča. Taj nosi 
poštu. 

Katarina digne glavu i časak se zagleda u crni dim 
i jasne iskre vlaka. Osjetila je tupi udarac na srdcu. 

. . . Ovaj nosi poštu ... 

X. 


Poslije večere Torteli se oprostio, jer je putovao ve- 
černjim vlakom. Imao je posla u susjednoj županiji. 

Tetka Karolina je nešto natuknula, da mora pisati 
jedan list i otišla je u svoju sobu. 

— Sigurno piše njemačkom caru, — prišapnuo je 
Boby svojoj sestri. 

Djevojke su prešle u salon, gdje je Piroška sjela za 
glasovir i počela svirati neku dosadnu čeznutljivu pjes- 
micu. Svojim ugodnim glasićem pjevala je o ljetu, go- 
rućim srdeima, nevjeri i razočaranju. 

Katarina se zagleda u zrak. Ovakve su večeri u pokra- 
jini na imanju . . . 

Obzorje se širilo pod zvjezdanim nebom, nad zelenim 
žitnim poljima, a u okviru jednoga vrta kao u kakvoj 
kutiji živjeli su ljudi, koji su bili odvojeni od svieta. U 
uzđuhu je gorjela romantična čežnja, beznadna ljubav za 
onim, što je izvan ove kutije. Ljubav ostaje uviek bezna- 
dna i vječito nezipunjena. Ta želja za velikim svietom ne 
može se ostvariti, jer taj veliki sviet nije uviek tamo, 
gdje ga ovi mali ljudi zamišljaju. Ta bučna vreva veli- 
koga svieta je nezavisna od raznih saobraćajnih usta- 
nova, otmjenih restorana i kazališta ili elegantnih noćnih 
lokala. Veliki sviet je uviek tamo gdje žive svjetski ljudi. 
Ovaj sviet ima svoje male zatvorene krugove, gdje su 
jasno povučene granice obrazovanja, ljubavi i zabave. 
Svjetski ljudi nose sobom svuda taj dah velegradskoga 
života, koji je kadšto pođpuniji pod šatorom nekoga 
otmjenoga Engleza, koji u Africi lovi jaguare, nego u 
malom dvosobnom stanu kakve metropole. 

Piroška je pjevala i sanjarila o svietu. Nije znala, 
da je taj otmjeni sviet savršeno predstavljen na njihovu 

dvorcu, gdje je uveden vodovod i brzoglas i postoji vje- 
čito uvrieđeni sobar i bezbroj stranih ilustracija . . . 

Katarina je slušala glasbu i pomisli, da je prije ne- 
koliko dana drugdje slušala jedan sličan, prazan ali sla- 
dak napjev. Ali na one tople zvuke su ljudi plesali. U 
prvom redu božica mora, koja je bila pokrivena srebrnim 
ljuskama, a zatim liepi mladi faun, koji je iz romantič- 
nih bregova došao za božicom. Tada je još Andre sjedio 
kraj nje i svađali su se. 

— Kada dolazi pošta? — pitala je Katarina Pirošku. 

Ova je sada samo svoj glas čula i ništa više. Ljeto, 
goruća srdca, razočaranje, napuštanje ... 

— Pošta dolazi dva puta, — reče Licy. — Ujutro 
dobivamo listove, koji dolaze s bečkim brzim. Ovaj vlak 
stiže ovamo navečer. Novine dolaze s podnevnim osob- 
nim vlakom. Po novine redovito ide Cibula svako poslije 
podne. 

— Dakle listovi dolaze samo ujutro? 

— Samo ujutro. Ali budi bez brige, tvoji listovi se 
ne će izgubiti, poštarica će ih staviti u naš pretinac, kao 
i sve što je upravljeno na obitelj Torteli. 

Katarina okrene glavu: 

— Ne mislim, da ću išta dobiti. 

— Zar nitko ne zna, da si ovdje? 

— Ja se ne dopisujem s ljudima. 

Istina je, oni se nikada nisu dopisivali. 

Bili su skoro uviek zajedno, a ako su se razstajali to 
je bilo samo za dan, dva. U tim slučajevima se nisu jav- 
ljali jedan drugome, jer su obično bili posvađeni. A kada 
su osjetili, da ne mogu živjeti ovako razstavljeno, pomi- 
rili su se bez rieči. Svečana pomirenja nisu podnosili, je- 
dnostavno nisu više govorili o onome, zbog čega su se 
posvadili. Nikada nisu priznali jedno drugome, da ne mo- 
gu živjeti odvojeno. To bi bilo suvišno, a i neugodno. Iza 
takvih slučajeva dolazili su dani, koji su bili izpunjeni 
neizrecivom srećom. Ludo su se veselili, što su se opet 
našli, što su živi i što pripadaju jedno drugome ... Ta 
dva bića su imala lubanju istoga kroja, a jamačno su im 
i moždani putevi bili jednako izgrađeni. Mišljenja su im 

, se uviek podudarala, imali su isti ukus . . . Mirni bračni 

drugovi postaju nalik jedan na drugoga tek iza srebr- 
noga pira. Crte lica postaju skladne, iste rieči i izrazi im 
uobliče ustne, bilo da postanu slične, a u očima im sjaji 
i isti pogled. Oni se ne poznaju tako dugo, ali već su im 

■ misli bile istovjetne. 

Činilo im se da život ima smisla, samo odkako su se 
J sreli. Svaki trenutak, koji su zajedno proveli, blistao je 

u njima. Sjećali su se najsitnijih i najneznatnijih stvar- 
čica. Jedna liepa šetnja u tamnozelenim bregovima, pro- 
zirno nebo, svietlozelene zviezde u sivom sutonu ili vožnja 
po kakvom smaragdnom gorskom jezeru oštro je bila ure- 
zana u njihovoj duši. A tada se nije ništa osobita dogo- 
dilo, samo su išli jedno kraj drugoga i razpravljali o ka- 
kvom suvremenom političkom pitanju. Neka nebeska smi- 
renost je u takvim časovima izpunjala njihovu dušu i 
osjećaj nerazđruživosti . . . Jedna od dragih uspomena je 
i onaj mali pas, koji je u nekom drvoredu trčao pred nji- 
ma, a on su mu se nasmiešili. Ili onaj kaširani list, koji 
je polako vrludajući padao s visokoga stabla u zadnjem 
činu Tristana. Vani je bučilo prazno more, a Izolda se 
nije pojavljivala . . . 

Sve to ima svoj duboki smisao i značenje u njihovim 
uspomenama. Ove slike su živjele jasno u njima i osta- 
vile su neizbrisive tragove. Posljednjih godina živjeli su u 
sjaju ljubavi i razpoloženju, gdje je svaki trenutak va- 
žan i sudbonosan. I najneznatniji događaj donio je svoju 
izrazitu boju, jer su oni bili glavni junaci svega. Svaki 
trenutak je na sebi nosio žig te velike ljubavi. 

Katarina je sjedila u udobnom naslonjaču, a uspo- 
mene su vrvjele oko nje. Prošli dani su uzkrsli pred njom 
u blagom i žarkom svietlu. Bilo je sati, koji su imali du- 
boki mužki glas i liepe rečenice su joj odzvanjale u uhu. 
Nije u njima bilo ništa namješteno, ni pretjerano, ali du- 
boki smisao i sadržaj je dokazivao, da oni pripadaju jedno 
drugome. A sada, u ovoj daljini, kada ju je od Andrea 
đielilo skoro tisuću kilometara, svaka ta uspomena je 
bila još ljepša, još zamamnija. Svađe, uvrede, izrečene i 

neizrečene grubosti su se gubile u nejasnoj polutami, a 
blistalo je samo ono što je nekada bilo liepo. 

Oborila je glavu i uz zvuke ove banalne glasbe je po- 
kušala pronaći uzrok, zašto se ne mogu složiti? Zašto ne 
mogu živjeti jedno uz drugo, kada su već davno uvidjeli, 
da ne mogu biti jedno bez drugoga? 

Oboje osjeća, da im ljubav srlja u tamni bezdan, iz 
kojega nema povratka. Čeka ih velika konačna drama. 
Neprestano misle na to, da se moraju razići zauviek, i vje- 
čito gledaju pred sobom taj svršetak, od kojega oboje 
drhću. Ako ne misle na razstanak, njihovi dani su vedri i 
sjajni, ali čim se sjete te mogućnosti, uvuče se sumnja u 
njihovu dušu. Tada počinju međusobna vrieđanja i naj- 
volili bi da svemu bude kraj. Oni, koji su osuđeni na 
smrt, žude ovako silno, da se smrtna osuda što prije 
izvrši. 

Nemaju dostatno povjerenja jedno u drugoga i 
zato nikada ni ne pomišljaju na to, da uviek ostanu sku- 
pa. Previše se vole i zato je nemoguće, da bi se kroz cio 
život mogli ovako voljeti. Preliepa je ta njihova ljubav, 
a da bi se moglo vjerovati u njezinu trajnost. Kada su 
se upoznali, oholo i samosviestno su govorili o slobodi. 

Ja sam slobodna, i želim slobodna ostati. 

Kulturan čovjek može živjeti samo u slobodi. 

Biće jakoga uma ne može biti bez slobode. 

Pravi čovjek je uviek slobodan, što se tiče čuvstava. 

Katarina se nasmieši. Sloboda? Kakva je to utopija? 
Da li postoji veće robstvo od ljubavi? Nema te tamnice, 
koja bi tako obkolila i ponizila jedno biće kao ljubav. 

Piroška je već treći komad svirala i pjevala. Uživala 
je u svome glasu. Sluga je donio crnu kavu. Boby je po- 
spano sjedio na svom mjestu, a kad je bio siguran, da ga 
nitko ne gleda, zgrabi čašicu likera i izkapi je na dušak. 
To nije bilo ništa neobična, jer on pije onda kada mu se 
prohtije, ali zato mu je ipak bilo milo da ga nitko nije 
vidio. 

Djeca nisu dobila crne kave, jer tetka Karolina toga 
nije dopuštala. Mališana je vrlo ljutila ta zabrana, dok je 
Licy priezimo uzela do znanja tetkinu odluku. Obožavala 

je šećer, koji je zaostajao na dnu šalice, ali ga nije pri- 
mila niti kad bi joj otac ponudio. Otac se još sjećao na 
malu četirigodišnju Licy, koja je veselo pljeskala ruči- 
cama, kad bi joj žličicu sa šećerom umočio u crnu kavu. 
Torteli nije primietio da je odonda prohujalo devet go- 
dina i da se Licy promienila. Kad joj je otac ponudio 
šećer, pogledala je na tetku Karolinu i podrugljivo rekla: 

— Crna kava škodi zdravlju. 

Ovaj čas bila je udubljena u promatranja nekih ba- 
kroreza, ali kada je Piroška počela da svira četvrti ko- 
mad ona ustane i pođe prema vratima. 

Još nije bilo devet sati. 

— Kuda ideš Licy? — pitala je Katarina. 

Djevojčica se okrene i baci hladan pogled na gla- 
sovir. 

— Ne volim glasbu! — i već je nestala iza brokat- 
nih zavjesa salona. 

Katarina se nasmiešila. Kakvu vezu ima Piroškino 
klimpanje sa glasbom? 

Te večeri su se rano razišli. Piroška je zamolila od 
Katarine jednu beige haljinu sa smeđim raglanom. To je 
obukla i hodala gore — dolje pred ogledalom zamišlja- 
jući se na kakvom međunarodnom natjecanju. 

Katarina je dugo stajala pred prozorom. Otvorila je 
kapke i na ocjelno plavom nebu ukazale su se sjajne pro- 
ljetne zviezde. Večer je toplo mirisala, a na obali rieke 
žabe su tužno kreketale. Ptice su spavale, a s vremena na 
vrieme oglasio se uplašeni krik male ptičice, koja je spa- 
vala na razcvjetanoj grani. Sigurno je u snu vidjela grab- 
ljivicu . . . 

Katarina zaokruži pogledom po sobi po sjajnom ba- 
roknom pokućtvu. Kako su nemirne i nedosljedne plohe 
i oznake toga stila! Kolikog li sjaja i prigušenog nezado- 
voljstva!" Koliko neistine i neuravnoteženosti je bilo u 
tom dobu, koje je stvorilo ovakav stil! 

Koliko je Tortelijeva žena suza prolila u ovoj raz- 
košnoj sobi, koja je uviek bila ovijena nekom tugom? 
Koliko puta se pod sjajnim zlatnoružičastim baldahinom 
za tamnih, bezsanih noći pitala, gdje joj je muž? 

Ženama se ne može pomoći. One počinju život s tež- 
Trim bremenom. Priroda ih je ovako znamenovala i nji- 
hovo tielo izpašta zato, jer su ljubiie. Ništa ne dobivaju 
badava. Jedan ljubavni zagrljaj plaćaju sa devet mjeseci 
trudnoće ili s vječitim nesigurnim strahom. One su stvo- 
rene tako da same ne mogu biti sretne ni zadovoljne. 
Njihov život nema smisla bez ljubavi mužkarca ili 
djeteta. 

Sloboda? . . . Kako bi mogla biti slobodna ona žena, 
koja je okusila, što znači ljubav? 

Katarina se svukla i potražila jednu knjigu. Počela 
je čitati, ali slova su prazno prolazila pred njenim očima. 
Ozbiljno čitati mogu i znadu samo oni, koji još nisu za- 
grizli u život. Vidjela je redke u knjizi, a u isto vrieme 
je razglabala o svom životu, postavljala pitanja i davala 
odgovore. Brzo je ostavila knjigu i pošla prema prozoru. 

Stupila je na balkon, odakle se pružao vidik u da- 
ljinu. Između listnatih stabala blistala se rieka. Zviezde 
su nešto pobliedile, a mjesec je sjao u pođpunom svietlu. 
Njegova biieda svjetlost je dostojanstveno lebdjela na 
nebu. 

Katarina začuje slabi i bojažljivi zvuk gusala. Zvuci 
su bili čisti i duboki, kao da dopiru iz dubine nečije duše, 
koja vapi za slobodom. 

Da je nesretna Tortelijeva žena kojim slučajem znala 
svirati gusle, njezino gudalo bi ovako tužno jecalo na 
strunama — pomisli Katarina. 

Napjev je bio poznat, a govorio je o daljini i boli. 
Bezkonačni jednostavni krajolici pružaju ovako dosto- 
janstveno svoja gladka lica prema zvjezdanom nebu . . . 

Svirač je nadaren, o tome nema sumnje, — pomisli 
Katarina. — Ali tko bi to mogao biti? Bilo bi dobro po- 
gledati razpored. Sigurno je netko ostavio krugoval 
otvorenim. 

Obuče jutarnju haljinu i potrči na hodnik. Pogleda 
u blagovaonicu, tu je bila tišina, radio je bio zatvoren. 
Vratila se na hodnik i pođe u svoju sobu. 

Ovamo je još uviek dopirao glas gusala, koji se na 
terasi još jače čuo. Gusle su tugaljivo pjevale poput 


kakvoga sliepca. To je bilo neko bolno i željno zaklinja- 
nje. Kao da je molila, da joj pripoviedaju o bojama, kojih 
ona ne pozna. 

Katarina izađe na terasu, ali u vrtu nije bilo ni žive 
duše. Zvuci su dolazili odozgora. Katarina se zagleda u 
pročelje dvorca i opazi, da je jedan prozor podkrovlja 
izpod njihova grba razvietljen. 

Tko bi tamo mogao biti? 

Katarina se vrati na hodnik i odšulja se malim po- 
krajnim stubama do podkrovlja. Poznavala je tu sobu, 
koja je bila spremište za stvari kojih više nisu rabili ili 
samo vrlo riedko. Tu su bili pohranjeni putni kovčezi i 
pojedini komadi porculana, koji su tu ostali od razbijenih 
pribora. 

Znala je, da je na dobru mjestu. Kad je stigla na 
posljednji zavoj malih stepenica, gusle su glasno orile. 
Pokuca na vrata. Nitko se nije javio, zato oprezno pri- 
tisne kvaku. 

Pred prozorom je stajala Licy. Glavu je naslonila na 
gusle, biela kosa joj je bila zabačena unazad, a mala nje- 
zina lubanja se u taj čas upravo ružno doimala. Njen 
plemeniti, tvrdi profil postao je mekan i popustljiv. Na 
gusle je padala nepoznata, strana glavica, na kojoj su 
pjege sada upravo dirljivo djelovale 

Katarina je promatrala bez rieči. 

Kako je nadarena ! . . . 

Liey ju je sada primietila. Obrazi su joj se zažarili, 
gudalo padne na zemlju, a u drugoj ruci drhtale su gusle. 

— Što tražiš ovdje? — pitala je prestrašeno i tupo. 
Katarina ju je htjela pogladiti po glavi, ali oči joj se na- 
pune suzama i skoro je zaplakala. 

— • Ne sviram! 

Stisnula je zube u nesviestnoj zbunjenosti! 

— Mene nitko nije učio svirati, dakle ja niti ne 
mogu znati . . . 

Već je došla k sebi od iznenađenja i stida. Gusle je 
stavila u kutiju, koju je brižljivo zaključala u jedan stari 
ormar, a ključ stavi u džep. 

Oštro se zagleda Katarini u oči. Lice joj je opet po- 
stalo hladno i tvrdo ! 

— Molim te, da nikome ne govoriš o mojem svira- 
nju. Svi bi mi se u kući smijali i rugali. 

— A da li otac znade, da sviraš? 

— Ne zna. Ja uviek pazim, da me nitko ne čuje, i 
nikada ne sviram, kada je on kod kuće. Da sam znala, da 
ćeš me ti čuti, ne bih ni sada svirala. Ja ne volim kada mi 
se ljudi rugaju. A ti si pogotovo u svietu čula dobre gla- 
sbe, da se sada od srdca smiješ mojem cvilenju. 

Katarina dignu ruku u znak prosvjeda, ali Licy na- 
stavi: 

— To je naravno ! I ja se rugam onome, koji ne zna 
dobro jahati: Ali morala sam svirati, jer je Piroška tako 
očajno igrala, da mi je pozlilo. Zato sam došla ovamo 
gore, da budem u miru. Međutim sam izvadila gusle . . . 

— Kada si počela svirati? 

— Prije četiri godine. Kada sam još išla u pučku 
školu, molila sam otca, da mi nađe učitelja za gusle, ali 
on je odgovorio, da za djevojčicu iz bolje kuće nisu gusle 
nego glasovir. A ja nisam htjela učiti glasovir, kada gu- 
sle nisam smjela. 

— Zašto nisi rekla otcu, da imaš volju samo za 
gusle ? 

Licy je nogom tapkala po starom sagu: 

— Zato, jer ja nikada ništa ne molim dva puta! 

Katarini zabliešti pred očima ona hladna planinska 
noć. Tamo na kristalnoj visoravni, gdje lebdi ona sma- 
ragdna koprena, niti ona nije htjela jednu stvar dva 
puta ponoviti. 

— Kako si došla do gusala? 

— Kupila sam ih od cigana. Ovdje su prije bili neki 
cigani. Znaš oni, o kojima je Baba-Liđa govorila, Franjini 
rođaci. Od njih sam kupila gusle za vreću brašna. Jedan 
stari Ciganin, Franjin tast pokazao mi je rukovanje gu- 
slama, a ja sam mu zato nosila cigare, koje sam ukrala 
iz tatine kutije. Da nije tako rano nastalo kišovito vrie- 
me, ja bih mnogo bolje svirala. Ali cigani mrze kišu, i 
kako je jesen nastupila, oni su otišli na jug. 

Katarina se približi djevojčici. 

— Uvjerena sam, da bi ti otac dopustio sviranje na 
guslama i uzeo bi ti učitelja, ali moraš ga još jednom 
zamoliti. 

Licy pogleda kroz prozor i ponosno zabaci glavu: 

■ — Ja ne volim dva puta moliti za istu stvar. Kada 
budem slobodna, ja ću svirati koliko budem htjela. 

Kad je izgovorila rieč : slobodna — glas joj je postao 
topao. 

Pošla je prema vratima : 

— Hoćemo li poći dolje? 

Licy ugasi svietlo i bez rieči se spuste uz male ste- 
penice. Koraci su im muklo odzvanjali u tamnoj noći. 
Na hodniku je Licy nečujno nestala. 

Katarina uđe u blagovaonicu, gdje je dugo zamišlje- 
no gledala preda se. Licy ima pravo . . . Moguće ima 
pravo. 

Težko je govoriti o onome, što je tako duboko zako- 
pano u čovječjoj duši. 

Zašto da moli ono, na što ima pravo ? 

Torteli je suvremen čovjek. Bezuvjetno spada u su- 
vremene ljude, ako se radi o tome, da se rieši predrasuda, 
kojim su ga davne predaje okovale i koje bi ga moguće 
smetale u njegovim trgovačkim poslovima. Ali svoju obi- 
telj gleda drugim okom. Ženu je držao kao robinju i 
upravo je onako varao i mučio, kao što su to stoljećima 
činili njegovi pradjedovi. Njegova kćerka nije ciganka, 
ona ne će učiti gusle, nego glasovir. To je njegovo stano- 
vište, od kojega ne popušta. 

Srdce joj se napuni toplinom i bolnom nježnosti. 
Mora govoriti s djevojčicom. Strašno je to, da ovaj mali 
trinaestgođišnji izgrađeni čovjek živi ovdje u nesnosnoj 
samoći. Ova napuštenost je svemu kriva. 

Ustala je. U dječjoj sobi je bila tama, samo je iz 
Bobyeve sobe dopirao slabi trak svietla, jer se taj mali 
junak još bojao spavati u mraku. U plavoj polutami Ka- 
tarina opazi, da je Licy već u krevetu. Stala je do nje- 
zinih nogu: 

— Licy, — reče tiho. 

Djevojčica nije odgovorila. 

— Spavaš li, Licy? — pitala je Katarina. 

Tišina. Katarina je još časak čekala i osjeti, da je 
od djevojčice dieli neka vlažna magla, ta nejasna sjena 
puberteta . . . 

Još je budna, a šuti. Povukla se u svoje malo car- 
stvo, u samoću . . . Katarina nije znala, kako bi je odanle 
mogla k sebi domamiti, zato pođe i tiho zatvori vrata za 
sobom. 

Katarina osjeti užasnu samoću i napuštenost. Pred 
njom se ukaže ogromna zemaljska kugla sa svojim opu- 
stošenim gradskim kulama i zvonicima, te razbarušenim 
planinama. Veliki strani kompleks, na kojem u vječitoj, ’ 
gluhoj i očajnoj* samoći živi čovjek. Vječita samoća! 
Čovjek govori samo jednim jezikom, a to je jezik srdca, 
kojega ostali oko njega tako često zaboravljaju. 

Obuzeo je grozničavi strah. Morala bi govoriti bilo 
s kime. Samo nekoliko rieČi. Potreban joj je u ovoj težkoj 
samoći jedan poznati glas . . . 

Toliko je slaba i iznemogla, da ovaj čas ne može biti 
sama. I poput onoga, koji se utapljajući hvata za veliku 
grudu biele pjene, koja ga i onako ne može spasiti, ona 
se grčevito prihvati za misao, koja joj je prohujala 
glavom. 

U blagovaonici je bio brzoglas, ona podigne sluša- 
licu. Nije bila sigurna, da li se održaje noćna brzoglasna 
služba u malom mjestu, ali nakon par časaka javi se je- 
dan pospani glas. Tražila je neki inozemni broj. Broj 
onoga hotela u Alpama. Sjedila je u naslonjaču i prigu- 
šeno čekala. Prošlo je četvrt sata, a zatim opet četvrt. 
Dvorac je spavao, a Katarina je slušala u duhu, kako u 
toploj proljetnoj noći zuje brzoglasne žice nad udaljenim 
granicama, koje tonu u dubokom snu. 

Brzoglas je zazvonio i tamo iza granice javio se 
uslužan mužki glas. 

.... — Nažalost ne mogu vas spojiti s njegovom 
sobom, jer je prekjučer odputovao . . . 

Slušalica je postala vlažna od Katarinine ruke, grlo 


joj je bilo suho, a srdce udaralo u glavi. Nije mogla mi- 
sliti . . . Opet digne slušalicu i od poštanskog činovnika 
zamoli jedan broj u Bu dim pešti. 

Prolazili su trenutci, četvrt sata, zatim opet četvrt i 
napokon čuje svježi razgibani glas činovnika: 

— Budimpešta je ovdje. 

Žice su zujale, a preko pruga su se ukrštavali zvuci 
raznih postaja. Električni valovi su pjevali i Katarina 
odjednom čuje, da je u gradskom stanu zazvonio brzo- 
glas . . . ! 


XI. 

Samoća razorno djeluje na čovjeka, truje u njemu 
svaku uspomenu i ubija mu volju za rad. Nemiran život, 
neuravnoteženost i nesklad dobro dolazi piscima, glum- 
cima i glasbenicima. Ali oni, koji se sličnim poslom ne 
bave, neka nastoje sačuvati svoj mir i hlađnokrvnost. 
Ako čovjek nije sam, nema vremena za razmišljanje. 

Što se tiče Anđrea, ni on nije bio sam. U elegantnoj 
sobi njegova momačkog stana, stol je bio ukusno po- 
stavljen. Izpod tanjura i čaša bielili su se mali čipkasti 
ubrusi. Nad Anđreom je lebdjela Providnost u osobi 
mladića, koji se brinuo za sve. Ovaj je s izvrstnim položio 
maturu, ali kako nije nalazio nikakvog namještenja, oti- 
šao je za slugu. Kada je bio slobodan, čitao je razne en- 
glezke i njemačke umjetničke smotre i časopise, i što nije 
mogao ostvariti za sebe i svoji dom, učinio je to za svoga 
gospodara. Bio je inteligentan, bistar i naobražen mladić, 
koji se zadovoljio time, da svoje želje ostvaruje za ne- 
koga drugoga. 

Na stolu se osim kristala, porculana i srebra nala- 
zilo množtvo ljubica i žutih karanfilja. 

— Suvišno je za ovu malu ... — reče Anđre, kada 
je došao da pogleda stol. Mladić se nasmiešio. 

— Molim liepo, stol nije postavljen za nju, nego za 
nas. Radi se o nama, jer sve se događa u našem stanu. 

Andre se nasmiešio. Što da odgovori? Uzeo je gentle- 
mena za slugu i mora mu priznati, da ima izvanredan 
ukus. 

Bio je vrlo razpoložen kada je dama stigla. Liepa, 
vitka djevojka imala je crvenu kosu i crvene nokte. Uz 
mali crni kostim vanređno je pristajao ovratnik od sku- 
pocjenog krzna. Iako je ovaj komadić krzna ukusno i 
vrlo otmjeno djelovao, mlada dama bi bila ipak više vo- 
ljela mjesto njega cieli ogrtač. Upravo je zbog toga došla 
ovamo. 

Andre nije htio da bude sam, a ona je željela krzneni 
ogrtač. Međutim o tome nisu govorili, jer Andre je bio 
pravi gospodin, a dama vrlo sposoban stručnjak u svojoj 
struci. Ugodno su proveli vrieme u razgovoru i jelu. 
Dama je izvrstno zabavljala Andrea i on joj je bio iz 
sveg srdca zahvalan. Gledao ju je i pomislio, kako je sviet 
pametno uređen. Ovakvih žena ima nebrojeno mnogo u 
svakom većem gradu. Sve su vitke, liepe i ljubke, imaju 
crvenu ili plavu kosu i crvene nokte. Utješno je, što 
muškarcu ne treba da puca srdce, ako ga sudbina baci u 
koji drugi grad, i on se mora razstati od male, vitke 
osobe. Čim stigne u drugo mjesto, za nekoliko trenutaka 
može naći točno drugu takvu žensku. 

Dakle, večerali su i vedro čavrljali, kada odjednom 
uđe sluga: 

— Oprostite, . . . međugradski zove. 

Andre skoči. 

— Središnjica je nazvala, netko je tražio naš broj. 

Andre se uzrujao i počeo se ljutiti na sebe, što je 
tako uzbuđen. Srdce mu je u moždanima tuklo i u nekom 
grozničavom veselju slušao je zujanje brzoglasnih žica u 
tamnoplavoj noći. 

— Halo, halo, Korosszeg osamnaest traži prugu. 

Govorio je neki strani muškarac, poštanski činovnik 
maloga mjesta. Andre se bojao, da ne će znati izgovoriti 
ni jednu rieč, grlo mu je bilo tako suho. 


— Halo, — reče muklo, a pritom je drhtao od uz- 
buđenja i neočekivane sreće. 

Glas mu je strano zvučio, ali on je poznavao tu boju 
svoga glasa, koja ga je sjećala na liepe i sjajne časove. 
Nestrpljivo je čekao onaj drugi glas, na suprotnom kraju 
žice . . . puni i svježi sopran ... 

Međutim nitko se nije javljao, čulo se samo zujanje 
električnoga zraka i valova. 

— Kakva je to glupa šala? 

časak kasnije javio se nepoznati činovnik. 

— Ne razumijem! Tražili su vaš broj. Ja sam javio 
broju osamnaest u Korosszegu, da je pruga slobodna, a 
kada sam dao spoj, na drugoj strani su spustili slušalicu. 


xn. 

— Dragi kolega, vi ne znate postupati s djecom ! Ni- 
kada nisam tvrdio, da je lako s đacima, koji su najvećim 
dielom došli sa sela ili iz okolnih vlastelinstava. S ovima 
je vrlo teško, to je nesumnjivo, ali morate uvidjeti, da 
vaš postupak od prvoga dana nije bio primjeren. 

Profesor poviesti je zlovoljno gledao na Ivana i 
ozbiljno tresao glavom. On sam je spadao u onu skupinu 
profesora, koji uobće nikako ne postupaju sa đacima. 
Odpjevao je svoje tumačenje, izpitao je staru građu, a 
zatim išao na svoj posao, koji se sastojao iz tradicional- 
nih sastanaka u čitaonici. Tako je živio već dvadeset go- 
dina u istom mjestu i pretvorio se u običnoga nizinskog 
malograđanina. Uspomene na sveučilište, san o dokto- 
ratu i objelođanjenje važne povietne razprave živjelo je 
u njemu poput dragih mladenačkih slika, koje su mu sada 
izgledale suvišne i smiešne. Ivu nije volio od prvoga tre- 
nutka. Šaljiv mu je bio taj mladić, koji želi uvesti neke 
novotarije i hoće da se individualno bavi svakim pojedi- 
nim učenikom. 

— To spada na vjeroučitelja, — govorio je. — Uobće 
cieli taj duševni život je obična moderna glupost. Duša 
svakoga djeteta se razvije sama, dakle čemu onda po- 
svetiti toliko brige tom razvoju. Diete na kraju postane 
uobraženo i drzovito . . . Njegovo mišljenje opravdava i 
ovaj nemili događaj u trećem razredu. Ti dječaci u tre- 
ćem razredu su utuvili u glavu, da su već odrasli muš- 
karci i učinili su nešto, što oni smatraju junačkim dje- 
lom. Nestao je razredni katalog! Anđeoskom maštom 
mogao bi netko povjerovati, da je katalog izčezao uslied 
kakve prirodne nesreće, sam od sebe, bez sudjelovanja 
učenika, nekim čudom Božjim. Pogotovo je potrebno 
mnogo mašte, da bi se u to povjerovale sada, kada se 
znade, da je dan prije sav razred bio upisan u katalog, a 
osim toga sutradan se očekuje posjet županijskog nad- 
zornika. 

Ivo je bio vrlo siromašan, jer osim slabe profesorske 
plaće nije razpolagao nikakvim imetkom. Otac mu je 
odavna umro, a majka je živjela vrlo težko od svoje 
smanjene mirovine. 

Ivu su toga dana prolazili srsi. Biti će zla. U zadnje 
vrieme se vrlo strogo pazi na ovakve izgrede. Položaj 
profesora je u cielom svietu vrlo težak, jer se među uče- 
nicima poput kakve zaraze širi neđiscipliniranost i na- 
silna, neshvatljiva želja za slobodom. 

Kako će se opravdati pred nadzornikom? Kakav je 
to razred, iz kojega nestane katalog bez traga? Kakav 
je to profesor,, koji ne izlazi na kraj sa svojim učenici- 
ma? On stoji ovdje nemoćno pred tim prepredenim dru- 
štvom, koje nevjerojatnom brzinom srlja u propast. Tek 
su navršili trinaest godina, a već su pravi mali zločinci. 

Svoju službu valjda ne će izgubiti, ali ako skandal iz- 
bije, sigurno će ga premjestiti. Kako će se onda sastajati 
s Piroškom? To je vrlo drago biće, ali u njoj kola također 
glasovita Tortelijeva krv i ona je površna i lakomislena. 
Dok je kraj nje, može djelovati na nju, ali što će biti ako 
ostane sama? Nju samo vanjština zanima, liepe toalete, 
udoban život i otmjena okolina. Na nju svatko može 
utjecati i daljina će učiniti svoje, on će je sasvim izgubiti. 

Nadzornika su očekivali u deset sati. Poslije deset 
sati uđe u zbornicu upravitelj, kojemu se lice sjalo od 
veselja. Dobio je brzoglasnu obaviest, da je nadzornik 
pozvan žurno u ministarstvo i da će doći nakon par dana. 
Na licu profesora poviesti ogledalo se neprikriveno razo- 
čaranje . . . Ima sreće taj profesor matematike, još bi 
mogao pronaći razredni katalog prije nadzornikova do- 
lazka. 

Ivi je odlanulo, a ođlanulo je i ravnatelju. Kada je 
prije mnogo godina došao u Korosszeg, bio je kao Ivo. 
Vjerovao je u obrazovanje duša i u ljubav, kojom se mo- 
že toliko postići kod djece. Odonda se i on promienio i 
zapao u malograđansko društvo. 

Govorio je polako, a polako je i mislio. U svjetskim 
događajima je sudjelovao samo u toliko, što je pročitao 
uvodni članak u novinama, s time se složio i dalje nije ni- 
šta čitao. Nije nikada nastojao da iz drugih novina ili 
viesti složi sliku svjetskih događaja. U deset sati svaki 
dan išao bi na čašu pive u obližnji restoran, a nije nikada 
izostao sa raznih svečanostii, imendana i rođendana u 
gradu. Uviek je odlučio, da će buduće školske praznike 
provesti na ladanju ili u bregovima, ali kada je došao 
konac školske godine, zaključio je da je kod kuće ipak 
najudobnije i ostao je u Korosszegu. Dvadeset i pet godina 
nije uobće napuštao gradić. Kađkađa bi mu se u snu poja- 
vili pred očima nejasni obrisi rodnoga grada, tamo izpod 
Karpata. Tada bi vidio stare gotske zgrade sa dubokim 
tamnim vežama, gdje je lebdio zrak stare uljudbe i pre- 
daja. U onom malom gradu nije bilo više od šest tisuća 
stanovnika, ali grad je imao svoj muzej, dvie knjižnice, 
kazalište i koncertnu dvoranu. Komorni i filharmonijski 
orkestar je nastupao svaki tjedan, a bilo je i nekoliko 
prosvjetno-dobrotvomih društava. Ozbiljni, odrasli ljudi, 
trgovci, činovnici i vlastnici rudokopa razpravljali su o 
Goetheu i razgovarali o svakoj novoj knjizi . . . 

Korosszeg je imao dvadeset i osam tisuća stanov- 
nika, a kazalištna družba, koja je došla na gostovanje, 
morala je pobjeći nakon dva tri dana, jer im je prietila 
opasnost, da ne umru od gladi. U čitaonici od godine 

1901. na ovamo nisu kupili ni jednu jedinu knjigu. Za 
glasbu su se ipak zanimali, to je nesumnjivo. Radio- 
pretplatnici su prije nekoliko mjeseci podpisali okruž- 
nicu, kojom su upozorili vodstvo krugovalne postaje, da 
bi trebalo više ciganske glasbe staviti na razpored . . . 

Gospodin ravnatelj je s vremena na vrieme pomi- 
šljao na svoj rodni grad, ali te misli nisu bile izrazite, 
jer tada bi već pomalo driemao na zelenom divanu svoje 
blagovaonice. 

Ali Ivu je volio. Činilo mu se da se u tom mladiću 
susreće s onim mladim profesorom, kakav je on bio prije 
trideset godina. Kada je u zbornici ostao s njim nasamo, 
potapka ga po ramenu: 

— Nije to ništa, sve će biti u redu dok stari stigne. 
Ali opet te upozorujem, nemoj milovati tu djecu, budi 
strog! Opasno je to družtvo! Dobra čovjeka smatraju 
slabićem. Ne smiješ zaboraviti, da u njihovim žilama teče 
krv starih Kumana i Huna. Njih moraš po glavi udariti. 

Ivo uđe u razred, gdje ga dočeka sumnjiva tišina. 
Elizabeta Torteli je nepomično sjedila na svom mjestu, 
nije skočila iz klupe kao inače, da se hitro provuče iz- 
među nogu svojih saučenika i prožeta četveronoške izpod 
klupa. Toma Javor nije zabio glavu pod klupu, gdje je 
redovito imao kakav roman, koji je pod satom čitao, nego 
je pažljivo promatrao ploču. Petar Domahidy je bio blied 
kao sablast. On se nije usudio ni pogledati prema ploči, 
nego je uzrujano listao po svojoj zadaćnici. Pavao Kovač, 
najbolji gimnastičar u razredu, sin gospodarskog struč- 
njaka na imanju Tortelievih, također je mirno sjedio. 
Inače, čjm bi profesor ušao i okrenuo se prema ploči, ili 
dok je listao u svojim bilješkama, Pavao bi odmah izko- 
ristio priliku, skočio na uzki prostor, koji se nalazi izme- 
đu redova klupa i počeo se prekobacivati. A događalo se 
i to, da je na klupi pravio salto mortale. Ivo stane za sto- 
licu, položi svoju bilježnicu i pogleda razredu u oči. 

— 1 Svi ste čuli, što se dogodilo. Volio bih, da mi po- 
mognete u traženju krivca. Ne vjerujem, da je cieli raz- 
red sudjelovao u ovom nečuvenom podhvatu. Ne mogu 

pomisliti, da biste vi svi skupa bili u stanju izvršiti ovu 
krađu. 

Licy naglo digne glavu. Ivo je to primietio i oštro 
joj se zagleda u oči: 

— Možda mislite, da je ovo, što ste učinili, veliko 
junačko djelo? Ne, vi se varate. To nije junačtvo, niti 
nestašluk, već običan zločin. Krađa. 

Blieđo Petrovo lice sada postane crveno poput va- 
tre. Ispod prozirne, fine kože nazirale su se plave žile. 
Krv je snažno udarala u njima. Prestrašeno je pogledao 
na djevojčicu. Licy je neprimjetno razvukla usne, a za- 
tim joj je lice opet postalo ukočeno. 

— Ne želim mnogo govoriti o ovoj sramoti. Ciela 
stvar mi je odvratna i gnjusna. Pomozite mi, da što prije 
to ure dim o i zaboravimo. Nemojte me krivo razumjeti! 
Ja ne želim, da tko između vas prijavi svojega druga kao 
počinitelja, nego molim krivca, da se on sam javi. Na- 
dam se, da će imati snage i odvažnosti da to prizna. 
Obuka traje do jedan sat i ja ću do tog vremena biti u 
zbornici. 

Zašutio je. Pogledom je obuhvatio cieli razred. Tri- 
deset i dva para očiju mu je gledalo u lice. Prestrašene, 
nejasne i radoznale dječje oči. . . 

Poslije toga su prešli na posao. Prozvao' je Kovača iz 
treće klupe i izgovorio mu jedan zadatak koji je on na- 
pisao na ploču. U jedan sat zvono je zazvonilo snažno i 
glasno. U trećem razredu je ravnatelj imao sat. Na kon- 
cu sata uđe Ivo. 

— Dopustite, gospodine ravnatelju, da rečem neko- 
liko rieči učenicima. 

Ravnatelj vrlo pripravno pokupi svoje knjige i žur- 
no izađe van. čuvao se od uzbuđenja bilo kakve vrste. 

— Čekao sam eielo prije podne, da ćete mi odgo- 
voriti na ono, što sam vas pitao. Nitko se nije javio. Ja 
vas "sada ponovo pitam. 

Razred je šutioi kao zaliven. Elizabeta Torteli i 
Toma Javor uporno su gledali u profesora. Petar Do- 
mahidy spusti glavu i rukama protrlja suze u očima. 

Bila je savršena tišina. 

— Ja čekani još deset minuta. Za to vrieme razmi- 
slite dobro, što kanite činiti. 

Ivo izvadi svoj sat i metne ga na stolicu. Djeca su 
zbunjeno spremala svoje knjige, a dotjeraniji đaci su po- 
pravljali svoje kravate. Kroz otvoreni prozor strujio je 
topli podnevni zrak, a s rieke je vjetar donosio zvuke 
sirene jednoga broda. Iz ravnateljeva vrta vidjele su se 
ružičaste krošnje razcvjetalih stabala jabuka. Na pla- 
vom nebu letjele su dvie lastavice u oštrom luku. 

Odjednom, iz jedne zadnje klupe padne mala papir- 
nata kuglica na prostor između klupa. Onaj, koji ju je 
bacio, nije dobro ciljao, sigurno je bio uzrujan. Dječak, 
kojemu je bila namienjenja, se brzo sagnuo, da je digne, 
ali profesor mu vikne: 

— Donesi ovamo taj papirić! 

Crnomanjasti, bucmasti dječak težkim koracima ne- 
voljko pođe prema profesoru i stavi kuglicu na stol, Ivo 
izgladi zgužvani papirić, ali nije postao pametniji od 
onoga što je pročitao: 

»Petrovo i Pavlovo 29. lipnja 1935.« 

Ivo je nerazumljivo gledao u papir, što to znači? 
Možda je krivac koji dječak imenom Pavao? U razredu ih 
ima pet ili šest. To je nemoguće. A Petar je samo jedan. 
Petar Domahidy. Da nisu Pavao Kovač i Petar Domahiđy 
krivci? Ali onda čemu ovaj nadnevak? Bio je uvjeren, da 
taj tajanstveni tekst nema nikakve veze sa razrednim 
katalogom. 

Pogleda na sat. 

— Još tri minute. Molim vas, da razmislite dobro 
cielu stvar. 

Glas mu je bio blag i topao. Domahiđy na svom mje- 
stu glasno za jeca. 

— Što ti je, Domahiđy? 

— Ništa, gospodine profesore! — reče Petar i usta- 
ne brišući obraze od suza. 

Tri minute su prošle. Nitko se nije ni maknuo. Pro- 
fesor spremi sat u džep. 

— Dakle, vi svi utite. Meni je pravo. Čini se da vas 
je prije podne obuka toliko zaokupila da niste mogli mir- 

no misliti. Sada ću vam dati prilike, da mirno razmiš- 
ljate. Biti ćete zatvoreni do šest sati. Savjetujem vam, da 
se spremate za sutrašnje predmete, jer to to što ste bili 
zatvoreni, ne će sutra nikoga opravdati od odgovaranja. 

Izišao je iz razreda. Djeca su čula, kako podvornik 
okreće ključ u bravi. Taj krvnik je sigurno čekao na 
hodniku. 

Ivo prođe dugim, praznim hodnikom. Praznina je od- 
zvanjala i u njegovoj duši. Škola je bila napuštena i 
tiha. Učenici su vanređno brzi ako se radi o ođlazku iz 
zgrade. Prazna su oba kata, a i prizemlje. 

Kada je izašao iz gimnazije, kod ulaza se skoro su- 
kobio s jednim dječakom. Bio je Albert Altorjay, iz 
četvrtoga razreda. Taj glasoviti pjesnik je stajao pred 
vratima. Velika plava kosa mu je lepršala na vjetru, 
obrazi su mu gorjeli, sigurno od vjetra . . . Pristojno je 
pozdravio skinuvši šešir. 

— Klanjam se, gospodine profesore. 

— Zašto ne idete kući? 

— Još bih se malo prošetao, gospodine profesore. Mi 
tek u dva sata objedujemo. Tako je liepo vrieme! 

Ivo nehajno skine šešir. 

— Imate pravo, vrlo je liepo ... — ponovio je raz- 
treseno . . . 


xm. 

— Tko ima loše i slabe živce, neka se ne mieša u 
velike stvari. Trebao si se onda predomisliti, kada smo 
sklapali krvni ugovor. Ali ono ti se dopadalo! Krvni ugo- 
vor je bio liep, ali ugovori nisu zato, da se samo skla- 
paju, nego se moraju i držati. 

Stajali su na obali rieke, tamo, gdje je Licy redovito 
prelazila čamcem. Smrkavalo se. 

— Gladan sam već, — izjavio je Pavle Kovač — po- 
đimo! Licy, molim te pusti do vraga tu kukavicu! 


— Ja još nikada nisam bio zatvoren, — prosvjedo- 
vao je Petar. — Nisam kukavica, ali odvratne su mi ovako 
prljave stvari. Samo se bedastom čovjeku može dogoditi, 
da ga zatvore . . . 

Licy ga udari po ramenu : 

— Vidi, upravo se o tome radi. Nas ponizuju iz dana 
u dan, gdje već nismo mala djeca. Mi smo slobodni ljudi. 
A s mojom slobodom neka se nitko ne poigrava. 

Radoznalo se zagleda u blieđo Petrovo lice: 

— Ali ako se ti bojiš, mi te možemo izpustiti iz ugo- 
vora. Ne moraš s nama držati, možeš se povući, budi 
sam ... idi i dalje u školu. 

Pavle Kovač baci kapu u zrak. 

— Hvala Bogu, mi još samo kratko vrieme spadamo 
u školu. 

— Naravno, — reče Petar, — skoro će uzkrsni praz- 
nici. 

Licy i Pavao se nasmiju tajanstveno. Licy potrči na- 
prieđ do svoga čamca, a Kovač ju je slieđio. Petar je te- 
turajući od gladi išao za njima nesigurnim koracima. 

— Pa, mogli bismo se dogovoriti o svemu. 

Licy mahne rukom i skoči u čamac: 

— Suvišno je. Sutra ću sazvati veliko vieće, ti ćeš se 
tamo pojaviti i izjaviti, da izstupaš iz krvnoga bratstva, a 
na to ćemo mi svi, koliko nas je, doći pred tebe i poplju- 
vat ćemo te. Međutim, to nije opasno. 

— Nikako, — naceri se Pavle Kovač. 

— Moguće malo neugodno, — proslieđi Licy sleg- 
nuvši ramenima, — ali to je pravilo. Znaš i sam vrlo 
dobro, da si ti upisao u zlatnu knjigu onih dvanaest to- 
čaka. Žig i zlatnu knjigu ćeš predati Javoru, odsada će je 
on čuvati. Poslije toga idi kamo hoćeš, mi te ne trebamo. 

Licy uhvati veslo, više se nije ni okrenula. Petar je 
bez rieči stajao na obali i uplašeno gledao za njima u 
toplom sutonu. Nebo se nad njim dizalo u visokom luku, 
a krošnje drveća su se urezale duboko u plavičasti su- 
mrak. Odjednom osjeti, da je vrlo sićušan i napušten. 
Sutra će ga se odreći skupina od trideset dječaka i jedne 
djevojčice. To ipak nije šala. 

Kovač je također ušao u čamac. Cibula, koji je do 
sada sa zanimanjem slušao cieli razgovor, odgurne veslom 
čamac od obale. 

— Zar ste opet bili zatvoreni? — pitao je povjer- 
ljivo. — Kad sam u jedan sat došao ovamo sa čamcem, 
dugo sam čekao, a onda sam odmah pomislio, da je gospo- 
đica Licy sigurno opet zatvorena. Ali ovako dugo još ni- 
kada niste ostali. 

— Ej, dragi moj Cibula, težka su to vremena, koja 
mi proživljavamo! — uzdahne Licy. 

Rieka se razlila na sve strane. Djeca su također po- 
magala kod veslanja, ali s malo uspjeha, jer ih je bujica 
ođniela dalje od njihova pristaništa. Nije imalo smisla, 
da se vraćaju, zato su izišli iz čamca, koji su privezali za 
jednu vrbu, nešto izpod vrta. Kroz stražnje dvorište su 
išli u dvorac. U ovom dvorištu su sreli dva jahača. Tetka 
Katarina je sjedila na konju, a Franjo ju je pratio. 

— Milostiva Katarina je htjela jašiti, — pripovieđao 
je Cibula, — ali znate, mi ovdje nemamo boljega konju- 
šara. Lauf Hans (i Cibula je tako nazivao tetku Karoli- 
nu!) je rekao glasno, da to ipak nije u redu, da se pre- 
svietli ništa ne brine za konfort. Ja ne znam, što je to, 
ali nešto je takva rekla. Jer u jednoj otmjenoj kući mora 
biti pošteni konjušar. Onda sam ja rekao, da se razu- 
mijem u konja, ali oni su samo mahnuli rukom i pozvali 
Franju iz lovačkog dvorca. On je dojezdio sav sretan, si- 
gurno misli, da nitko ne zna jahati, samo on. 

— Dragi Cibula, moraš priznati, da se on bolje ra- 
zumije u konje i jahanje nego ti. I ti si momak od oka, 
ali Franjo je služio kod husara. — Licy je zadovoljno' gle- 
dala za jahačima. — Tetka Katarina također dobro jaši. 
To mi se sviđa od nje, da se razumije i u konje, iako ima 
auto. 

Djevojčica se oprosti od Kovača i potrči u dvorac. 

— Mariška, donesite mi objed, a odmah poslije i 
užinu. 

— Što se dogodilo s tobom? — pitala je Piroška, 
koja je od služavke čula, da se Licy vratila i odmah došla 
u blagovaonicu. 

Licy je ljutito gutala juhu. 

— To je strašno, ako ragu juha dugo stoji, postane 
gusta i neprobavljiva. Ne volim ovakve juhe. što se sa 
mnom dogodilo? Onaj nemogući Gandi, koji tebi udvara, 
zatvorio je cieli razred do šest sati. Naravno, on sada si- 
gurno sjedi ovdje u salonu, pije fini čaj i jede sendviče u 
u kući mojega otca. 

Piroška digne glavu: 

— Varaš se, profesor nije ovdje. Već dugo nije bio 
kod nas. 

— Hvala Bogu, to je pametno. Nije liepo od tebe, da 
si u prijateljskim vezama s neprijateljem trećega razreda. 
Gandi je kao Scarpia u radiju. Da li ti uobće znadeš, tko 
je Scarpia? 

Piroška se zagleda u strop: 

— Ti si nevjerojatno drzovita. 

— Molim te, što si utvaraš? Ta ni ti nisi mnogo sta- 
rija od mene. Tih sedam — osam godina nije Bog zna 
što. Osim toga nisi živjela tako burnim životom kao ja i 
ako dobro razmislim, ja sam starija od tebe. 

Tako je umovala Liey, dok je pojela ručak i popila 
kavu. Jelo joj ipak nije prijalo kao inače, iako to nije 
htjela priznati ni samoj sebi. Srdce ju je boljelo zbog 
Petra. Izkazao se kao prava kukavica, to stoji, ali ipak 
njega je najviše voljela od svih. Još nisu pravo ni pro- 
hođali, a već su bili nerazđruživi prijatelji. Sada će Petar 
izstupiti iz krvnog ugovora. Pa neka ide. Moguće bi još 
sve pokvario, da ostane. To stvorenje ima slabe živce. Ne- 
vjerojatna je to stvar, a opet je tako. Otac mu je šumar- 
ski savjetnik, ciela porodica provodi najveći dio vremena 
u lovu, stanuju u šumi, a Petar još nije naviknuo na 
opasnost. 

Licy je sama sjedila kod stola. Piroška je nestala 
negdje u vrtu. Ldcy se jednom odšuljala za njom, jer ju 
je zanimalo, što radi Piroška? I tada je vidjela, da stoji 
pod platanama i sanjarski gleda oko sebe sad u nebo, sad 
u travu. Licy se gušila od smieha iza grmlja, gdje se bila 
sakrila. — Zaljubljena je, — ustanovi Licy u sebi ... — 
Kakve su to gluposti! . . . 


Dakle nije bilo potrebno ići za Piroškom u vrt, ona 
tamo ne može ništa pokvariti, jer samo sanjari. 

Tetka Karolina uđe u blagovaonicu: 

— Što radiš Licy? Gdje si bila tako dugo? 

— Bila sam zatvorena u školi. 

— Zar opet? — reče tetka Karolina, ali bez osobita 
uzrujavanja. U kući su svi bili navikli, da je Licy često 
k ažn jena zatvorom. — Ako ovako nastaviš, ne znam, ho- 
ćeš li ikada biti predstavljena na dvoru? 

Ovim predstavljanjem ju je tetka često plašila. Licy 
bi tada uviek slegla ramenima. Bože moj! U najgorem 
slučaju ne će biti predstavljena i gotovo. Sviet zato ne će 
propasti! Osim toga ona uobće nikako ne žudi za dvorom. 
Tetka Karolina joj je pripoviedala, da je njezina nećaki- 
nja prije dvorske svečanosti tri puna mjeseca učila, kako 
će se pokloniti. Dobila je skupocjenu haljinu, koja je bila 
tako duga, da su joj se noge neprestano zaplele u njoj. 
Tjednima je morala vježbati, dok se naučila hodati u ne- 
običnoj haljini. U kosu su joj pričvrstili nojevo perje, što 
je bilo obavezno za prvi nastup na dvoru. Licy je pitala, 
kako dugo je trajao dvorski ples i što je s kraljicom raz- 
govarala ta legendarna nećakinja? S kim se zabavljala i 
da li se u nju zaljubio koji nadvojvoda? Tetka Karolina 
je ponosno rekla, da je ples trajao do jedan sat po ponoći, 
a legendama nećakinja je s nekim husarskim poručnikom 
odplesala jedan valcer . . . Kraljica ju je pitala, da li je 
bila pitomica Sacre Coeurea u Parizu ili u San-Remu?... 
Sudeći po tomu, prvi nastup na dvoru je savršeno uspio. 
Licy se kasnije zanimala, što se dogodilo s tom legendar- 
nom nećakinjom tetke Karoline? Doznala je, da je umrla 
u sedamdesetoj godini i da je od dvadesete godine živjela 
samotno i povučeno. — Zašto bih onda ja išla na dvor? 
— i bez dvora mogu umrieti u sedamdesetoj godini na- 
puštena i zaboravljena od sviju . . . 

— Uči, Liey, — opominjala .ju je tetka Karolina, — 
uči, drago diete, jer mene strašno bole noge, imam mnogo 
posla i nemam vremena, da se ja i za tvoje učenje brinem. 
To bi mogao i tvoj otac uvidjeti! 

— Dobro, dobro, — reče Licy zlovoljno, ustane i po- 
đe u staru staju, da pregleda svoje golubove. Ovi su bili 
zaista krasni! Stara biela golubica sjedila je na jajima, a 
stari isto tako bieli golub donosio joj je u kljunu debele 
posebne gusjenice i tečno zrnje, koje je već počelo klijati 
na poljima i u vrtu. Bilo je tu i crvenkastih golubova, koji 
su naduvene guše ponosno hodali gore dolje razširivši 
svoj rep poput lepeze. Oni su bili duboko uvjereni, da ih 
svatko smatra paunovima. 

Licy sjedne u prazne jasle i sjetno se zagleda u go- 
lubove. Da, ovo je zanimljivo! Golubovi i poni zaslužuju, 
da se o njima vodi računa, a i psi. Zanimljiv je i vrt. 
Ljudi posiju razno sitno sjemenje i nakon izvjestnog vre- 
mena iz vlažne crne zemlje izniknu čudne stvari, koje do- 
biju boju, tielo i glavicu od raznobojnog, mirisnog cvieta. 
Tako baršunastih i raznobojnih tkanina nema ni u boga- 
toj spremnici tetke Katarine! 

Zanimljiv je još i Koros. Pod riečnim kamenjem žive 
raci. Na površini rieke nalaze se miliarđe sićušnih riba, 
koje su tako sitne, da ne mogu progutati ni najmanju 
mrvicu kruha, jer im ne stane u usta. Ali te ribice umiju 
skočiti iz valova, da uhvate mušice, koje su tako malene, 
da ih čovjek opaža samo u predvečerje, kada sunčane 
zrake koso padaju na zemlju . . . Pola metra izpod povr- 
šine vode žive ribe, koje nisu veće od maloga prsta i 
koje gutaju one sićušne ribe. A još neto dublje tamo u 
riečnom mulju vladaju somovi, koji su snažni i jaki. Ovo 
je sve vrlo zanimljivo i bilo bi zgodno cieli dan samo ovaj 
život promatrati. Bilo bi najpametnije otići na onaj otok, 
o kojemu je Franjo pripovieđao, a koji se nalazi negdje 
dolje na Dunavu. Na tom otoku žive razne močvarne ptice 
čaplje, ždralovi, rode i bukavci, koji razđiru tišinu svojim 
tužnim dubokim glasom. U sredini toga otoka prostire se 
pješčana pustinja obkoljena bujnim močvarnim rastlin- 
stvom. Franjo kaže, da je tu vidio zmiju ljuticu, premda 
ona živi samo u Sahari. 

Na takvom otoku moglo bi se dugo ostati, ali svaka- 
ko bi trebalo sagraditi kućicu, da zimi ne bude hladno. 
Tu bi Licy mimo mogla svirati gusle. Kasnije, kada se 


đomognu novaca, ugrabili bi kakvoga učitelja gusala, ko- 
jega bi svakako bogato nagradili. Od njega bi ona liepo 
naučila svirati ... A zatim bi se morali dati na onaj ve- 
liki posao. Odrasli ljudi se bave raznim glupostima i 
ostavljaju vriedne stvari, kao što je zlatni Atilin kovčeg, 
da tone sve dublje i dublje u mulj. Ovo ne smije tako 
biti . . . Evo, opet dolazi do uvjerenja, da je tekst krv- 
noga ugovora loš. Ona je i onom prilikom dokazivala 
Tomi JavQru, da Atilin kovčeg ne može biti u ribnjaku, 
jer ovaj nije ostatak mrtvoga rukava Dunava ni Tise. To 
je očito, jer bi se inače ljeti izsušio. Ribnjak natapaju 
razni podzemni izvori. Ali ako se to dobro promisli, mo- 
glo bi se posumnjati i u vrieđnost krvnog ugovora. Jer 
oni su se zakleli na nešto što uobće tamo ne postoji. Me- 
đutim to nije važno. Sutra ili prekosutra će pasti odluka. 
Ako se ostali pokažu kao kukavice, ona će dokazati, da 
nije ni strašljivac . . . 

Iz poviesti nije mnogo naučila, ali kada je bilo go- 
vora o herojima ili pronalazačima, uviek joj se srdce na- 
punilo nekom toplinom. Oni se nisu ničega bojali, sve su 
stavili na kocku, pa i svoj život, jer su čvrsto vjerovali. 
I ona vjeruje, da će uspjeti, ali onaj veliki naum se ni- 
kako ne može dovesti u sklad s pohađanjem škole. 

Sieno je toplo mirisalo u jaslama i Licy se udobno 
ugniezdila. Nije spavala, samo se odmarala, a misli su 
joj slobodno tumarale po svietu. 

Već je bila večer i golubovi su pospano gukali u svo- 
jim drvenim stanovima, a u dvorcu se oglasio gong. Sluga 
se držao otmjene predaje i uviek bi prije jela tri puta 
udario u gong najprije u blagovaonici, zatim na hodniku, 
a onda na terasi. Dostojanstvenim licem držeći glavu vi- 
soko prolazio bi kroz odaje s okruglom bakrenom pločom 
u ruci. 

Licy skoči iz svoga skrovišta i pođe u dvorac. Tu se 
umila i presvukla misleći na jučerašnju večer. Kakve li 
štete, što je tetka Katarina doznala njezinu tajnu! Sada 
otea nema kod kuće i ona bi mogla svaki dan svirati ! Da 
sada počne svirati, tetka bi je čula, a ona to nipošto ne će. 
Tetka Katarina je slušala one velike umjetnike, koje 

crna poznaje samo iz krugovala ili sa gramofonskih ploča. 
Licy je uvjerena, da igra u nekom ciganskom stilu i 
protiv svoje volje. Ali to je razumljivo, ta od cigana je 
počela učiti. Što da počne? Obuzeo je gorki bies. 

Stol blagovaonice bio je postavljen za pet osoba. 

— Zar imamo gosta? — pitala je Licy. 

— Mladi Domahidy je ovdje, — odgovorio je sluga. 

Petar Domahidy sjedio je za stolom kraj djevojčice. 

— To je zaista ljubazno od tebe, Petre, — rekla je 
tetka Karolina, — da nas nisi sasvim zaboravio. 

Ldcy se podmuklo nasmije u svoj ubrus. Karolina po- 
stupa sa Petrom, kao da je član gornjega doma. Priezimo 
pogleda dječaka. Uobće čemu dolazi ovamo ta prvoraz- 
redna kukavica ? Ima obraza, da prekorači ovaj prag, gdje 
su uviek samo junaci živjeli? 

Poslije večere Petar se približi djevojčici i nešto joj 
utisne u ruku. Ruka mu je bila hladna, a od ruke se sle- 
dio i mali ključić, koji je jamačno dugo držao u ruci. 
Licy je skoro vrisnula od iznenađenja. 

— Što je to? — pitala je bez glasa, iako je vrlo 
dobro znala, što drži u ruci. Bio je to onaj ključić, koji je 
redovito visio na satnom lancu Petrova otca. 

Petar se zagleda u Licyne hladne oči. Pogled mu je 
bio ukočen i leden kao i sam ključ. 

— Dokazao sam ti, da nisam kukavica! . . . 


XIV. 

Katarina je dnevno jahala i prevalila na konju deset 
ili petnaest kilometara. Ljudi vole mienjati saobraćajna 
sredstva. Danas učini samovozom devetdeset kilometara 
na sat, a sutra prevali na konju devet kilometara na sat. 
Katarina se rugala samoj sebi. Ipak sva ta saobraćajna 
sredstva ne mienjaju mnogo na čovjeku. Sva ona pitanja, 
na koja nije mogla naći odgovora, prate je pa bila na 
konju ili u svojim otmjenim kolima. 


Kad je prvi puta srela Anđrća, izjavila mu je da ona 
želi ostati slobodna. Na to je on također rekao, da hoće 
uživati podpimu slobodu. Ljubav je krasna, ali ako je 
vezana raznim pravilima, zakonima i granicama, ona po- 
staje obična dužnost i to više nije ljubav. A oni hoće 
samo da se vole, a ne da vrše neku dužnost . . . 

Katarina je sada jahala pokraj zelenih žitnih polja, 
koja su se izmjenjivala sa razcvjetanim poljima repice i 
mladoga kukuruza ... — Čini se da čovjek ipak ne žudi 
za slobodom, nego samo za srećom . . . Ona je sada slobo- 
dna poput ptice, a tako je nesretna, da bi najradije naslo- 
nila glavu na vrat svoga konja i zaplakala. Ali to je 
nemoguće, jer pet metara iza nje jaši Franjo. Evo, što 
donosi taj »savršeni konfort«, koji tetka Karolina toliko 
uviek naglasuje! čovjek se u takvoj kući ne može po- 
šteno ni izplakati . , . 

Ona hoće biti slobodna, i jer se tako junački bori za 
slobodu svojih čuvstava, pustila je slušalicu prekjučer, 
kad je čula Andreov glas u telefonu. Bila je to ludost, 
jer ona je priznala istinu već u onom času kad ga je 
nazvala. Priznala je, da joj je potreban, da ga želi osje- 
ćati kraj sebe, . . . hoće da čuje njegov glas . . . Barem 
to. Samo njegov glas . . . 

Ali ipak nije mogla govoriti s njime. Kada je već 
skupila toliko snage, da bi mogla progovoriti, obuzeo je 
gnjev i bla je puna gorčine . . . Ne, njoj je dosta robo- 
vanja! Uostalom Andre se trebao približiti, jer ona mu 
ne može dati više no što je dala i ne može biti iskrenija 
nego što je bila tamo gore u planini. Zašto je on pustio? 
Zašto je dopustio da ode bez ikakva objašnjenja? Kona- 
čno, zašto nije došao za njom? 

Da, zašto nije došao za njom ? . . . 

Okrenula se. Franjo je jahao iza nje u pristojnom 
razmaku, kao što to čine englezki konjušari. Budući da 
je Franjo bio pravi mađarski seljak, s nesavladivom ra- 
đoznalošću je promatrao usjeve. Pogađao je u sebi, koliko 
metričkih centi će odbaciti žito po jutru i što se može 
očekivati od bujne repice. Nije se to radilo o njegovim 
probitcima, nego je samo nesebično ljubio ovu zemlju. 

Nije posjedovao niti jednoga jutra, ali je ipak zadivljeno 
gledao ta široka polja. 

— Kakva će biti ljetina? — pitala je konjušara. 

— Ako u svibnju dobijemo dosta kiše, mislim, da 
ćemo po jutru dobiti dvanaest metričkih centi. To će biti 
prava velika slava za žito, jer moram vam reći, da se žito 
kod nas više ne cieni kao prije. Ljudi su utuvili u glavu, 
da voće, povrće, cvieće i ljekovito bilje daje više prihoda 
nego žito. Zbog toga je ciena žitu tako pala, a osim toga 
danas nitko ne jede kruha do seljaka. U gradovima ljudi 
zaziru od tog Božjeg blagoslova . . . 

Katarina nije znala, kako seljaci često razpravljaju 
o tom pitanju. Porazni pad ciena žita seljaci ne tumače 
raznim gospodarskim razlozima. Oni su uvjereni, da su 
ciene pale zbog toga, što u velikim gradovima žene drže 
dietu i zbog »linije« ne jedu kruha. 

— Čime biste vi zasijali zemlju, da je imate? 

— To još ne znam, nisam razmišljao o tome. 

I te kako je razmišljao! Franjo je točno znao, kako 
bi gospodario svojim imanjem, kad bi ga imao. Znao bi 
točno narisati nacrt maloga dobra i pokazati, gdje bi što 
posijao. Znao je, koliko bi konja držao, koliko krava od- 
hranio i koliko telića bi prodao. Ovi seljaci se počevši 
od svoga rođenja spremaju za male gospodare. A ako im 
se ta želja nikada ne izpuni, provesti će svoj život ipak 
kao tajni kandidat zemljoposjednik. Ali ti ljudi su tako 
ponosni i povučeni, da o svojim snovima nikada ne go- 
vore. Franjo je sanjario o maloj bieloj kućici, koja je 
obrasla hladoležom i pred kojom se prostire suncem oba- 
sjani pčelinjak usred razcvjetane poljane. 

Katarina uspori korak svoga konja, da bi ostala u 
istom redu s Franjom. Nato je Franjo malo zaostao, da 
hi između njih ostao onaj propisani razmak. 

— Ostanite kraj mene! 

Franjo kimne glavom i sada su jahali u istom redu. 
Iz prikrajka je promatrao Katarinu. Lice mlade žene bilo 
je opaljeno kao u kakve seljakinje. Čini se da je to sada 
moda kod gospode, da uobće ne paze na svoju bielu kožu. 
Ovakva ženska je tako bezbožna, da izloži cielo svoje tielo 


suncu tako, da svuda jednako pocrni, a ne kao seljakinje, 
kojima sunce oprži samo lice i ruke . . . Kosa joj je plava, 
i oči plave, što opet djeluje gospodski. Tko zna, što sada 
radi onaj strani gospodin, koji ima također plave oči i 
svietlu kosu, a koji je one noći tako uzrujano tražio 
Katarinu? 

— Ja sam čula, Franjo, da ste vi bili oženjeni! 

Franjo se zagledao u uho svojega konja. 

— Jesam, molim liepo. 

— A što je s vašom ženom? 

Konjušar se okrene prema Katarini, oči su mu pod- 
rugljivo sievale. 

— Milostiva, ako ste čuli, da sam bio oženjen, onda 
ste sigurno čuli i to, da me je žena ostavila. 

Katarina se zbunila. 

— Nisam vas htjela uvrieđiti. 

Sada bih morala reći ovom seljaku, da ga ne izpi- 
tujem zato, da ga mučim. O, ne! Samo je htjela doznati, 
kako se čovjek osjeća dvie-tri godine iza toga kada ga 
netko napusti. Što je potrebno činiti, da se takva bol pre- 
živi? Ali kako da to kaže ovom priprostom čovjeku? 

Zrak je bio kristalno čist Oko njih su se širili zlatni 
valovi proljetnih mirisa. Bieli leptiri su u velikim roje- 
vima lepršali nad poljima, koja su bila zasijana repicom. 
Nad jasnožutim livadama nebo je imalo neki svilenkasti 
sjaj. Kao da je netko prostro plavobielu svilenu koprenu, 
koja neprestano leprša na povjetarcu. 

Franjo je opet zaostao pet metara iza Katarine. Ona 
je ponovo_usporila korak. 

Ja vas nikako nisam htjela uvrieđiti, samo sam 
mislila, da ste tako osamljeni ovdje i, vjerujte, nije to 
loše, ako čovjek malo govori o svojoj prošlosti. 

Konji su polako stupali jedan kraj drugoga. Franjin 
glas je zvučio, kao da dolazi iz nekoga podruma. 

v — Oprostite, milostiva, ali o tome nema što da se 
kaže ... U ono vrieme sam mislio, da se voda može uhva- 
titi mrežom, ali sam se prevario, jer voda izcuri kroz oka. 
Ne može se zadržati u kući nekoga, tko je naučan lutati 
po drumovima. Čovjek ne smije na jedan mah sve dati 

ženi, nego malo pomalo, jer ako mnogo dobije od muža, 
žena će pomisliti, da je on lako došao do toga i ne će cie- 
niti ono, što je on tako težko nabavio. Meni su se svi ru- 
gali, što sam se vjenčao sa Cigankom . . . prstom su po- 
kazivali na mene, tako da se na koncu nisam usudio ići 
među ljude. Da se nisam vjenčao njome, ona bi i danas 
bila kod mene i čekala na to, da je uzakonim. To bi možda 
nešto pomoglo. Međutim ona je sve odmah dobila od 
mene i znala je, da više ništa ne može očekivati, dosadio 
sam joj i — otišla je . . . 

— Mislite li, da je ljubav samo toliko ? 

Čovjek ne nasmijao: 

— Ne znam, ali kod nje je bilo tako. Za mene je 
ljubav bila nešto mnogo više. 

Franjo je opet zaostao, čvrsto stegnuo uzde svoga 
konja i sada je opet bio među njima onaj razmak od pet 
metara. 

Katarina je vidjela, da on više ne želi govoriti i 
zato podbode svoga konja. U galopu preskoče mali po- 
točić. Pola kilometra niže, tamo, gdje je potok zaokre- 
tao, stisnuo se mali vrbik. Da ga slučajno nisu obišli, bili 
bi sreli malu Licy. 

Ona je ovdje sazvala veliku skupštinu. 

U subotu poslije podne razred iznimno nije ostao u 
zatvoru. Poslije zadnjega sata ravnatelj je pustio kući 
cielo đružtvo. Stari gospodin se malo pokolebao. Razred 
je uporno tvrdio, da je nevin. Možda oni zaista ništa ne 
znaju o katalogu. Već su tri dana za redom ostajali u 
zatvoru svako poslije podne, pa ipak su šutjeli. Upravo je 
nevjerojatno, da trideset dvoje djece tako složno drži 
skupa. A ako su ipak njihovi prsti umiešani u tu stvar, 
njihova upornost je zaista herojska. A moguće je, da 
uobće nisu krivi, jer svakako bi se našao među njima koji 
slabić, koji ne bi mogao podnieti ovo izkusenje, koje već 
tri dana traje, i taj bi sigurno sve priznao. 

Djeca su se poslije podne uputila na obalu potoku, 
da se dogovore, kako će se dalje držati. Bilo je veliko 
uzrujavanje. Mnogi su se tužili, da dalje ne mogu pod- 
nieti ovaj svakodnevni post, iako su u zadnje vrieme đo- 

lazili u školu opremljeni obilnim omotima šunke i slanine. 
Osim toga ni kod kuće nije sve bilo u redu. Nekoji rodi- 
telji nisu vjerovali u anđeosku nevinost svoga djeteta u 
vezi sa nestankom razrednog kataloga, i dobro su ih pre- 
mlatili, prije nego je istina došla na vidjelo. Stjepan Ač 
je dnevno dobivao batina i izjavio je, da se boji, da će ih 
još više dobiti, u slučaju ako se sve dozna ... On je ju- 
nak, to mu nitko ne može poreći, ali ovo je već previše. 

Licy je vidjela, da stvari loše stoje. Ovi dječaci svi 
skupa ne mogu biti tako odvažni i jaki kao ona, to je 
očito i s time se mora računati. Ova težka vremena se 
ne smiju previše razvući. Uvjeravala je dječake, da će 
odluka brzo pasti, a tada će i njima osvanuti željkovana 
sloboda i svaki će ići onamo, kuda ga srdce vuče. Ako 
tko od njih ima volje, moći će se priključiti njoj, koja 
će sa svojim izabranim junacima poći na putovanje po 
Korosu, da pronađe onaj pusti otok, na kojem nema 
škole, zatvaranja ni Gandija, nego samo sloboda, mir, pli- 
vanje, igre i ribanje. A kada se đomognu blaga, koje će 
im pasti u ruke s Atilinim zlatnim liesom, oni će sazidati 
ogromnu tvrđavu,, u kojoj će gospodariti po miloj volji. 

Iako je Licy u svojim govorima bila vrlo kratka, 
ipak je znala uvjeriti svoje družtvo. Kako se počeo spu- 
štati mrak, ovi veliki junaci su se nevoljko osjećali na 
tom osamljenom mjestu i požure u grad-. Licy naloži 
Albertu, da djecu povede preko kukuruznih polja kući, 
dok je ona s Petrom i Kovačem pošla prema šumi do Lo- 
vačkog dvora Domahidieva otca. Imali su sreću. Petrova 
majka je ođpratila na kolodvor goste, koji su večernjim 
vlakom putovali u Budimpeštu i tako nije bio kod kuće 
svečanostni kočijaš, koji je, budnim okom pratio svaki 
pokret djece. — Taj čovjek je grozno zavidan, ne trpim 
ga, — znala je Često reći Licy. 

Petrov otac je sjedio u svojoj uređovnici i vikao na 
lugare, jer su se u zadnje vrieme krivolovci u velikoj 
mjeri pojavljivali. Šumarski savjetnik je bio grlat čovjek 
i od njegova opravdana gnjeva se orila ciela kuća. Na 
taj način Licy i Petar su se neopaženo odšuljali na tavan. 
Pavle Kovač je čuvao stražu na dnu stuba. Petar je otvo- 

rio veliki limeni sanduk, iz kojega je izvadio zatvorenu 
smeđu kutiju, u kojoj se nalazilo ubojito sredstvo za ze- 
čeve i fazane. 

— Kamo ćemo metnuti? — pitao je Petar, kojemu 
su zubi cvokotali. 

— Možemo sakriti ovdje izpod grede u paučinu. 
Ovdje ne će nitko naći. A ja ću se već pobrinuti, da sutra 
netko dođe po kutiju. 

Petar pogleda djevojčicu. Oči su mu bile pune straho- 
počitanja. O, kako je ona to znala reći: ja ću se pobri- 
nuti. Baš kao da je svoga otca čuo. Ja ću se pobrinuti . . . 

— A kako ćemo kutiju odnieti? 

— To prepusti meni. Zatvori brzo sanduk, a ključ 
moraš prokriumčariti opet na otčev lanac. Čudo Božje, da 
ga još nije tražio. 

— Nije ga tražio zato, jer smo sinoć imali goste. 
Došao je i vojvoda s otoka. Svi su bili u smokingu pa i 
moj otac, a uz smoking ne može uzeti svoj debeli zlatni 
lanac. % 

Na tavanu je bio mrak. Samo je Bog čuvao djecu, da 
nisu izpustili barut i da nisu poletjeli sa svim ukućanima 
rekordnom brzinom na drugi sviet. Provlačili su se među 
starim sanducima, umirovljenim naslonjačima i uzetima 
za sušenje rublja. 

Dolje na podnožju stuba Kovač je razgovarao s jed- 
nim šumarskim vježbenikom. 

— Ne volim žene, — odvratio je Pavle mladom vjež- 
beniku, — znate, one su grozno glupe. Ne možete s njima 
jednu pametnu rieč progovoriti. One se samo šeću pred 
crkvom gore dolje, a nisu u stanju, da učine ni jedan ki- 
lometar. One su sve tako čudne, ja se uobće ne upuštam 
u razgovor s njima. 

— A Licy? — pitao je vježbenik. — Zašto se družiš 
s njom? 

— Ah, pa Licy nije žena. 

Dobar večer, gospođice Licy ! — pozdravio je mla- 
dić Elizabetu Torteli. — A što vi to radite na tavanu? 

— Gledali smo lutke, kojima se nekada igrala Pe- 
trova sestra. Prekrasne su, vječna šteta, što ih drže na 
tavanu. 

Činovnik se nasmijao. 

— Zar se vi još igrate s lutkama? Ta vi biste već 
morali ići u plesnu školu! 

Licy se zagonetno nasmieši i pogleda vježbenika. 

— Ovaj čas imam važnijega posla i nemam vremena 
za plesnu školu. 

— Huh, do đavola, — govorio je Petar Kovač dok 
su jurili šumskim putem prema Tortelijevu imanju. 

— Groznica me tresla dok sam se s onim glupanom 
razgovarao. Kad bi on znao, što se događa na tavanu! , 

— Koliko je sati? — razmišljala je Licy. Crkveni 
sat joj je odmah odgovorio. 

Odbilo je sedam. 

— Joj, već je sedam, a ja još danas imam vrlo žur- 
nog posla. 

Imala je žurnog posla! Čim je došla do dvorca, pre- 
trčala je gospodarskim dvorištem, upala u staju, osedlala 
svoga ponija i u trku pošla prema splavi. Vidjela je 
Franju, kako je poslije podne jahao s Katarinom, ali se 
nadala, da se već vratio. Kod splavi će nesmetano moći 
s njime razgovarati. 

Debeli, mali poni se zadihano zaustavio pred dvor- 
cem. Ldcy je glasno počela dozivati Babu Lidu. 

— Da li je Franjo kod kuće? 

— Jest, vratio se nema dugo. U staji ćete ga naći. 

Licy skoči s ponija i utrči u staju. Konja nije niti 
privezala, tako joj se žurilo, a on je liepo ušetao u vrt 
i počeo pasti vrtne ljubice. 

Franjo je u staji čistio konje. Poslije jahanja ovamo 
je doveo i Katarinina konja. Bili su to punokrvni vranci, 
koji su morali svaki dan prevaliti nekoliko kilometara, 
inače ih nitko ne bi mogao oseđlati. 

— Franjo, želim s vama ozbiljno govoriti. 

Franjo se dobroćudno nasmieši. Sigurno joj treba 
kukuruza za golubove ili nema novaca pa želi sklopiti 
s njim kakav posao. Franjo je imao ključeve od žitnice 

na ovom imanju. Često se događalo da je nestalo neko- 
liko kilograma, ili po koja vreća žita, koju je Licy znala 
unovčiti kod mjestnog trgovca žitom, kada bi joj žurno 
uztrebao novac. U glavnoj knjizi žitnice, taj bi manjak 
bio knjižen u stavci »Sušenje« ili »Pljeva«, a u najgorem 
slučaju su izviestili gospodara, da su miševi pojeli. 

— Sigurno nemate novaca! 

— Ne radi se o novcu, nego o podvozu. Trebalo bi 
sa tavana Domahidijevili dometi jedan omot. Nalazi se 
kraj velikoga limenoga sanduka u gomili paučine. Mi smo 
ga tamo sakrili. Vi i tako morate ići Domahidijevima, da 
im odnesete lisičje kože, znate: ona krzna, koja će lugari 
izraditi. Ako odnesete te kože, možete lako pod nekim 
izgovorom otići na tavan i donieti dolje onaj omot. 

Franjo digne svoj kažiprst: 

— Ne će li iz toga biti zla? Kakav je to omot? 

Licy mahne rukom. 

— Ah, ništa naročita, samo je malo težak i zato ga 
mi nismo mogli donieti. 

— Ako je težak, zašto niste zamolili koga od njihove 
posluge, da vam pomogne? 

Licy odgovori prigušenim glasom: 

— Nismo mogli ništa reći, to je tajna. 

— Ne će li iz toga biti kakva svinjarija? — pitao 
je Franjo s nepovjerenjem. — Ja nisam diete i ne bih se 
volio miešati u gadne stvari. 

— ■ Ništa, ništa, — umirivala ga Licy, — ali znate i 
vi, kako je Petrov otac strašan čovjek, uviek se ljuti 
i ne trpi, da se mi igramo. 

Franjo se okrene svome konju i nastavi sa čišćenjem. 

— Dobro, neka bude. Sutra ću odnieti kože, i onako 
ne ćemo jahati prije podne. 

Licy kimne glavom i pođe prema vratima. 

— Zbogom, Franjo i hvala vam. — Već je bila na 
pragu, kada se odjednom sjeti nečega i jednim skokom 
se stvori kraj konjušara. 

— Ali pazite, ne tjerajte konje prebrzo, jer je u 
onoj kutiji barut. 

Mali snopić izpadne iz Franjine ruke. 

— Jeste li poludjeli? Što hoćete s barutom? 

Licy je zlovoljno udarala nogom po podu staje. 

— No, nemojte se tako bojati! Radi se o nedužnoj 

igri. 

— U ovakovu igru se ja ne miešam. Vi, gospođice, 
vrlo dobro znate, da vam ja nikada nisam smetao. Ni 
vama, ni vašem družtvu, ali ovo ne mogu dopustiti. Pre- 
svietli nije kod kuće, zato ću ja još danas reći milostivoj 
Katarini, da se vi igrate s barutom. 

Licy se nasmijala: 

— Ali, molim vas! Katarina je suvremena žena i 
ona dobro znade, da su današnjoj djeci potrebne ozbiljne 
igre. 

— Možete se svi unesrećiti. 

— Ne ćemo se unesrećiti, znamo mi baratati s eks- 
plozivom. Koliko puta smo pomagali gospodinu Domahi- 
diju, kada je priređivao sačmu. 

Franjo digne sa zemlje snopić i počne dalje čistiti 
konja. 

— Gospođice Licy, meni je svejedno, ali ja vam u 
toj stvari ne ću pomoći. Ja ću sve reći gospodinu šumaru 
i milostivoj Katarini. 

Oči djevojčice sievnu: 

— No, ako ćete vi govoriti, onda ću i ja reći svoje. 
Reći ću tetki Katarini,' da ste vi ukrali njezin svileni šal. 

Franjo probliedi kao krpa. Nije smogao ni jedne rieči 
da odgovori: 

— Ja da sam ukrao maramu? Odakle ste to poku- 
pili? 

— Odatle, što sam vidjela u vašoj sobi pod jastu- 
kom, tetkin svileni rubac. Tko bi ga tamo metnuo, ako 
ne vi? Kada smo svuda tražili šal, ja sam utrčala u slu- 
žinsku sobu i vidjela sam ga, kako je liepo složen pod 
vašim jastukom. Zašto niste rekli, da ne tražimo rubac? 
Pustili ste nas, da pretražimo cielu kuću i vrt, ništa niste 
rekli. A samo ste ga vi mogli sakriti pod jastuk. Ja sam 
onda šutjela, jer sam mislila na žito i sirak, što ste dali 
za golubove. Prije ste mi često pomogli. Ali ako mi sada 
ne pomognete, reći ću tetki, da ste ukrali njezin šal. 

Franjo je probliedio i bezpomoćno zurio u djevoj- 
čicu. 


— Ali vjerujte mi, ja nisam ukrao maramu. 

— Ali ona je kod vas. 

— Jest, ona je kod mene, — promrsi Franjo. 
Licy se pobjedonosno smješila. 


Dakle ipak je tamo. A onaj smeđi zavežljaj je ta- 
kođer tamo na tavanu Domahiđijevih i vi ćete mi ga do- 
meti. ° 


.... Franjo nije odgovorio. U konjušnici je nastala težka 
tišma. Ćulo se samo šuštanje zobi, koju su konju griskali 
u jaslama. 

Franjo je prigušeno uzdahnuo. Svojim jakim bielim 
zubima je nesviestno grizao usne. 

— A kamo moram ođnieti? 

— Ne morate daleko nositi, možete ga ostaviti tamo 
u vrbiku, gdje stoji moj čamac . . . 

Izvana se čula oštra vika. Stara Lida je očajno kri- 
čala nazivajući ponija vragom i sotonom. Kako je poni 
došao u vrt, popasao je ljubice i veliku gredicu rezede. 
Licy potrči za njim, uhvati ga, skoči na njega i vrati se 
u koniušnicu. Franjo je očajnim biesom čistio konja. 

Dakle, ja vas čekam sutra poslije deset sati u 

vrbiku ! 


Franjo se nije okrenuo. Bez rieči je žuljao konja. 
Časovi su prolazili, a mali poni je već počeo mirisati sieno. 
Uzde ga uobće niše smetale u jelu. Franjo sveže konja i 
priđe djevojčici: 

Recite mi, molim vas, koliko stoji onakva ma- 
rama? 


— Ne znam, — razmišljala je Licy, — sigurno deset 
penga. 


Franjo se zagledao u zemlju: 

— Može li se i u Korosszegu dobiti takav šal? 
Licy se nasmiešila. Bože, kako je taj seljak glup! 

Ne može. Kod nas se takve stvari ne prodaju. 

— Da li se vrlo žurite? 

— Dakle, na večeru sam već zakasnila. 


108 


— Molim vas pričekajte još časak. Volio bih, da mi 
učinite nešto. Jednu uslugu . . . 

— Ali i vi ćete mi učiniti ono? 

Franjo nije gledao na djevojčicu. Mrko mahne ru- 
kom. 

— Hoću! 

Franjo je potrčao u dvorac, a kada se vratio, stiskao 
je u svojoj ruci nešto novaca. Časak je razmišljao, zatim 
pruži djevojčici komad od dvadeset penga. 

— Gospođice Licy, ima u Korosszegu jedna trgo- 
vina, znate ona, gdje se prodaju one liepe čipke, koja se 
plete u Halašu. Ja znadem, da se ta čipka vrlo cieni. Vi- 
đao sam često u gospodskim kućama i dvorcima. A i 
skupa je, dakle, sigurno vriedi. Molim vas, kupite za , ovaj 
novac takvu čipku, i metnite je nekako u sobu milostive 
Katarine. 

Licy razkolači oči. 

— Franjo, vi ste poludili! Ta to je vaša četvrgo- 
dišnja zaslužba. Toliko vam otac plaća, ja znam. Radije 
dajte natrag maramu. 

Franjo okrene glavu: 

— Marama će ostati kod mene, a onu čipku dostavite 
na neki način milostivoj Katarini. Ako drugačije ne će 
ići, recite, da ste joj vi kupili na dar. A o marami, molim 
vas, nemojte govoriti, i ja ću šutjeti o barutu. 

— To je velika glupost! Nitko ne zna, da ste vi 
ukrali taj šal. Dajte ga natrag i recite, da ste ga sada 
našli. 

— Gospođice Liey, ja vas molim, vjerujte mi, ja ni- 
sam ukrao šal. 

Licy ljutito udari svoga konja po vratu: 

— Niste ga ukrali, a opet je kod vas! 

Franjo se čudno smiešio: 

— Naravno da je kod mene, ali to je nešto sasvim 
drugo. 

Licy stavi u džep novac i nestane iz konjušnice. Dok 
je jahala na nasipu prema dvorcu, glavom joj je prošlo 
tisuću misli. Zašto žrtvuje Franjo toliki novac za onu 
čipku? Tetka uobće ne će doznati, da je od njega. Čini 

se da je za njega tako važno, da tetka ima u svojoj sobi 
komad čipke, koju je on kupio. To je nečuvena ludost! 
A što će Franji ona svilena marama? Seljaci ne nose 
takve marame, a ne može je dati ni kojoj djevojci iz sela, 
jer je premalena, da se na glavi nosi. Što hoće s tom 
maramom? 

Djevojčica se zagleda u zvjezdano nebo, koje se nađ- 
vilo nad ovaj sviet. Zemlja izpod neba je ravna i plosnata 
poput kakvog plitkog tanjura, a opet je puna neshvat- 
ljivih tajna. 

Zvjezdano nebo. 

Miliarde i miliarđe zviezda. Ako Gandi ne laže, na 
onim zviezdama također žive ljudi. I te nebrojene zviezđe 
su pune nebrojenih glupih tajna. 

Licy je na časak pomislila, da će se srušiti pod tere- 
tom ovih neshvatljivih činjenica. Tek je navršila tri- 
naestu godinu. Koliko će tajni znati, kada bude stara kao 
tetka Katarina? ili otac? 

Obuzela je neka olovna, težka iznemoglost. Da li je 
vriedno živjeti, boriti se i osnove stvarati? Kakav smisao 
ima cieli taj život? U duši joj se odjednom pobudi 
hladna neugodna sumnja. Nije li obična ludost taj njihov 
naum s barutom? I uobće sav njihov podhvat? 

Kakvog smisla ima to, da ona sada ide kući? Bez- 
smisleno je leći, a ujutro ustati. Nad njom se diže zvjez- 
dano nebo. Da li je život onih čudnih bića na zviezdama 
isto tako bezsmislen? 

Tko će joj odgovoriti na sva ta pitanja? Majka? . . . 
Gdje je njezina majka? Možda bi ona mogla odgovoriti. 
U kući je nemoguće razgovarati, jer nema nikoga. 
Otac je zaposlen. Tetka Karolina trpi od nogu i car- 
skoga dvora. Nju bole te dvie stvari. Piroška se brine 
samo za haljine. Gandi? Ah, on je neprijatelj! 

Neprijatelj ! . . . Jest, neprijatelj, ali tvrdi neprija- 
telj i k tomu pametan. Jednom, ako se izmire, liepo će 
se moći razgovarati. Smiešno . . . Oni se nikada ne će 
upuštati u bilo kakav razgovor. 


Katarina? . . . Da, Katarina ju je slušala, kako svira 
na violini, došla je k njoj u podkrovlje. Možda bi nju 
mogla pitati? 

Premorena je, i da li bi sada znala izraziti sve ono 
što želi znati? Da li se uobće može dobiti odgovor na 
ovako zamršena pitanja, koja se ne mogu jasno postaviti? 

Franjo je dugo stajao na vratima i slušao topot ko- 
nja, koji se sve slabije čuo. Nije mogao sačuvati svoju 
tajnu! Ono malo tvrdoglavo stvorenje, koje sada juri 
na debelom poniju, ođnielo je njegovu tajnu. Ova tajna 
je do danas bila donekle tajna za njega samoga. Dosada 
nije nikada ra zmis lio o tome, zašto je one noći odpravio 
liepog plavog putnika, koji je došao onim otmjenim 
autom? A što je mirisavu, svilenu maramu jednostavno 
podigao sa zemlje i unio u svoju sobu, bilo je tako na- 
ravno. On nije htio od nje baš ništa. Htio ju je samo 
gledati onako, kao što gleda ovo zvjezdano nebo . . . 

Tako je liepo i tako nedokučivo visoko stoji! 

Možda je to zvjezdano nebo samo zbog toga tako liepo, 
jer je neizmjerno visoko . . . 


XV. 

Sveta tišina nedjeljnog jutra razliegala se po zraku 
poput proljetnoga psalma. Na vrbama su se blago nji- 
hale baršunaste macice, a s one strane rieke preko mosta 
svečano odjeveni seoski momci i djevojke žurili su u 
crkvu. Zvona su brujala u katoličkoj i u evange^čkoj 
crkvi i ovi sveti zvuci su se u zraku stopili u skladni 
Aleluja . . . 

Dolje na obali rieke Licy se u vrbiku opraštala od 
svojih prijatelja. Barut su zamotali u veliku plahtu i 
sakrili pod viseće grane jedne stare V vrbe. A da bi bili 
sigurniji za svoje blago, pokupili su osušeno hrastovo 
lišće i u malome kupu složili nad barutom. 

Licy čvrsto stisne ruku svojih prijatelja: 

— Dakle, sutra je sastanak. Nemojte se bojati! Naše 
poštenje će ostati neokaljano, jer mi ne ćemo lagati. 

Toma Javor se nasmijao: 

— To je jasno, jer ako me budu pitali, što sam uči- 
nio s razrednim katalogom, ja ću mirne duše odgovoriti: 
Ništa. A to je istina. Ja ga se nisam ni dotakao, jer ga 
je Albert ukrao. Na njega međutim nitko ne će ni po- 
misliti. Tko bi se sjetio, da će se jedan četvrtoškolac 
umiešati u poslove našega razreda. 

— Nisam imao nikakve namjere, da se miešam, — 
reče Albert hladno i ponosno, — jer između četvrtoga i 
trećega razreda postoji ogromna nepremostiva razlika, 
što se tiče inteligencije ... U pogledu mozga najprije 
dolazi četvrti razred, zatim ova rieka, kako je dugačka 
i široka, . . . onda Atlantski ocean, ... iza njega dugi red 
starih, izgaženih cipela ... a tek onda vaš treći razred . . . 

Kovač skoči na Alberta i uhvati ga za vrat, ali ga 
Licy snažno povuče natrag: 

— Nemojte se svađati, danas je nedjelja! 

— Pustite me, da govorim! — reče Albert stresavši 
sa sebe Kovača. — Hoću da uvidite, što sam učinio za 
vas i vaš biedni razred! Nisam to činio iz puste ljubavi 
prema vama, nego sam htio pokazati, da sam ja, unatoč 
tomu što se bavim pjesništvom, ipak junak od glave do 
pete. Jer nemojte zaboraviti, da od pjesama nitko ne po- 
staje kukavica ... 

Domahiđy je tužno oborio glavu. 

— Kukavica . . . uviek dolazite s tom »kukavicom«. 
Ako učinite kakvu glupost, mislite, da ste veliki junaci. 

Javor slegne ramenima: 

— To su sve prazne rieči. Pustite već jednom ju- 
nake i kukavice. Sklopili smo krvni ugovor, popili ste 
krvavo vino, dakle molim, držite se ugovora i svoje za- 
dane rieči. 

— Ja ne volim ići u školu! — priznao je plemenito 
Pavle Kovač. — Ja hoću da budem amerikanski kovboj. 
Što će meni škola? Groznica me trese ako slučajno pro- 
đem kraj šestoga razreda za vrieme sata i čujem one ne- 
mogućnosti o sinusu i kosinusu. Ako mnogo jedem za 


večeru, uviek sanjam o logaritmima. Sada pređpostavimo 
da svršim četvrti i peti, ali ako poslije toga ostanem u ži- 
votu i ako me Ganđi u šestom počne kljukati logarit- 
mima, mene će nestati sa zemlje. 

— Drugim riečima, ti ne želiš otvorenim očima gle- 
dati u smrt, — izjavio je pjesnički Altorjay. 

— Tako je! — odobravao je Kovač, — dobro si se 
izrazio. Za koga đavla da idem u gimnaziju, kada ću ja 
jezditi po pampama kao neustrašivi kovboj? 

Petar baci kiseli pogled na Kovača. 

— A znađeš li ti, glupane, što je to pampa? 

— Kako ne bih znao? To je neka vrst konja. U 
Americi se konji zovu tako. 

Liey se izdere na njih: 

— Ove razprave su suvišne . . . Molim vas, nosite se 
kući! Još bi se mogao ovuda prošetati koji profesor i 
ako vidi Alberta među nama, još će posumnjati na njega. 
Sutra počinje prava borba. 

Još jednom su se rukovali i ponovili lozinku: 

— Borba i razdor! 

Licy i Kovač su ušli u Čamac i zaveslali prema obali, 
dok su drugi pošli prema gradu. Sve je u redu. Albert, 
budući da je on najjači, odniet će sutra barut u školu. 
To će učiniti poslije podne kada bude išao na neobave- 
zatni franeuzki. 

Još samo jedan dan i u utorak će granuti dan slo- 
bode. Devetnaestoro djece će se spasiti, ne će dobiti opo- 
menu i ne će pasti iz matematike. Sada će Gandi dobiti 
odmazdu za sve što im je učinio. Ostat će bez mjesta, 
jer će gimnazija nestati sa kugle zemaljske ... A Licy 
će se uputiti u bieli sviet. Uviek će biti ljeto, uviek škol- 
ski praznici, i obožavana sloboda. Radit će što je bude 
volja i ne će ići preko ljeta ujaku Dominiku, u čijoj kući 
je takvo siromaštvo, da i sablasti hodaju u poderanim 
plahtama . . . 

U vrtu ih je čekao Boby, koji im je tajanstveno 
mahao. 

— Ostanite tu, nemojte ići unutra! Ganđi je ovdje, 
sjedi u salonu sa Lauf Hansom i tetkom Katarinom. 
Razgovaraju se. 

Licy zlovoljno slegne ramenima: 

— Taj čovjek nam u zadnje vrieme pokvari svaku 
nedjelju. Smiešno je da jedan profesor ne drži ništa do 
blagdana. Samo smeta. 

Djeca su ušla u gospodarsko dvorište i flaubertom 
pucala na vrabce. Morali su se vježbati, jer ako se odbiju 
u sviet, živjet će samo od lova. 

Poslije ručka Katarina pozove djevojčicu k sebi. 

— Licy, ti nisi ništa pripoviedala o tome, što se u 
školi dogodilo! Sada je bio ovdje tvoj razrednik i on nam 
je rekao, da je nestao razredni katalog. Kako je to mo- 
guće ? 

Lycy je šutjela. 

— Zašto nam nisi ništa rekla o tome? 

— Ja kod kuće nikada ništa ne govorim o školi. . . 
To kod nas nije običaj, — rekla je nevoljko. 

— Ali već tri dana za redom si zatvorena svako po- 
slije podne. Zašto to nisi rekla? 

— Ja ostajem često u zatvoru. Na to su moji već 
navikli. 

— I ti si zadovoljna ovakvim načinom života? 

Licy se oporo nasmieši. 

— Draga tetko, ja mislim, da to još nije život. Život 
dolazi mnogo kasnije. 

Katarina se pažljivo zagleda u djevojčicu. 

Naravno, ljudi uviek misle, da sadašnjost još ne 
spada u život. Uviek se spremaju za sutra i u tim pri- 
premama i izčekivanju prođe im cieli život . . . Htjela je 
govoriti s djevojčicom, ali ne kako se s djetetom govori, 
nego ozbiljno. Odrasli ljudi često padaju u veliku po- 
grješku kada se obraćaju na djecu, jer redovito govore 
na nekom nižem stepenu. Nikada ne pogode stepen djete- 
tove duše. S jednim osmogodišnjim djetetom govore kao 
da je ono zaista osmogodišnje, i zaboravljaju, da je to 
điete u pogledu mašte već prevalilo desetu godinu. Mo- 
guće je da njegov rad u školi odgovara točno sposobno- 


stima djeteta te dobi, ali njegova mašta je dvie godine 
pred njim. 

Logično je da ljudi uviek gledaju i ocjenjuju uspjeh 
i posljedice rada u pojedinca. Ali zaboravljaju da po- 
sljedice opravdavaju samo genialne ili vrlo sretne ljude. 
Duša i mašta prosječnog čovjeka je uviek veća i viša od 
njegovih djela ! . . . 

Liey je navršila trinaestu godinu. Djevojčica dobro 
jaši, izvanredno gađa, govori tri strana jezika, a u školi 
pada iz pet predmeta. Ponašanje joj je sablažnjivo, kako 
je to danas rekao i razrednik. 

Tek je navršila trinaestu godinu, ali njezin profesor 
kaže, da njezini pođhvati odgovaraju djelima kakvog 
šestnaestgodišnjeg klipana. Ona je zla, tvrdoglava i dr- 
zovita. Katarina je sada u sebi razmišljala, da li da se 
obrati na trinaestgodišnjeg lošeg đaka ili na šestnaest- 
godišnjeg klipana? 

Na koncu je počela razgovor samom sobom. Sjetila 
se onoga doba kad je imala trinaest godina. Tada je već 
mnogo toga znala, prošla je ono prelazno doba, koje đieli 
djevojčicu od djevojke. Ova činjenica joj je tada napu- 
nila. dušu nekim tužnim ponosom. Licy još nije došla na 
tu razkrsnicu, ona se laganije razvijala, ali Katarina je 
ipak ćutila, da može s njom govoriti onako, kao da go- 
vori sa trinaestgodišnjom nekadašnjom Katarinom. 

— Rekla si, da život tek kasnije dolazi. Nemoj to 
vjerovati, jer život je uviek život. Ne smijemo priprema- 
njem ili izčekivanjem gubiti niti časa, nego moramo ži- 
vjeti u uvjerenju, da je baš »danas« važan. Ne smiješ 
govoriti, da ćeš na godinu dobro učiti, a sada se još 
odmaraš. Nisi sigurna, da ćeš na godinu to sve moći po- 
praviti. 

Licy podigne svoje svietloplave oči: 

— Ja nikada nisam rekla, da ću na godinu dobro 
učiti ! 

Katarina se nasmiešila. 

— U redu je. To je pošteno od tebe, da se ti ne na- 
mjeravaš ni na godinu popraviti, ali u sebi sigurno misliš, 
da, iako ne ćeš biti dobar đak, ipak će sve biti drugačije. 

Licy ozbiljno kinine glavom. 

— Jest, to sam mislila. 

— Ti se ipak varaš. Nikada ne će biti drugačije. Od 
budućnosti se ne može mnogo očekivati, jer ona ne može 
ništa popraviti. Život je i danas život, a budućnost se 
uviek pretvara u sadašnjost. Ne smijemo varati sami 
sebe. 

Licy je ukočeno i hladno slušala. 

— Nisi mi odgovorila na ono, što sam te pitala. Pi- 
tala sam te, da li si zadovoljna s onim što sada radiš, i 
da li ti se taj život dopada? 

Licy odgovori, kao da odgovara sama sebi: 

— O tome još nisam nikada razmišljala. Ja sam 
dosada uviek činila ono što sam htjela. Istina je, moram 
uviek pristojno jesti kod stola, umivati se svaki dan, 
mienjati rublje i haljine, i ako je to sve u redu, otac od 
mene ništa više ne zahtieva . . . Ali ođkako je Gandi moj 
razrednik, on hoće da mi zapovieđa. — Licy je uzplam- 
tjela. — Ja nisam navikla, da meni bilo tko zapovieđa! 

— Evo ! . . . Sloboda i opet sloboda ! — Katarina se 
podrugljivo nasmije, ali ne djevojčici nego samoj sebi. I 
ona je tražila savršenu slobodu, uviek samo slobodu, bez 
ikakvih zakona, koji bi mogli spriečiti i ograničiti ljubav, 
nježnost i prijateljstvo. 

A što je postigla? Sada je posvema slobodna, ide 
kuda hoće, čini ono što je volja, pa opet je očajno ne- 
sretna . . . Oni pradjedovi, čije sjene su joj se javile prve 
noći, tamo u lovačkom dvorcu, kapnuli su neizgorivi 
otrov u njezine žile. Oni nisu poznavali križ, tražili su 
Boga, odrekli su se kralja, popalili sela i gradove. Borili 
su se nemilosrdno kroz vjekove. Katarina bi htjela od njih 
doznati, da li su bili sretni u toj svojoj krvavoj i divljoj 
slobodi, kada su granice gorjele iza njih i kad su vatra i 
smrt upropastile sve međe i zakone. Njima također ni- 
kada nitko nije zapoviedao, nego su oni zapovieđali dru- 
gima. A ako su se ikada sukobili s jednim »Ne«, oni su 
uništili onoga, koji ga je izgovorio. A kadkada možda i 
same sebe. 


— Tvoj razrednik ne zapovieđa tebi, on samo hoće 
da se popraviš u vlastitom probitku. Hoće da bolje na- 
preduješ. 

Licy mrko pogleda Katarinu: 

— On ne poznaje moje probitke. Ne moram ja učiti. 
Govorim nekoliko jezika i mogu čitati koju god knjigu 
hoću. To je dosta i ja ću odrasti i bez škole. Molim te, 
reci, da li su tebi trebali logaritmi u životu ? . . . Vidiš, da 
si naučila upravljati autom i bez njih. 

— Nikada ne znamo što donosi budućnost. Tvoj otac 
je sada bogat, ali živimo u vrlo nesigurno doba. Moraš 
učiti, da bi u slučaju, ako postaneš siromašna, mogla do- 
biti kakvo mjesto. 

Liey se glasno nasmije: 

— Ali, molim te. Brat Pavla Kovača je položio dok- 
torat s izvrstnom ocjenom, a već je tri godine bez mjesta. 
Albertov ujak je svršeni inžinir, a znaš li, kakvim se po- 
slom bavi? Kupuje žito za našega trgovca! Zato je toliko 
proučavao strojeve, da bi se mogao pogađati sa seljacima 
i cjenkati, da mu oni popuste petdeset ili šestdeset filira 
po metričkoj centi? Ako mi izgubimo naš imetak, ja ću 
biti obična seljakinja. Ići ću kopati, ili ću saditi repu i du- 
han. Kod šećerne repe i duhana se radnici dobro plaćaju. 

Katarina se opet nasmije: 

— Dakle, to su tvoje osnove za budućnost? 

— To sve dolazi samo od sebe, a to ću učiniti i u 
slučaju, da mi ne uspije ono što namjeravam. 

Prestrašeno je pogledala na Katarinu. Moguće se 
odala ? 

— Zar ne želiš svirati na guslama ? 

Licy brzo okrene glavu. Njeno malo pjegavo lice se 
zažarilo. To je bilo prvi puta, da je Lcy oborila oči, kao 
da se boji, da će Katarina vidjeti misao, koja je u njima 
prostrielila. 

— Kad bi samo malo volje imala za učenje, daleko 
bi dotjerala. Ti si vrlo nadarena za glasbu. 

— Da li ti to ozbiljno govoriš? 

Katarina se iznenadila. Ovako svježe, djetinjasto i 
iskreno još nikada nije zvučio glas djevojčice. Dosada je 

kod nje uviek razabirala samo neku prigušenu tajan- 
stvenost. 

— Ozbiljno govorim, štoviše imam nešto za tebe. 
Pisala sam u Peštu, da mi pošalju moj mali gramofon. 
Danas je stigao. Poslije podne kada se sve smiri u kući, 
svirat ćemo Hubermannove ploče. 

Ali poslije podne su došli gosti, koji su se zadržali 
i na večeri. Licy više nije mogla razgovarati s Katarinom. 
Sutradan ujutro je otišla u školu. Ovdje ju je dočekalo 
veliko iznenađenje. Došao je županijski nadzornik. Rav- 
natelj više nije mogao spasiti Ivu, jer je profesor poviesti 
točno obaviestio nadzornika o nemilim događajima, koji 
su se odigrali zadnjih dana. Nadzornik se pojavio u tre- 
ćem razredu i zlovoljno je promatrao učenike. Bio je to 
fini stari gospodin s malom bielom bradom. I najokor- 
jeliji klipan je i nehotice pomislio na svoga djeda, gleda- 
jući u njega. Ali ne na pravoga djeda, nego na onoga iz 
vilinskih priča. Govorio im je ganutljivo, blagim i dubo- 
kim glasom, koji je malo podrhtavao od starosti, a svo- 
jim bistrim plavim očima je gledao, kao da zaklinje uče- 
nike, da priznaju svoj grieh. Licy je imala sreću, što na- 
kon ove posjete nisu pozvali cieli razred u ravnateljevu 
poslovnicu. Jer ciela četa bi se razplakala i priznala bi 
sve pod utjecajem govora dobroga starca. 

Ravnatelj je bio uvjeren da cieli razred ne može biti 
kriv, jer da su svi krivi, oni bi već priznali. Konačno to- 
liko su sati odsjedili gladni u školi. Zbog toga je pozvao 
samo ova četiri dobra druga, za koje je ciela škola znala, 
da su u najvećem prijateljstvu i da skupa drže. 

Licy, Petar Domahidy, Toma Javor i Pavle Kovač su 
ušli u ravnateljevu poslovnicu, koja ih je svojim zelenim 
stolom podsjećala na sudnicu. Ivo je stavljao pitanja. 
Bio je uzrujan i očajan, jer je znao, da djeca lažu i bio 
je uvjeren, da je krivac među njima. Saslušao je govor 
nadzornika i još se više razljutio zbog postojane tvrdo- 
glavosti ove četvorice. On je govorio hladno i odmjereno. 
Njegov tvrdi glas je i bojažljivog Petra ohrabrio. Petar je 
Ganđiju dao pravo i ljutio se na jogunastu djevojčicu, 
koja ga je pozivajući se na staro prijateljstvo uvukla u 


ovakvu nepoštenu stvar. Ali sada, kada je pred cielim 
profesorskim zborom stajao ovako postiđen i ponižen, i on 
se urotio protiv Gandija. Inače je bio uviek popustljiv, fin 
i blag. Zazirao je od nasilja i grubih ljudi. Sada je tvrdo- 
glavo šutio, ne zbog krvnog ugovora, nego iz uvjerenja. 
Sva četvorica su priznala, da su vidjeli katalog zadnji 
puta, onda kad ih je Gandi sve upisao zbog sunčanja. A 
to je bila istina. Razredni katalog je Albert sam ukrao. 
I dok su kolovođe trećega razreda bili na mučnom preslu- 
šavanju, Albert je na drugom katu pod kemijom mimo 
sjedio i razmišljao, koji bi srok najbolje odgovarao na 
rieč »grudi«. 

Djeca su u jedan sat bila puštena kući. 

Licy brzo pojede ručak i pođe u staju k golubovima. 
Ovamo su uskoro došli Kovač, Domahidy i Javor. Boby 
je također s njima htio ostati, ali oni su ga odtjerali time, 
da imaju važan dogovor. Boby se vrlo uvrieđio. 

— Nemojte se toliko hvaliti i razmetati, jer vas sve 
držim u ruci. Ja sam upućen u sve, i ako jednu rieč ka- 
žem, cieli treći razred će dobiti ukor. 

Boby ponosno pogleda oko sebe, ali oni su mu se 
rugali. Toma Javor se grohotom nasmije: 

— »Ukor«, »Ukor« . . . Gdje smo mi od ukora, pri- 
jatelju? Mi ćemo na priedlog upravitelja odlukom mini- 
starstva biti izbačeni iz ove gimnazije i iz svih gimnazija 
u zemlji. Ti se uobće u to ne razumiješ ! 

— Imao je pravo. Kako bi se mali Boby razumio u 
ove zamršene gimnazijske poslove? — Mališan je otišao 
gunđajući. 

— Nismo ga trebali razljutiti, još će nas odati, — 
strahovao je Kovač, ali ostali su ga umirili. — Boby je 
Torteli, a Torteli je već u osmoj godini gentleman, koji 
ne izdaje svoje prijatelje. 

Poslije užine Liey je bila zvana na brzoglas. Brzo- 
glasio je Albert. Javio je, da je sve u redu, opasni omot 
je smješten u gimnaziji. 

Licy mu se zahvali za dobru viest i pusti slušalicu. 
Rekla je dječacima, da se veliki podhvat približuje kraju. 

Djeca su zamišljeno šutjela. Petar se izgovarao, da 
mora učiti i otišao je kući. Toma Javor čudno mahne 
rukom. 

— Sada je zaista suvišno učiti! 

Licy ostane sama, jer su dječaci svi otišli. Svaki je 
našao kakav izgovor. Djevočica sjedne u svoju sobu i 
počne razmišljati, ali to joj nije uspjelo. U glavi joj je 
opet vrvjela ona nejasna gomila neshvatljivih misli, koje 
su je mučile i u subotu navečer, kada se vraćala kući po 
nasipu. 

Ostvarilo.se ono što već tjednima kuje i snuje u 
svojoj glavi. Sada je nitko ne može spriečiti, da ostvari 
svoj naum. Nitko joj više ne će zapovieđati i svi oni, koji 
su je dosada mučili, dobit će od nje umjesto svakog od- 
govora, jedan grozan »Ne!« 

Ona će biti slobodna, a s njom i ona djeca koja su 
imala u nju sliepo povjerenje. Osim one četvorice njezi- 
nih prijatelja, a ostali nisu imali pojma, kako će se ostva- 
riti njihov san o slobodi. Ldcy je i nehotice pomislila, da 
ovi drugi ne bi mogli podnieti takva tereta na svojoj duši. 
To su još prava djeca. Ona je već odrasla, iako je malena 
stasa i tetki Katarini dopire samo do prsiju, ali one se 
ipak razumiju ... I jučer su se tako liepo razgovarale. 
Istina, ona je nevoljko odgovarala, ali u sebi je mislila 
isto ono, što je Katarina rekla. To je nepojmljivo, ali ipak 
istinito. Život ne počinje sutra, život je i danas život. 

Otvorila je prozor i pogledala van. Sunce je sjalo, 
dani su već bili mnogo dulji. Već su i kruške cvjetale u 
vrtu i velika jaka stabla su bila prepuna cvjetovima. 
Trava se zelenila izpođ drveća, pčele su zujale u zraku, 
pa ipak kao da se nad cieli sviet nadvila neka tamna 
sjena. Potmuli sjaj sunca i duboka, niema tišina se raz- 
liegala svuda. Bilo je nešta u zraku, što je djevojčicu 
podsjećalo na Veliki petak. Tada se osjeća takva tišina, 
koja obavija cielu zemlju. 

Licy osjeti i u svojoj duši gluhu tišinu i samoću. 
Trebala bi razgovarati bilo s kime, s dječacima se samo 
o »onome« može govoriti, a ona sada o »onome« ne će 
ni da čuje... Da joj je majka živa ?... Moguće bi joj 


ona pomogla. Imala bi toliko toga da pita, ni sama ne 
zna točno što, ali kad bi se mogla razgovarati sa svo- 
jom majkom, ova nejasna pitanja bi se ipak pretvorila u 
suvisle rečenice . . . 

Još se dobro sjeća majke. Bila je liepa žena. Njezina 
bujna crna kosa, bielo lice i tamni pogled još uviek živi 
u njenoj duši. Ona nije ništa nasliedila od majke, takva 
je kao otac ili tetka Katarina. Majka je mnogo i često 
plakala. Uviek je bila tužna i mnogo je svirala glasovir, 
ali ne kao Piroška. Kada god bi majka sjela za glasovir, 
mala Licy bi se sakrila pod glasovir i tamo bi slušala u 
nekom zanosu začarane, bolne i sjetne zvukove. U majči- 
nim akordima gorjela je neizreciva tuga i neka nepo- 
znata daleka čežnja. A ipak, sve je bilo tako blizko i ni- 
malo strano, jer u majčinoj glasbi nije bilo tajni . . . 

Licy naglo pomisli, da bi je glasba mogla malo umi- 
riti i pođe da potraži tetku Katarinu, koja joj je obećala 
odsvirati na gromofonu Hubermannovu izvedbu Menđels- 
sohnova koncerta za gusle. 

Katarinu nije našla u njezinoj sobi, zato se uputi u 
blagovaonicu. 

Ovdje ju je čekalo neugodno iznenađenje. U udob- 
nom šarenom naslonjaču sjedio je Gandi. Čini se, opet 
je došao da vidi Pirošku. 

Djevočica nije računala s time, da će ga danas još 
jednom vidjeti. Ona ga uobće u životu više ne želi sresti. 
A ako izvrši svoj naum, ne će imati prilike da se ikada 
vide. 

Povukla se iza šarenih zastora na vratima i zlobno 
je promatrala Ganđija. Ovaj čovjek ju je prekomjerno 
mučio. Koliko neugodnih časova je proživjela zbog njega! 
Nikada nije znala matematiku. Ali što da učini, kada joj 
brojke nisu htjele ići u glavu? Tu njezinu slabu stranu 
su profesori uviek opraštali i pregledali kroz prste, jer 
inače nije loše učila. Ali Gandi ju je od prvoga časa pro- 
gonio. On nije uzimao u obzir ono što je svaki profesor i 
te kako priznao, naime da je Licy najotmjenija i najboga- 
tija učenica u cieloj gimnaziji. A ni o tom nije vodio Ra- 
čuna, da je ona jedina djevojčica u školi. 



Obitelj Torteli već šeststo godina gospodari ovim 
krajem. Njih ovdje svako štuje i cieni. Jedan Torteli u 
Korosszegu značio je isto toliko, koliko jedan Habsburg 
u Schonbrunu ... Ali Gandi o tome nije htio ništa da 
zna. Od nje je zahtievao isto toliko, kao od drugih đaka, 
dapače — još i više. 

Kako je ovdje promatrala Ganđija, srdce joj se na- 
puni gorčinom i biesom. Taj čovjek je muči već tri četvrt 
godine. Dnevno je ponizuje, jer poznaje svaku njezinu 
najmanju pogrješku. Znade vrlo dobro, u čemu je naj- 
slabija i zato je uviek baš to pita. Koliko puta je stajala 
pred pločom uništena od stida i poniženja! U razredu je 
vladala grobna tišina, a ona je šutjela, jer ništa nije 
znala . . . Onda je Gandi počeo eksperimentirati. Kroz 
mjesec dana, svaki da ju je zvao pred ploču i pitao uviek 
isto pitanje. Treći dan je Licy bila načisto, o čemu se 
radi i baš zato nije odgovarala. Razred je s velikim ve- 
seljem očekivao dnevni cirkus smiešeći se zlobno i pri- 
gušeno. Licy je tvrdoglavo šutjela kao zalivena, i nakon 
toga ju je Gandi na polugodištu srušio iz matematike . . . 

Poslije toga je zamrzila školu, ali ne samo matema- 
tiku, nego i druge predmete. Knjige su joj postale od- 
vratne. Prije su je zanimali samo jezici, a kako je imala 
dobru glavu, sve je naučila po tumačenju u školi — osim 
matematike. Ali sada više nije mogla paziti na tumače- 
nja. Neprestano je mislila na to, da se približuje mate- 
matika. Nije priznala ni sama sebi da se boji, jer jedna 
Torteli se ne smije bojati. Poslije toga se počela baviti 
divljim pustolovinama, u koje je uvukla i svoje prijatelje. 
Na ovaj način je htjela uvjeriti samu sebe, da se ničega 
ne boji. 

— Zbogom, Gandi, — pomisli zlurado u sebi, — mi 
se više ne ćemo vidjeti. 

Iza zastora oprezno zatvori vrata i odšulja se u svoju 
sobu. 

Ivo je bio vrlo žalostan. Iz škole se vratio s nesno- 
snom glavoboljom, nije mogao ni objedovati, nego je 
legao i zapao u težak, dubok san. Probudio se pred večer 
i tada ga obuzme želja za Piroškom. 

Htio je vidjeti djevojku. Zaželio je, da još jednom 
vidi dvorac glasovitih Tortelija, da stupi u prostrano 
bielo predvorje, čiji zidovi su ukrašeni jelenovim rogo- 
vima i skupim lovačkim oružjem. Kraj ulaza se nalazio 
oklop nekoga pradavnog Tortelija. Htio je da vidi taj 
prazni oklop, iz kojega je prije nekoliko stoljeća nestao 
vitez: krv. meso i kosti odavna počivaju u težkom ka- 
menom liesu grobnice. Ali ono što je ovaj oklop tjeralo u 
boj — smjelost, vječna žudnja za borbom i opasnosti, te 
želja za pustolovinama — - živjelo je i danas u ovom 
dvorcu. Ah, — Ivo je dobro poznavao ovaj zrak, koji se 
sastojao iz života i uspomena ove neobuzdane i čudno- 
vate krvi. 

Kako je njegov sviet bio različit. Njegovi roditelji, 
djedovi i pradjedovi bili su miroljubivi građani, koji ni- 
kada ne ulaze u borbu, nego je gledaju samo sa svojega 
prozora. Često je osjećao, da ga ovaj oklop promatra 
samilostnim i priezimim smieškom, kad god prođe kraj 
njega . . . 

Pa ipak . . . Želio je da vidi ovaj dvorac. Bolilo ga je, 
što je Piroška tako bogata, i živi u drugoj sredini, a sme- 
talo ga je i ono, o čemu se ovdje razgovaralo. Bile su to 
druge interesne sfere i drugi ton. On je od šestoga 
razreda gimnazije pa do doktorata štedio svaki novčić, 
da bi mogao otići u Pariz. A Licy još nije bila svršila ni 
pučku školu, i već je bila u Parizu i govorila je o sjever- 
nim obalama Francuzke kao o kakvom susjednom ima- 
nju. — Tamo su boje finije, a zrak je puniji vodene pare. 
Kod nas je sve šarenije. Bilo je vrlo zabavno, što su 
stanovali u jednoj vjetrenjači, koju je neki dosjetljivi 
Francuz uredio za pension. Licy je bila upućena i u to, 
da se u Cannesu svakog petka mogu pregledavati otmjene 
posebničke jahte. Tada se stranci puštaju u razkošne 
amerikanske brodove. Licy je vidjela jednu jahtu, koja 
je iznutra bila obložena svjetlosivim palisanđerom . . . 
Znala je, i to, da francuzki radnik pije čaj od mente, ako 
pokvari želudac . . . Bila je upućena u ovakve sitnice, koje 
se ne mogu naučiti iz knjige. Za te stvari čovjek mora 
»tamo« živjeti i biti. Te sitnice sačinjavaju zbilju, a zbi- 

lja je doživljaj. Djevojčica je nalazila, da je to posve 
naravno što ona već ima takvih doživljaja, ali nije 
mnogo držala do toga. Nije važno! Ona je to sve samo 
spomenula, kao što pastir nuzgred natukne, kakve je 
boje pas iz susjednog stada. 

Ivu bi tada nešto zaboljele u duši. Daljina između 
njega i Tortelijevih je bila ogromna. Znao je, da je Pi- 
roška siromašna djevojka i da Mihovil Torteli ne će biti 
sentimentalan, ako se bude radilo o novcu. Piroška nije 
njegova kćer, on će joj dati pristojnu opremu, ali o mi- 
razu nema ni govora. Svoju djecu ne će prikratiti zbog 
nje. To je Ivu donekle umirilo. On voli djevojku bez ika- 
kva miraza i ne želi da se preko nje domogne nikakva 
imetka. 

Danas poslije podne nije mogao misliti na školu. 
Ona inkvizicija jutros je bila odvratna i strašna. Bezko- 
načna izpitivanja, koja su konačno ostala bezuspješna. 
Samo je Pirošku želio vidjeti. Njenu plavu kosu, tamne 
oči, skladne kretnje i lagani korak, kojim tako dražestno 
prelazi po sobi. 

— Ne znam, što će biti sa mnom, — rekao je kada 
su sjedili u blagovaonici. — Razred me je gadno ostavio 
na cjedilu. Nisu ni nadzorniku priznali, što su učinili s 
razrednim katalogom. Stidim se, da sam tako bezpomo- 
ćan prema toj djeci. Nadzornik je neobično dobar čovjek, 
ali ovaj događaj će svakako imati svoj tužan završetak. 
Bojim se, da ću biti premješten. Čini se da u ovom kraju 
imaju uspjeha u školi samo oni profesori, koji su ovdje 
rođeni. 

— Mislite otići odavde? — Piroškine oči se napune 
suza. 

— Bojim se, da će do toga doći. 

— To ne ćemo pustiti, ja ću govoriti sa ujakom, on 
je osobno prijatelj ministra prosvjete. 

Ivo se još više zamislio i mrko nastavio : 

— Ne želim nikakve zaštite, pogotovo kad se radi o 
stvari, u kojoj nisam ništa kriv. Da vi niste ovdje, ja se 
ne bih bojao premještenja. Konačno imaju pravo, da se 
zaustave kod takve nečuvene drzkosti. Vlast uviek ima 


pravo. Ali mene to ne boli. Meni je neizmjerno žao, da 
sam se razočarao u sebi, u svojim snovima i u nadi, koju 
sam uložio oko odgoja djece. Mislio sam, da znadem po- 
stupati sa djecom, a sada vidim, da stojim pred njima 
kao pred neriešenom zagonetkom. 

Piroška digne ruku i mekom kretnjom je stavi na 
Ivinu ruku. 

— Ja nikako ne mogu dopustiti da nas vi ostavite. 

Prozor je bio otvoren, brončani traci sutona, puni 
proljetnog mirisa padali su u sobu. Tetka Karolina se 
svađala s nekim u prizemlju, inače nigdje ni žive duše. 
Ivo uzme Piroškinu toplu malu ruku. U slieđećem tre- 
nutku glava mlade djevojke bila je na njegovu ramenu i 
on je ganuto nadvio svoju glavu na meke plave uvojke. 
Život je krasan, ali očajno i težko zamršen. 

Topla srebrnasto plava večer spustila se oko dvorca, 
kada se Ivo oprostio od djevojke. Kada je ostala nasamo, 
pošla je da potraži svoju malu nećakinju. Htjela joj je 
reći, da je zločin i sramota što rade sa svojim razredni- 
kom. Ona mora biti upućena u stvar i neka odmah skru- 
šeno prizna, kuda je sakrila razredni katalog. Ali Pi- 
roška nije našla djevojčicu, jer je ona bila u Katarininoj 
sobi. Katarina je pozvala k sebi, da joj odsvira onaj kon- 
eerat na guslama. 

Sjedile su u nekadašnjoj sobi nesretne Tortelijeve 
žene. Ružičastožuti brokatni baldahin tajanstveno se sja- 
jio na blagom svietlu stolne svjetiljke. Licy je mislila na 
svoju majku i nije mogla ni rieči izustiti. 

Na ploči su se čuli meki zvuci. Sjajna mala iglica je 
počela kružiti na crnome tlu i probudila spavajuću glas- 
bu. Nakon uvoda orkestra, gusle su počele svirati blagu, 
tihu melodiju. 

Srdce male djevojčice glasno zakuca. 

. . . Gusle su pjevale neki rajski napjev, koji se spušta 
na zemlju po srebrnim i zlatnim nitima sunčeve ili mje- 
sečeve svjetlosti. Nebeski napjev je lebdio i lepršao la- 
gano i veselo i činilo se da treperi u zraku samo za to, da 
ne zaplače . . . Nije mogla dugo podnieti ove igre i ko- 
načno je oštro zajaukala. Postala je težka i bolna. 

Djevojčici se učini, kao da stoji nad nekim ponorom 
i još samo časak i ona će se srušiti u bezdan. Majku je 
vidjela pred sobom. Sada se jasno sjećala jedne večeri.... 
Majka je ležala u razkošnom krevetu pod brokatnim bal- 
dahinom i glasno jecala. 

Otca već nekoliko dana nije bilo kod kuće . . . Licy 
se tada tako uplašila majčinih suza da je pobjegla. 

. . . Gusle su sve glasnije jecale. Odjednom se jecanje 
pretvorilo u sjajnu svjetlost. Licy nehotice zatvori oči. 
Bojala se, da ne osliepi. Ovaj sjaj je još uviek bio bolan, 
ali već je podsjećao na onaj lagani, vedri napjev, koji le- 
prša u zraku po zlatnim i srebrnim nitima ... 

Djevojčica osjeti, da su joj obrazi zažareni i vlažni 
od suz:>. 

Bože, kako dugo nije plakala. 

Brzo raztrlja suze na licu, nije htjela da propusti ni 
jedan glas gusala. Nije je smetalo ni to, što je Katarina 
gleda. Pa makar joj se i rugala. Kao da se raztopio neki 
ledeni kolut oko njezina srdca. Suze su joj natopile dušu 
i razlile se po cielom tielu. Bilo joj je vruće, a onaj sjaj, 
koji je maločas svietlio iz gusala, prozračio je cielo njeno 
biće. 

Nastala je tišina. Onaj blistavi sviet je utonuo u mir. 
Licy je opet vidjela namještaj svoje majke, svilene sa- 
gove i brokatni baldahin. Igla je pucketajući jurila po 
crnoj ploči. Obmane je nestalo. 

— Želiš li čuti još jednom? — pitala je Katarina 
tiho, jer je vidjela savršenu promjenu na djevojčici. 

Licy šutke kimne glavom. Bilo je stid. Ustala je. 

— Idem na terasu, vrata su otvorena, tamo ću slu- 
šati. Ako ne vidim gramofon, mislit ću, da slušam gusle 
same. 

Znala je, da će opet plakati i nije htjela, da je Ka- 
tarina vidi. 

Izašla je na teresu, koja se nalazila pred sobom i 
sjela je na najnižu stepenicu. Vani se već bila spustila 
tamnomodra noć. 

Po sobi su se razliegali Mendelssohnovi akordi. Licy 
ovaj puta nije osjećala uzrujanost, ni onaj divan očaj kao 


malo prije. U žilama joj je brujala neka sretna izne- 
moglost i slabost, to joj je tako godilo. Duša joj je tu- 
marala u nebeskim visinama, ali sada je već poznavala 
sjajna brda i uvale ovoga kraja i blaženo je uživala. 

Ali kada su gusle ponovo došle do dirljivog bolnog 
jecaja, djevojčica digne glavu. Kao da se ova tuga ođ- 
kinuia od njezina srdca. Pogledala je na nebo, na zvje- 
zdano nebo, pod kojim je prvi puta osjetila težinu ne- 
shvatljivih i neriešenih pitanja. Sada više nije bilo u njoj 
nikakvih tajni, jer je svjetlost glasbe odgovorila na sve. 
U ovom sjaju ne vidi nikakvih pitanja, sve je jasno . . . 

Pogledala je na zvjezdano nebo, na miliarđe zviezda 
i miliarđe ljudi, koji tamo gore žive okrećući se na udalje- 
nim svjetovima svemira. 

Smiešila se. Sve je u redu. A kako je digla glavu, 
pogled joj slučajno padne na kameniti stup terase. Skoro 
je vrisnula, kada je prepoznala Gandija, koji se naslonio 
na stup. Čini se da on već dulje vremena sluša glasbu, 
ali ga Licy nije primietila, kada je iz sobe izišla u tamu. 
Ni Ganđi je nije opazio, jer je suviše bio zaokupljen svo- 
jim mislima. 

Na što je mislio? Licy se iztraživalački zagleda u 
svog profesora. On nije ništa mislio, samo je slušao. Slu- 
šao je napjev, koji je dopirao na terasu, i nije znao, što 
se oko njega događa. Nije niti slutio, da ga tko gleda. 

Zvuci gusala su se i dalje razliegali po tamnoj noći. 
Melodija je sjala na zemlji, a zviezđe tamo na nebu . . . 
Drveće u vrtu oko kuće utonulo je u tamnu sjenu, a bol- 
ni zvuci su se opet pretvorili u uzvišene akorde, koji su 
lebdjeli i lepršali u zraku. Licy je sada poznato slieđila 
kristalne valove, koji su se dizali i spuštali iTzraku. 

Nastala je tama, zvuci su prestali i oni su stajali u 
tamnoj večeri. Gandi nije primietio, da ga gleda, a 
Licy je zadivljeno zurila u njega. Tvrdo lice profesorovo 
je sada poprimilo neki blagi izražaj. Kao da se još uviek 
blista od zvučnih akorda. U čudnom polusnu se naslonio 
na stup i Licy je skoro glasno viknula od iznenađenja. 

Gandi je plakao. Plakao je onako kao jučer Petar 

tamo u vrbiku ili onda jednom davno njezina majka u 
razkošnoi postelji pod bladahinom. 

Na begovom odvratnom, ukočenom i nečovječnom 
licu tekle su iste suze kao iz Petrovih ili majčinih očiju. 

Opet je zaklopila oči, jer je pred njom bljesnule neka 
jaka svietlost i bojala se, da će osliepiti. Profesor place, 
dakle i profesor je čovjek. 

Mužkara^ j^e još neko vrieme čekao, valjda Je mislio, 
da će gramofon i dalje svirati. Ali vn eme J e pr0 
tišini i tada se okrene i zlovoljno pođe preko vrta. 

Licy skoči sa svoga mjesta. Kao da joj je tefld teret 
nao s duše potrči za profesorom. Nije razmišljala, n j 
kolebala, samo je trčala. Neko nejasno čuvstvo je bacilo 
u vrtlog novoga čina. 

Pod velikim platanama u dubokoj tamnoj' sjeni sti- 
gla je profesora. Odzada ga je uhvatila izpod ruke i u 
velikom zanosu je skoro pala pred njega. 

Gospodine profesore! Molim vas, gospodine pro- 
fesore, . . . moram s vama razgovarati . . . 


XVI. 

— Sutra ujutro ćete dobiti razredni katalog, — re- 
kla je Licy. — Dok se vi probudite, katalog ce vec biti u 
vašem staL. Bio je kod mene . . . Uobće sam sve ja sama 

učinila ... . i; 

Sjedili su na obali rieke, u čamcu, kojega su izvukli 
na travu. Bilo je već kasno i umorno su đihali. Iz dvorca 
su otišli u grad u gimnaziju. Iz trećega razreda 
su onaj smeđi omot i oprezno su ga premeh kroz ravna- 
teljev voćnjak dolje do rieke. Profesor je s užasom po- 
mišljao na sadržaj te kutije i pažljivo je koracao. Srmr o 
se tek onda, kada se smeđi zavežljaj stropostao u neku. 
Tamnoplavi valovi su se zaklopili nad njim i aru je 
padao u muljevitu dubinu. 

Od proljetnih kiša rieka je bila nabujala i valovi su 
bučno udarali o pjeskovitu obalu. Ribe su se nemirno ba- 
cale po vodi i začuđeno su promatrale strane ribe, koje 
su dolazile sa novim svježim vodama. Grmovi na obali i 
dugi listovi šaša su prestrašeno opažali, da im proljetna 
voda dopire već do vrata. Samo su zviezđe pospano svje- 
tlucale na tamnom nebu . . . 

— Kako si mogla ovaj težak omot odnieti u školu? 
— pitao je Ivo, kao da ga ništa drugo ne zanima iz ciele 
te pustolovine. — Zar si ti tako jaka? 

Licy je časak zbunjeno gledala preda se, ali brzo se 
snađe i digne glavu. 

— Ja sam vrlo jaka. 

— Vjerujem, ali to je ipak pretežko za djevojčicu 
tvoje dobi. 

Licy pređe dva puta rukom preko čela i kose. To 
je redovito činila, ako je bila u neprilici. Ona je rieđko 
kada dolazila u nepriliku, međutim te večeri, odkako je 
slušala gusle u vrtu, neprestano je rukom prelazila po 
čelu. 

Sviet je nejasan i zamršen. Prije par mjeseci vidjela 
je u šumi, kako su izkopali jednoga jazavca. Jazavac ima 
pod zemljom majstorski izgrađenu nastanbu. To je 
upravo krasna i higijenski uređena tvrđava. U sredini je 
veliko predvorje, oko kojega se nalaze nuzprostorije s 
komoricom i s mnogobrojnim hodnicima. Dva hodnika 
nemaju izlaza, a onaj najdulji služi, da bi se preko njega 
jazavac u slučaju ozbiljne opasnosti mogao spasiti da- 
leko u šumu. Jedan kratak hodnik služi za svakodnevni 
saobraćaj s površinom zemlje. Licy je tada vidjela, kako 
je jazavac zabarikadirao ovaj hodnik, kojim redovito iz- 
lazi i htio je pobjeći u šumu onim najduljim. Psi jazav- 
čari su se bili' ukopali duboko do male tvrđave i u za- 
nosu lovačke groznice gušili su se tuleći i bezglavo su 
krčili sebi put do predvorja stana. Kada je lugar pohitao 
psima u pomoć, izkopali su lopatom cielu tvrđavu i tada 
je Licy upoznala sve tajne jazbine. 

Večeras se nehotice sjetila jazavca. Pod teretom 
nekoga nejasnoga čuvstva, ona je bez prisiljavanja ođ- 

krila podzemne putove svoga nauma. Ali ona nije htjela 
pobjeći kroz dugi hodnik, ovaj izlaz za slučaj opasnosti 
je ostavila svojim prijateljima. Ona je ostala na svom 
mjestu i odvažno pogledala neprijatelju u oči. 

Neprijatelj? Ne, to više nije bio neprijatelj. Onda, 
kada je po nasipu jahala pod zvjezdanim nebom pomi- 
šljala je, kako bi se liepo mogla razgovarati sa svojim 
razrednikom, kada bi se jednom pomirili. Uviek je voljela 
tvrde ljude, a Gandi je bio tvrd, samo ga Licy uobće nije 
ubrajala među ljude. Danas kad je vidjela, da sluša 
gusle, došla je na misao, da je i on čovjek. Možda bi je 
on razumio. Ali svoje prijatelje ipak ne će odati. Prija- 
telji moraju ostati ovdje, a ona će se ukloniti sama . . . 

— Gospodine profesore, vi mi ne ćete vjerovati, ali 
ja sam nevjerojatno jaka. Mogu mnogo podnieti. Još kao 
diete sam u igri pomagala seljacima u njihovim . težkim 
poslovima. Kopala sam ja već i repu i nizala duhan, a 
često puta sam tjerala i po koji ručni stroj. Zato vam 
kažem, da mi barut nije bio težak. 

Ivo je zamišljeno promatrao lice male djevojčice. U 
plavoj noćnoj tami mala glavica se tvrdo svietlila, bila 
je tvrda i biela poput mramora. Svakako je htio doznati, 
što ju je ponukalo, da progovori. Što je na nju djelovalo, 
da se nakon tvrdokorne šutnje od nekoliko mjeseci od- 
jednom odala, gotovo bez_ razloga? Da li je moguće da 
se u zadnji trenutak prestrašila groznih posljedica svog 
nepromišljenog čina? Ne, u to nije vjerovao. Djeca ne 
vide logiku svojih postupaka tako jasno kao odrasli, to 
je naravno. Ivo je odjednom osjetio sve grozote ovoga 
velikoga podhvata. Ali i to je znao, da Licy i ostala djeca 
ni časak nisu pomišljali na nikakvu strahotu. Oni su pred 
sobom vidjeli divnu slobodu i bezkonačne školske praz- 
nike, što bi bila posljedica njihove velike pustolovine. 

Ivo je gledao tvrdo lice male djevojčice i odjednom 
se sjeti Katarine. Na njenom licu je vidio ovakav tvrdi i 
zagonetan izraz. Nedostaje ovim licima ona sladka jedno- 
stavnost i blaga popustljivost, koja Piroškino lice čini 
tako ženskim. One dvie su tajanstvene i hladne poput 


onih borbenih anđela na renesansnim kipovima, koji tako 
oštro i hladno gledaju oko sebe. 

Djevojčica se sada dobrovoljno predala i progovo- 
rila, a opet ga ne pušta u labirinte svojih tajni. 

— Gospodine profesore, sve sam ja sama radila, 
nitko mi nije pomagao. Ni Javor, ni Petar, ni Kovač. 
Dječaci zbog toga nisu ništa govorili, jer pojma nisu 
imali o svemu. Ja o tim stvarima s njima uobće nisam 
govorila. Ako smo bili skupa, mi smo se igrali. Kod nas 
se može liepo igrati i zato su oni uviek dolazili k nama na 
imanje, jer nigdje nema toliko mjesta kao kod nas. 

— Mislim, da se ti sada u životu prvi puta ponašaš 
pošteno, kako to dolikuje čovjeku. 

Licy obori glavu: 

— O, gospodine profesore, vi mene ne poznajete. 

Ivo nije odgovorio. I njega je potresla ova večer. 
Najprije razstanak od Piroške, zatim gusle, i Licy tamo 
u perivoju, kada je skoro pala preda nj i pružila mu sve 
ono, za čim se već tjednima bori. Bio je duboko dirnut i 
nije dalje izpitivao djevojčicu. Noć je bila puna mirisa... 
Travanj znači u ovom kraju pođpuno proljeće. A u svje- 
žem večernjem zraku se osjećalo titranje zadnjih akorda 
gusala. 

— Ali što će biti s tobom Licy? 

— Ja znam, da ću biti izključena iz škole, i znam, 
da će me otac kazniti na taj način, što će me poslati 
ujaku Dominiku. Pa ja ću otići! Ali nemojte misliti, | da 
će mi tako biti loše. Kuća ujaka Dominika nalazi se na 
obali Dunava, a sagrađena je još za vremena Arpadovića. 
Ima u njoj i sablasti ... ne ću se dosađivati. 

— - Ne pitam te, Licy, zašto si to učinila, nego mi reci 
samo to, zašto si sada sve priznala? 

Licy obori glavu. Zamišljeno je počela noktom grep- 
sti po rubu čamca: 

— Nekako se sve promienilo. Sve do večeras vrlo 
sam se ljutila na vas, onda je tako došlo, da se sada 
više ne ljutim. Ovako nema smisla . . . 

Ivo ustane i priđe djevojčici. 

— Zašto si se ljutila na mene? 

Licy slegne ramenima: 

— Glupost . . . Suvišno je o tome govoriti. 

Ivo izvadi svoj; sat: 

— Već je kasno, ja ću te odpratiti kući. 

Licy mahne rukom: 

— Nije potrebno, gospodine profesore, ja sam to- 
liko puta išla ovuda sama. Ne bojim se. 

Ivo joj pruži ruku. 

— Dakle, zbogom. Nemoj se bojati, tvojim prijate- 
ljima se ne će ništa dogoditi. 

Djevojčica se nasmieši prvi puta na svog profesora. 
Srdce joj; je bilo puno neke blage topline. Sada je jasno 
osjećala, da je taj čovjek razumije. 

Ivo je još nešto htio reći, ali Licy se već bila okre- 
nula i nestala u mraku . . . 

Imala je još mnogo posla. Morala je otići Albertu, 
koji nije shvaćao cielu stvar, ali joj je ipak pomagao. Iz- 
kopali su razredni katalog i Albert je odpratio djevojčicu 
do razrednikova stana. Razredni katalog su predali Gan- 
dijevoj stanodavki. 

— Molim vas, recite gospodinu profesoru, da je Eli- 
zabeta Torteli bila ovdje. 

Pred željeznim vratima kuće, u kojoj je stanovao 
profesor, Licy snažno stisne Albertovu ruku. 

— Zbogom;, Alberte. Dugo me ne ćeš vidjeti. 

On ju je začuđeno gledao. 

— A zašto te ne bih vidio? Ta sada će sve biti u’, 
redu, ne ćeš biti izključena iz gimnazije. 

Ldcy slegne ramenima: 

— Oni me ne će izključiti, no zato ću se ja sama 
ižključiti. 

; Nikada nije volila mnogo govoriti i zato skoči na 
svoga debelog ponija i u trku pođe prema rieci. 

Bilo je već kasno, kad je stigla u dvorac. Uobće nije 
večerala, nego je ravno pošla u svoju sobu. Sluga ju je 
dočekao s nenadanom viešću, da joj se otac vratio. 

Licy je nekoliko časaka stajala pred prozorom i raz- 
mišljala. Gledala je u noć. Nad visokim obalnim đrvećem 
prostiralo se zvjezdano nebo. Opet joj se srdce napunilo 

nekom nejasnom i nepoznatom sumnjom. Bila je to mo- 
guće ona maglovita daljina tih visokih zviezda, koja se 
uvukla u njezinu dušu. Ipak postoji neki neizrecivo bolni 
i čisti smisao ovoga života, koji se ne može imenom na- 
zvati, a opet je tu i vije se daleko iznad raznih pustolo- 
vina, većih ili manjih želja. Ono premašuje školske brige 
i životna pitanja, i diže se gore do zvjezdanog neba . . . 
To je smisao ljudskoga života . . . Osjetila je to danas u 
majčinoj sobi, kada je violinu slušala . . . 

Zvjezdano nebo . . . Čovjek mora uprieti oči u zvie- 
zde i omamiti se njihovim srebrnasto kristalnim sjajem . . 

— Nema smisla, da se danas kupam, — čuo se iz 
susjedne sobe Bobijev glas, — ako se sutra kupam, onda 
ću barem jedan dan dulje biti čist. 

Boby je vodio svoju uobičajenu večernju razpru s 
tetkom Karolinom. Tom prilikom bi uviek razvio svoje 
upadljivo osebujno zaključivanje. 

»Presvietli je stigao.« 

Moj otac — pomisli Licy — - i u sliedećem trenutku 
je već trčala prema njegovoj sobi. Kasnije, kada se sje- 
tila ove večeri, ona joj se uviek prikazala u nekom biegu. 
Jednim zamahom se bacila prema nekom nepoznatom 
cilju, kojega se ipak nije bojala. U tom dalekom i nepo- 
znatom cilju nazirala je visoku, maglovitu svjetlost zvjez- 
danog neba. 

Ušla je u otčevu sobu. Nije čekala ni trenutka, bez 
daha je počela. 

— Otče, molim te, pošalji me ujaku Dominiku. 

Torteli se trgnuo i povuče djevojčicu bliže k svietlu. 

— Kakve to gluposti govoriš? 

— Molim te, kazni me, i odmah me pošalji ujaku 
Dominiku. 

Torteli primi u ruke finu bradu djevojčice i zagleda 
se u bliedo malo lice. Iz hladnih očiju gledao je na njega 
tvrdi, značajni pogled Tortelijevih. 

— Molim te, da me kazniš! 

XVII. 

Katarina je samovozom vodila djevojčicu ujaku Do- 
miniku. Franjo je išao s njima, da Katarini pokazuje put. 
Vozili su se županijskim cestama i državnim drumovima 
do imanja, koje se prostiralo na obali Dunava. Već dugo 
nije bilo kiše i putevi su bili suhi. Svuda naokolo cvjetale 
su voćke, a na rubu ceste nizali su se razcvjetani grmovi 
gloga i nizkih vrba. 

Licy je uzput bila vrlo razpoložena i pripoviedala je 
mnogo s Katarinom. Tako ljubezna još nikada nije bila, 
i ni po čem nije sjećala na zločesto diete, koje odlazi u 
izagnanstvo. Sitne pjege izpod očiju su joj se sjale, . . . 
bila je vedra i vesela. 

Trebali su stići u Rom oko podne. Kada su prešli 
preko jednog brežuljka, s vrha su gledali Peštu. Srebr- 
naste kupole i tornjevi grada blistali su u daljini omotani 
plavom proljetnom koprenom. Katarinino srdce glasno 
zakuca. Kako bi bilo, da se provezu kroz grad? 

— Licy, idemo u Peštu, hoću nešto da ti kupim. Ne 
ćemo stići ujaku Dominiku u podne, nego dva sata ka- 
snije, to je sve . . . 

Franjo, koji je dosada šutke sjedio na zadnjem sje- 
dalu, lako se trgnuo na te rieči, ali nije rekao ništa. Pola 
sata iza toga već su jurili gradskim ulicama. 

Katarina je kupila djevojčici gusle, zatim su otišli 
u Glasbenu akademiju, gdje je Katarina govorila s ravna- 
teljem i uglavila, da će tjedno dva puta jedan profesor 
otići u Rom, da podučava djevojčicu u sviranju. Katarina 
je iz prikrajka promatrala, kako Licy razgovara s ravna- 
teljem Akademije. Nikada dosada nije vidjela, da bi 
Licy na bilo koga gledala sa imalo poštovanja. A sada 


je gledala ravnatelja s dubokim poštovanjem i bila je vid- 
ljivo ganuta. Iz Akademije je izlazila na prstima i tiho 
je govorila. Njezina neuzpoređiva sigurnost u nastupu i 
ona drzovita otmjenost, koja je toliko bila svojstvena svi- 
ma članovima te obitelji, posve je izčezla. U trgovini glaz- 
bala govorila je pomoćniku s nekim strahopoštovanjem, a 
gospođicu platinaste kose, koja joj je odsvirala kraći ko- 
mad na guslama, da bi pokazala savršenost glasbala, gle- 
dala je kao vjestnika, koji dolazi iz neke daleke zemlje. 

Objedovali su u jednom restoranu na obali Dunava. 
Licy je sada opet bila sigurna u svom nastupu. Mimo 
je zapoviedala konobaru i sama je birala jela, koja želi 
jesti. Osudila je nekoga mladića, koji je u njihovoj blizini 
hranio svog psa kockama šećera. 

— Sladkiši loše djeluju na značaj psa, — izjavila je, 

Katarina je nesigurno sjedila u udobnom pletenom 
naslonjaču. Uši su joj zuiale. Ciela obala Dunava blistala 
je u nekom opalnom sjaju i ona opet osjeti onu težku! 
samoću, koja ju je uviek obuzimala, kada je ćutila dah 
ljepote. Pomisli na Andrea. 

Već dugo ne zna ništa o njemu ! Sunce je bacalo svoje 
jasne četvorine na ljubičaste, zadimljene zidove kuća, a 
Dunav je na svojim valovima njihao nevidljive proljetne 
cvjetove. Gore na briegu tanke grančice raznog šiblja cr- 
venile su se poput rubina na proljetnom suncu. Ovakve 
večeri su stvorene za ples i finu tihu glasbu. Iz glasbe 
se razlieže vrela i prigušena tuga, keja podsjeća na opojne 
biele cvjetove žarkih obala Afrike. Jedan takav cviet je 
velik kao naši suncokreti. Proljeće obuhvata cio sviet i 
nesavladivom snagom niže ljude jedne do drugih. Ljubav 
osjećaju tada i oni, koji još nikada nisu bili zaljubljeni. 

Što da učini? 

Andre stanuje u Budimu, trebala bi projuriti velikim 
mostom, zaokrenuti kod tunela i zavijugati po serpen- 
tinama gore u zlatno i mirisno proljeće. 

... U uzkim ulicama staroga Budima, u mekoj bar- 
šunastoj haljini suton se provlači nečujno. Iza težkih 
hrastovih vratiju je također neka polutama, ali čim se 
napusti svod staroga ulaza, dolazi se u mali vrt. To je 


sitni viseći vrt među bedemima starih kuća. Proljeće je. 
Sunce sja i baca svoje tamnožute zrake na zemlju, a raz- 
cvjetala stabla njišu svoje šarene grančice po toplom 
zraku. Svilene glave raznobojnih tulipana savijaju se 
među širokim plosnatim lišćem. Vrt je malen. Koliko puta 
ga je vidjela u žarkim ljubavnim bojama ovako, zatim 
po mjesečini i zimi, kada je samo uspomena na cvieće vi- 
rila izpod sniega . . . 

Kadgod bi dolazila ovamo, uviek je časak zastala u 
vrtu, da odahne. Otvorila je oči, da ih zatim odmah za- 
klopi i da sačuva iza svojih kapaka ovu nježnu sliku. 
(Ovako čovjek skuplja uspomene na liepa vremena, ovako 
se sprema na samoću. Hoće da ima u pripremi tople liepe 
haljine i pokrivače, da mu ne bude hladno onda, kad 
bude posve sam . . .) 

Nakon kratkoga zastoja u vrtu redovito je bez daha 
potrčala uz male vijugave stube, koje su izpod staklene 
veže vodile u prvi kat. Ovdje u malome triemu, iznad sto- 
lića u empire slogu visjelo je na zidu ogledalo u pozla- 
ćenom okviru. Pred tim ogledalom se uviek zaustavila 
kao i u malom vrtu. Iz zrcala je na nju gledala nepoznata, 
strana žena. Lice joj je neobično sjalo, a pogled bio težak 
i opojan. Moguće će se jednom i ovoga lica sjećati onako 
kao i maloga vrta. To je njeno vlastito lice, na kojem se 
blista sjaj ljubavi. 

Zatim je razvukla zavjese, koje su pokrivale težka 
hrastova vrata i stavila je ruku na starinsku kvaku. 

Ovdje su joj zastale misli. Nije mogla izgraditi u 
sebi onaj čas kada vidi Anđrea, koji je čeka u svojoj sobi.. 

Groza ju je obuzela. Ne može da izazove u sviesti 
liepe skladne crte i tamnoplave oči, u kojima je bilo uviek 
nešto tajanstveno i prigušeno. Ma kako tvrde i okrutne 
da su bile njegove rieči, oči su mu postale baršunaste 
kadgod bi mu pogled pao na Katarinu. Iz gomile misli, 
koje su joj vrvjele u glavi, nije mogla razabrati to drago 
lice, koje se toliko puta nađvilo nad nju. 

Što se moglo dogoditi, te ona ne vidi pred sobom An- 
dreovo lice? Sigurno je netko stao između njih i zastro 
je njegovu sliku u njenoj duši. 

Ne, ona se više ne bi usudila poći u njegov stan, a 
da ga prije ne obaviesti brzoglasno ili pismeno. Možda ju 
je on već i zaboravio . . . 

Trgne se na glas svoje nećakinje. 

— Ovaj mladić će upropastiti značaj svoga psa. Bul- 
dogu se ne smije davati šećera, jer ta vrsta je tako sklona 
ljenčarenju. Osim toga od šećera postaje pas senti- 
mentalan i bit će ođprilike onakav kao Piroška ili tetka 
Karolina. Buldog je ođvažan pas, tvrda vojnička značaja, 
ali ako uviek jede samo šećera i sladkiše, odučit će se od 
kostiju, izgubit će želju za borbu, a tada cieli pas ne će 
ništa vriediti. Taj dotjerani mladić, koji tolike novce troši 
na briljantin, trebao bi nabaviti kakvoga japanskoga 
pinča, kojemu bi mogao svezati oko vrata kakvu crvenu 
svilenu vrpcu. 

Glas djevojčice je drhtao od priezita. Katarina digne 
oči. Kao da se podigla iz toplih valova tropskoga jezera, 
— nije se snalazila na zraku . . . 

Ah, naravno, ta ona sjedi ovdje na obali Dunava, 
na terasi jednog restorana. Licy sjedi kraj nje, a dolje 
u ulici Marije Valerije čeka ih auto s Franjom i oni će 
skoro poći na imanje ujaka Dominika. Uhvatila je vrto- 
glavica. 

Što se to sve nje tiče? Što je se tiče ova djevojčica, 
koja je htjela dignuti u zrak jednu cielu gimnaziju i sada 
je nadasve sretna, jer je dobila žuđenu violinu? što se 
nje tiče Piroška, koju će oženiti simpatični mladi profe- 
sor, ili što je se tiče onaj šutljivi seljak, koji čeka na njih 
u autu? Toliko sudbine su skopčane s njom i u njima 
ona gubi samu sebe . . . Ima samo jedan život, i ako će 
jednom onaj sjaj, koji se naziva dušom, ugasnuti u tielu 
i preseliti u vječnost, što će s njom biti? Ništa ne zna 
o onom nevidljivom svietu, koji tako tajanstveno okružuje 
ovu stvarnost. Njoj pripada samo jedan život, koji je 
tako kratak i ona ga mora odkupiti što prije, dok ga ne 
ugrabi ona nepoznata moćna sila. želi samo da bude sret- 
na, pa makar na kratko vrieme. Međutim njezina sreća 
se nalazi kod jednoga čovjeka, a ne u njoj samoj. Dakle 

mora da je traži kod njega, a ne u sebi. Očajno je to da 
sama ne može biti sretna. Slobodna da, ali sretna ne. 

Osjeća, da bi sada odmah, morala pojuriti Anđreu! 
Baciti se pred njim na koljena i zaklinjati ga onako, kako 
su to činile stoljećima sve one žene, koje su još bile 
robinje. I njezine pramajke su bile u robstvu, pa bilo 
da se radilo o robstvu ljubavi ili materinstva. Nekoje od 
njih su živjele u zatvorenim kurijama, ili pod laganim 
šatorima, a druge u špiljama, koje su bile obrasle divljim 
ružama. 

U njihovoj blizini čuo se svježi, srebrnasti sopran. 
Jedna ženska u plavoj toaleti je prošla kraj stola. Za 
njom su išla dva otmjena mužkarca, zatim opet dame i 
opet gospoda. Terasa je bila dubkom puna. Pojavili su 
se ovdje svi oni, koji imaju novaca, ili čija poduzeća i 
poslovi zahtievaju da se o njima barem misli da imaju 
nešto, iako uistinu nemaju ništa osim dugova. 

— Ja ću poludjeti, — pomisli Katarina. 

— Vrieme je da pođemo, — obrati se djevojčici. — 
Ja se još danas želim vratiti u Korosszeg. 

Zatražila je račun, platila i kroz hal restorana siđu 
na ulicu. Na ulici su samovozi stajali u dugačkom redu. 
Katarina je svoja kola ostavila pred jednom trgovinom 
porculana. Franjo je stajao pred dućanom i pospano pro- 
matrao fine ruže raznih šalica i vaza. Neki priezir mu 
se zrcalio na licu. Bio je to onaj ponos, kojim seljaci u 
gradu prikrivaju svoju zbunjenost. 

— Sada idemo u Rom, — reče Katarina. — Licy, 
želiš li još nešto? 

— Jedan svjetlopisni aparat bih volila, jer želim 
snimiti barem jednu sablast. Ali mislim, da toga ne za- 
vrjeđujem, budući da ja sada idem u progonstvo . . . 

Sjeli su u kola. Sada je Franjo sjedio napried kraj 
Katarine, a Licy na zadnjem sjedalu. Bila je to njezina 
želja, jer je ovako mogla držati na krilu svoje gusle. 

Projurili su uz obalu i došli do mosta, s kojega je si- 
laz na liepi otok, koji se zeleni u sredini Dunava. Kada 
su stigli do ovoga prolaza, prometni stražar je zaustavio 

promet. Dolazili su gore samovozi s otoka. Pred njima je 
prohujalo nekoliko luksusnih kola, a zatim jedna nizka 
sportska kola. 

Katarini se grlo steglo, a krv joj je nestala iz opa- 
ljenog lica. Anđre je prošao kraj nje. Nije je vidio, gle- 
dao je cestu pred sobom. Lice mu je bilo hladno i tvrdo, 
kao uviek kada je vozio. Prije pola sata Katarina se mu- 
čila, da dozove pred sebe to drago lice, a sada, kad ga je 
slučaj bacio pred nju, ostala je bez daha. 

Nemoguće je da se oni razstanu! Kakva je to nečo- 
vječnost, kakva sliepa bezsmisao, da oni nisu skupa? Ta 
oni pripadaju jedno drugome. Obuzeo je strah, kao da će 
se kakvo ogromno brdo srušiti na nju. Potisne pedal i 
zaokrene volanom. Htjela je kolima izskočiti iz reda, 
okrenuti se i pojuriti za onim luksuznim samovozom! 

Stražar digne ruku i vikne na nju. Zatim dođe do 
nje, i zapiše u svoju bilježnicu broj samovoza. Nešto je 
počeo govoriti, ali Katarina nije razumjela što hoće. 
Smiešno je to . . . Ovaj čovjek ne će da shvati, da ona 
ne može umrieti! Ona ne može skočiti u Dunav, ne može 
se ubiti ... Ta to je razumljivo i prirodno, da ide za, 
onim, koga voli. 

Ali na ovom mostu se ne mogu okrenuti kola, tu se 
samo napried može ići. Groznice je nestalo. Niz samovoza 
je pošao i ona je išla dalje po redu. 

Kada su prešli most, Katarina je zaustavila kola i 
pogledala unazad. Bilo je suvišno. Andreova kola su već 
izčezla. Bog zna, u kojem dielu grada su jurila?. .. 

Predvečer su stigli ujaku Dominiku. Usne male Licy 
su podrhtavale kada se opraštala od tetke, ali nije pla- 
kala. Čvrsto je zagrlila Katarinu: 

— Kad budem znala svirati »Ono«, onda ćeš doći, 
zar ne? »Ono«... ponavljala je tajanstveno. 

Sunce je zašlo za bregove i oni su se vraćali po putu, 
koji je bio obavijen nekom zelenkastom polutamom. I 
prije tri tjedna je u ovakvom proljetnom sutonu jurila 
po drumovima. Onda je dolazila iz Alpinskog hotela. Od- 
onda se proljeće podpuno razvilo. U boje sutona miešaju 
se šarene bujne mrlje razcvjetalih stabala i vrtova. 

Katarina i opet osjeti veliku prazninu u duši. Obu- 
zela je obća iznemoglost i slabost. Ćutila se kao da su joj 
se sve kosti raztopile, a ona sjedi bezpomoćno i ne usudi 
se ni maknuti od straha, da se ne sruši. Uobće nije mogla 
misliti. Mehanički je upravljala samovozom, kretnjama, 
koje su joj već bile u krvi. 

Sloboda, — rekao je podrugljivo neki udaljeni glas 
u njenoj duši. Slobodna je kao ptica, može ići kuda god 
hoće, može činiti štogod ju je volja! Nesreća je samo u 
tome, što ni sama ne zna što hoće. 

Zviezde su se već pojavile na nebu i svjetlucale sre- 
brnastozelenim sjajem. Boja cijeloga kraja se promie- 
nila. Okolina je bila zaodjenuta zelenosivom koprenom, 
koju je mjestimice probijao meki žuti sjaj razsvietljenih 
prozora udaljenih seoskih kućica. 

Katarina zaustavi samovoz. Nesviestno, bez ijedne 
misli stajala je nekoliko časaka. Glavu je naslonila na 
volan, podpuno je zaboravila, da nije sama. 

Franjo je sjedio kraj nje bez rieči. Promatrao je sat 
samovoza, zatim mjerilo za brzinu i mjerilo za prevaljene 
kilometre. Katarina ga nije gledala i nije mogla vidjeti, 
da je i seljakovo lice isto tako bliedo kao i njezino. I nje- 
mu je iz lica nestala i zadnja kap krvi kao i njoj. 

U daljini je netko pjevao. Neki momak vodio konje 
s livade. Tri su bila svezana na dugački ular, a na četvr- 
tom je sam sjedio. Na sjajnom smeđem trupu žilavih 
konja blistao se večernji sjaj. Katarina digne glavu. 

— Malo sam se umorila, — rekne Franji i pokrene 
kola. 

Izpod grada su se opet zaustavili, tamo, gdje bi tre- 
bali prieći preko tračnica. Brklje su bile spuštene. Vlak 
je projurio pred njima, u crnoj gomili sjali su razsviet- 
ljeni prozori. 

Taj vlak bi mogao donieti list — pomisli mehanički 
Katarina. 

Zatim su prešli tračnice. Ovdje u okolici Korosszega 
proljeće je bilo punije i bujnije nego u Budimpešti. Lju- 
bičaste grane jorgovana pružale su se u srebrnastozele- 
nom sutonu, a na livadama je divljom snagom raslo pro- 


140 


ljetno sieno. Jaki opori dah svježe trave razliegao se po- 
put finog napjeva. U blizini livade stajala je mala krčma, 
u n j°j je netko pjevao. Katarina,’ uhvati volan. 

— Htjela bih čuti što pjevaju, — reče Franji. Nije 
htjela da se odmah vrati kući, bojala se dvorca i sobe, u 
kojoj je negda živjela nesretna Tortelijeva žena. Skočila 
je iz kola i ušla u krčmu kroz nizka vrata. Ovdje su se 
dva seljaka zabavljala, jedan stariji i jedan mlađi. Mlađi 
je sada došao kući iz vojničtva, a drugi mu je bio otac ili 
stariji brat. Podlaktili su se na stol, pili i od vremena na 
vrieme zagrlili zrak. Za leđima im je stajao jadno obu- 
čeni ciganin, koji je tugaljivo svirao na svojim guslama. 
Ovaj kraj je vrlo siromašan i ljudi nemaju novaca za za- 
bavu i veselje. Zato su ovdje cigani kao kakve sablasti. 
Glad je ugušila u njima sve, pa i vedre napjeve. Gusle su 
jecale o nebu, zviezđama, nesretnoj ljubavi i razočaranju. 

Katarina sjedne do peći i zagleda se u dva seljaka i 
očajnog ciganina. Loše kiselo vino ovoga kraja žut jelo se 
u čašama. 

Franjo je ukočenim drvenim licem stao tri koraka 
od Katarine. Nije ništa govorio, samo je bio kraj nje kao 
i kod jahanja. Krčmarica je ušla, obrisala jedan stolac i 
pripravno nudila Katarini mjesto kod jednoga stola. Ali 
Katarina nije htjela ustati s klupice kraj peći. Dala je 
ženi novaca i zamolila, da joj donese od onoga kiselog 
vina. Popila ga je. Vino je bilo kao zaslađeni ocat, nikada 
u životu nije pila tako loše. 

Seljaci nisu zašutjeli, nego su nastavili s pjevanjem. 
Bili su previše pijani i sretni, a da bi shvatili, što se pri- 
stoji. Uostalom tuga ne poznaje nikakve pristojnosti. 

— Zašto tuguju? — pitala je Katarina krčmaricu. 

— Ne tuguju oni, — odvrati krčmarica, — naprotiv, 
vesele se. Momak je odslužio vojsku, a njegov šurjak je 
danas prodao malo tele . . . 

Katarina je ukočeno gledala dva čovjeka. Dakle oni 
se zabavljaju i vesele. Kako se očajno tužno vesele ! . . . 
Dala je nešto novca Ciganinu i pošla van. Već se i mjesec 
pojavio na nebu, koje je bilo posuto zviezđama. 

I one gusle u kremi su nešto govorile o zviezdama i 
o nebu . . . Katarina gorko razvuče usne na smieh i sje- 
dne za volan. 

— Idemo! — rekla je. 

Franjo se postavio pred nju. 

— Dopustite, milostiva, da vam nešto kažem. 

Katarinu nije zanimalo, što bi Franjo želio reći. Nju 
ovaj čas ništa na svietu nije zanimalo. Bojala se još 
uviek, da će se nemoćno srušiti. 

Katarina nije odgovorila i Franjo sjedne u kola. Bez 
ijedne rieči su se vozili do Tortelijeva imanja. Kada su 
već došli pred ulazna vrata, nad kojim je stajao grb obi- 
telji, Franjo se opet javio: 

— Dopustite da vam nešto kažem. Poslušajte me. 
Još se uviek može vratiti. 

Katarina digne glavu i pogleda Franju. 

Lice konjušarevo bilo je hladno i tvrđo kao da je iz- 
klesano od kamena. 

— Moram vam reći, milostiva, da vas je onaj gospo- 
din, kojega smo na mostu sreli, tražio pred tri tjedna. 

U Katarininoj glavi je iznenada počelo zujati i šu- 
miti. Krv joj je brujala žilama, čelo joj je gorjelo. 

— Gdje? Kada? 

— One noći, kada ste spavali u lovačkom dvorcu. 
Onaj gospodin, koji je danas na mostu prošao kraj nas 
svojim samovozom, došao je one večeri do splavi i pitao 
je za vas. Ali ja mu nisam rekao, da ste vi tamo. 

Katarina skoči sa svoga sjedala, zatim opet klone. 
Obuzela je neka neizreciva plamsajuća sreća. Odmah se 
htjela okrenuti i pojuriti u tamnu noć. 

— Zar ste ga vi prepoznali? Kako znadete, da je to 
bio onaj isti, kojega smo danas sreli? 

Franjo je tako tvrdoglavo odgovarao, da su mu rieči 
škripile među zubima. 

— Ja sam ga prepoznao. Dobro sam ga pogledao, 
kad sam prvi puta govorio s njime. A sada na mostu sam 
ga odmah prepoznao. To je mogaoj biti samo on, ja sam 
vidio na vašem licu . . . 

Katarina ga pogleda. I preko veselja i neočekivane 
opojnosti iznenadio je glas konjušarev. Ona je prestra- 
šeno tražila nešto u njegovu pogledu. 

— A zašto ste one noći zatajili, da sam u dvorcu? 
Zašto ste ga poslali natrag? 

Franjo ju pogleda otvoreno i odvažno. Katarina je 
opet osjećala onu ukočenu, nevjerojatnu tugu, i očajnu 
bol, koju je ćutila i u maloj krčmi, dok je slušala staru 
pjesmu Ciganina. 

Franjo nije odgovorio. Do njih su dopirali glasovi iz 
dvorca i brzo opaze tri osobe, koje su im se približavale. 
Bio je to Torteli, stari otmjeni sluga, i još netko. Na 
glavi vitkog mladog muškarca svietlila se bujna plava 
kosa. 

— Katarina, gdje si? — vikao je vedro Torteli. — 
Čuli smo sirenu. Zašto ne dolaziš unutra? Čini se, ti još 
ne znaš, da si dobila gosta? 

Anđre se pojavio iz sjene tamnih stabala. Katarina 
nije mogla proustiti ni jedne rieči, samo se srušila u nje- 
gov zagrljaj. 


xvm. 

Bilo je jutro. 

Po danu cieli sviet ima posve drugi izgled. Na svietlu 
se razprše noćne sablasti : naši snovi i žudnje, koje su ne- 
kada zajedno stanovale i s pračovjekom u njegovoj špilji. 
U čovjeku su dvie duše : jedna dolazi do izražaja po danu, 
a druga po noći. Ova noćna je nejasna, mutna, odvažna i 
očajna. Mašta je nosi sobom poput zrakoplova. I što se 
događa? Ona se stropoštava dolje razmrskana isto onako, 
kao i pravi zrakoplov. Noćni čovjek zna biti jako sretan i 
neizmjerno nesretan. U tami ne nailazi na nikakve gra- 
nice. Dok čovjek po danu, na svietlu jasno vidi sve oko 
sebe, sjene mu ne zastiru pogleda, i svojom tamnom poza- 
dinom ne prikazuju sjajnim i privlačivim ono, što se pred 
njom nalazi ... 


143 


Bilo je jutro. Katarina nije razumjela, zašto se jučer 
toliko približila mislima o samoubijstvu. Sve je jasno i 
jednostavno. Anđre je ovdje s njom pod istim krovom, 
život je liep i vedar, oni su mladi, a oko njih cvjeta bujno 
proljeće. Začuđeno je tražila u sebi jučerašnjeg čovjeka, 
ono biće tame, koje je napušteno i očajno lutalo po cesti, 
sjajnim zvjezdanim nebom. 

Priđe prozoru i otvori ga. Proljeće je blistalo u zele- 
nim, plavim i ružičastim bojama. U laganom plavičastom 
zraku lebdjela je neka uzrujanost. Lastavice su stigle iz 
južnih krajeva, i pod strehom je vrvjela uspomena i sje- 
ćanje na dugo putovanje i burne doživljaje preko mora. 
Lastavice su s velikim zadovoljstvom pregledavale i po- 
pravljale svoja stara gniezda. Boby je čučio na vrhu vi- 
soke platane, koja se dizala pred dvorcem i žarkom znati- 
željom je promatrao kretanje lastavica. Kada je opazio 
Katarinu, nagnuo se između grančica i počeo joj je 
mahati : 

— Dođi brzo ovamo! Brzo! Vidjet ćeš nešto vrlo 
zgodno ! 

Katarina pođe u vrt i stane pod drvo. 

— Dođi gore, — bodrio je Boby, — to se izplati 
vidjeti. 

Stablo platane je tako nevjerojatno gladko, kao da 
ga je netko ostrugao i Katarina se čudila, kako se mali- 
šan uobće mogao popeti do vrha. 

— Ja se već vrlo davno nisam penjala po drveću, — 
smijala se vedro Katarina. 

Boby joj zlobno namigne: 

— Tetka, ja ozbiljno govorim, da se to izplati po- 
gledati. Ovakve stvari se ne vide svaki dan. 

— Da li to lastavice grade svoja gniezda? 

Boby mahne jednom rukom, dok je drugom još jače 
obujmio stablo, da bi se mogao bolje nagnuti: 

— Bit će ti žao, ako ne dođeš gore. 

Ali kako Katarina nije pokazivala nikakvu rado- 
znalost za razgledanje lastavica, Boby je kliznuo s platane 
i potrčao do nje. 

— No, što rade lastavice? 

Boby uzme Katarinu izpod ruke. Sada se osjećao od- 
raslim muškarcem. Zamišljeno je hodao i tajanstveno se 
smiešio. 

— Pojma nemam, što rade lastavice, jer ja nisam 
gledao lastavice nego nešto sasvim drugo. Gledao sam 
Pirošku i Gandija. Sjede u blagovaonici jedno pored dru- 
goga, Gandi drži Piroškinu ruku i svaku sekundu joj daje 
jedan poljubac. Nesreća je, što je Licy odniela štopericu, 
i ne mogu točno izmjeriti, ali ja se kunem, da se ne varam, 
On joj svake sekunde daje jedan poljubac. Ja sam to ra- 
doznalo promatrao, jer ne smiješ zaboraviti, da u meni 
živi stopostotni sportski duh, i ja bih želio znati, kako 
dugo će on to izdržati. 

Katarina se malo lecnula, dok se Boby podmuklo 
cerio. 

— Ali to sve nije ništa. U maloj blagovaonici do- 
ručkuje otac s onim gospodinom, koji je jučer došao s 
onim prekrasnim samovozom. Mirno piju čaj i jedu šunku 
s jajima, a nemaju ni pojma, kakva se đrzovitost događa 
u susjednoj sobi. Ali ni to nije sve. U sobi za serviranje 
tetka Karolina pregledava i broji srebrene žličice, i uobće 
joj ne pada na pamet, da pogleda, što Piroška radi . . . 
Jer, vidiš teta, . . . ako se djevojčice ljube, to je u redu. 
I ja poljubim tebe ujutro, navečer, ili ako kuda putuješ, 
jer iako sam ja muškarac, • ipak nastupam kao rođak. 
Nije li tako? 

Boby je ovdje zastao i duboko udahnuo. 

— Ali kako se jedan posve strani profesor matema- 
tike usudi da poljubi moju sestričnu? Jer on bi to ipak 
morao znati, da je Piroška moja sestrična, a ne njegova. 
Nije li tako? 

Katarina pogladi uzbuđenog mladića po glavi. 

— Dragi moj Boby! Profesor će Pirošku uzeti za 
ženu i on će odsada spadati u našu obitelj. 

Boby je postao žalostan i nekoliko časaka je bez rieči 
zamišljeno koracao uz Katarinu. Prošli su pred kućom i 
progovorio je tek, kada su stigli na terasu. 

— To je vrlo ružan običaj kod odraslih, da se uviek 
žene i udaju. 

Svojom malom zamazanom ručicom uhvati Katari- 
ninu ruku. 

— Kod tebe mi se samo to dopada, da se ne želiš 
svaki čas udavati. 

Katarina pocrveni. Nije se usudila pogledati na dje- 
čaka, jer se osjećala krivom: i ona se htjela udati. 

I ona se htjela udati upravo onako kao i Piroška i 
milijuni ostalih djevojaka na svietu. Srdce joj je bilo pre- 
puno te želje. Ništa drugo nije htjela, samo to. Nije 
htjela putovati niti biti prva na utakmicama tenisa, golfa 
ili samovoza. Ne želi više da bude prisutna na galapriređ- 
bama i soarejama, niti da joj slika bude donesena na 
prvoj strani otmjenih inozemnih ilustracija i magazina. 
Ne će više da osvaja, da na sebe svraća pozornost svuda, 
gdjegod se pojavi. Ne teži za individualnim životom, niti 
individualnom slobodom, koja joj je stavljala u izgled 
tolike zabave sa novim i duhovitim udvaračima. Ona hoće 
jednostavno da se uda, da ima svoj dom, u kojem će če- 
kati na muža, u liepoj, toploj sobi kod nizkoga stolića, nad 
kojim se diže električna svjetiljka sa širokim sjenilom. 
Oni će sjediti u udobnim naslonjačima, razgovarajući ili 
bez rieči, ali uviek će biti skupa sjedinjeni u spoznanju, 
da pripadaju jedno drugome . . . 

Brak. Kako je ova rieč postala otrcana i prazna. Za 
ovih dvadeset stoljeća ljudi su iztrošili i uništili ono 
blago, koje ga je napunilo skupocienim sadržajem. Brak. 
To je sakramenat, a sakramentom ga je učinio sam Krist. 

Ovaj čas u ogromnom hramu cvjetnog proljeća, po- 
kraj maloga dječaka, koji je analizirao tako duboke taj- 
ne, Katarina je osjetila u dnu duše, da brak i za nju 
može biti samo sakramenat . . . 

Ušla je u kuću. U predvorju se skoro sukobila s 
Anđreom. 

— Katarina, ja upravo vas tražim, — rekao je. — 
Želio bih s vama razgovarati. 

— I ja bih morala vama nešto reći, — odvrati 
Katarina. 

Boby zaviri kroz vrata, ali zatim pobjegne u vrt. 
Bio je duboko uvjeren, da se za tetku Karolinu ne treba 


bojati, jer se ona ne želi udavati ... U vrtu se brzo popne 
na drvo, da i dalje proučava ono glupo i neshvatljivo po- 
našanje odraslih ... 

Bili su sami. Katarina digne pogled na Andrea. Dugo 
je promatrala njegovo lice. Jučer se bila tako uplašila, 
kada se nije mogla sjetiti njegovih crta. Sada je proma- 
trala visoko čelo i oči, koje su bile nalik na njezine, i 
one tvrde ustne ... 

— Nikada mi nisi rekao, da me voliš. Nikada nisi 
izustio ovu rieč, za kojom mi žene toliko žudimo. 

Anđre zbunjeno obori glavu. 

— Razne ništarije i pustolovi neprestano izgovaraju 
ove rieči. Ja nerado govorim o tome. Ljudi su izkvarili i 
nagrdili te rieči. Ja samo osjećam. Uostalom ti to znaš i 
bez rieči — vrlo dobro. 

— Istina je, ništarije lako izgovaraju, da nekoga 
vole, ali mi žene želimo to čuti i od onih, kojima je to 
težko izreći. Upravo je zbog toga to tako liepo. 

— Ja nikada ne govorim mnogo. 

— Sada više nije tako strašno, pa makar i ne 
govorio. 

Katarina uhvati rukama Anđreovo lice : 

— Sada više nije tako grozno, jer si došao za mnom. 
Ali bilo je užasno težko. Bio si tako daleko, a uporno si 
šutio ... 

Mužkarac se nasmiešio. 

— I ti si šutjela onda, kada si me nazvala. 

Katarina pocrveni: 

— Ali htjela sam s tobom govoriti, zato. sam te i na- 
zvala. A zatim, kad sam čula tvoj glas, nisam mogla go- 
voriti. Pomislila sam, da ti uobće više ne trebam, jer si 
me bez rieči pustio da odem iz planinskog hotela. 

Anđre je uhvati za rame. 

— Ali sam došao za tobom. Istoga jutra sam pošao 
za tobom! 

— Da, ali kako me nisi odmah našao, dalje me više 
niti nisi tražio. 

— Jer sam bio uvjeren, da ti ne želiš, da te nađem. 
Ali jučer poslije podne osjetio sam, da ovako dalje ne 
može ići. — Glas mu je postao tih i lagano je titrao. — 
Bio sam na otoku i odjednom sam osjetio, da je sav zrak 
pun tebe. Bilo je tako snažno, gušio sam se u uspome- 
nama. Morao sam neprestano misliti samo na tebe i 
morao sam doći ovamo. Bilo mi je svejedno, želiš li go- 
voriti sa mn om ili ne? Želiš li, da te pronađem ili ne? 
Nije mi bilo važno, što ti želiš, nego ono što ja želim. A 
ja sam samo tebe htio naći, jer sam uvidio, da bez tebe 
ne ide ... 

Približio se Katarini. Začuđeno i postiđeno je gledao. 
Bio je kao kakvo malo diete. 

Katarinino srdce se napuni nekim sladkim strahom. 
Toga još nikada nije osjećala. U ovom času smisao života 
joj se ukazao pred očima poput jasnog zvjezdanog neba. 
Tu je ljubav! . . . Nema više ponosa, slobode, samoće ni 
lutanja nepoznatim stazama. 

On je htio i dalje govoriti, ali ona mu stavi ruku na 
usta: 

— Nemoj izreći ono, nije važno! Nije potrebno da 
me uvjeravaš, međutim ja ću ti iskreno priznati, da sam 
te uviek jako volila . . . Jako ! 

Ustali su. Katarina je bila skoro isto tako visoka kao 
Anđre. Časak su šutjeli, progutali suze, koje su potisnuli 
iz očiju, a zatim su se vedro nasmijali. 

— Ništa mi ne možeš zabraniti, — vikne Anđre, — 
jer ja ću pismeno, pred svjedocima i u crkvi pred sveće- 
nikom priznati, da te neizmjerno volim! 

Boby je protrnulim udovima čučio na platani i tiho 
kleo. Gadno je psovao svoju sestru, što je odniela štope- 
ricu. Da je taj sat ovdje, kako bi mu dobro došao. Pi- 
roška i Ivo su se još uviek ljubili u blagovaonici. Kako 
je to glupo, — pomisli Boby. Tetka Karolina nije više 
pregledavala srebrninu, nego se negdje u kuhinji svađala 
sa kuharicom. Spremao se svečani ručak. Torteli je izašao 
iz male blagovaonice, a i vlastnik onog prekrasnog samo- 
voza je nekamo nestao. 



Piroška i Ivo nisu ni čuli ni vidjeli. Oko njih u zraku 
lebdjelo je proljeće i sretna ljubav. Uzkrsni praznici su 
već nastupili. U školi se sve izgladilo. Zao duh trećega 
razreda polagat će ispit na kraju godine kao privatan 
đak, a sada provodi dane u učenju i sjećanjima kod ujaka 
Dominika. Mjesto Ivanovo je osigurano. Dokazalo se, da 
je vrlo uljuđen i suvremen profesor, iz kojega bi jednoga 
dana mogao postati i ravnatelj. Čim prestane obuka, on 
će se vjenčati sa Piroškom. Torteli će im za svadbeni dar 
dati onu malu vilu, koju je nedavno sagradio na obali 
rieke. Ivo nije ni u snu pomišljao, da će Torteli biti tako 
oduševljen Piroškinim zarukama. Po cielom dvorcu se uz 
svježi dah proljetnoga cvieća razliegalo zadovoljstvo i 
sreća onih, koji su u njemu stanovali. 

Sve je bilo jasno, sjajno i vedro. Ima u životu takvih 
dana kada vrieme zaustavi svoj tok. Ljudi ne osjećaju 
buktanje događaja, i vreva vanjskog svieta ne dopire do 
njih. Snažna bujica života dolazi na plićinu, tamo se raz- 
lieva u prostrano toplo jezero, koje miluje povjetarac i 
kojega bistru površinu muti s vremena na vrieme samo 
po koja latica mirisnoga cvieta, kad preleti nad njim. 

Sreća i zadovoljstvo imaju tu moć, da ovako zaustave 
vrieme . . . 

Poslije objeda svi su sjedili u salonu. Tu i tamo je 
netko tiho prozborio koju rieč. Torteli je mislio na svoju 
kćerku. Bio je miran i zadovoljan. Katarina mu je poka- 
zala, kako se s djevojčicom mora postupati. Licy je došla 
na pravi put, koji joj je Bog odredio. Sve se dogodilo u 
pravi čas. On je shvatio, da djevojčica mora svirati gusle. 
Ona groznica, nestrpljivost i nemir će odsada govoriti na 
gusle. Divlja krv pradjedova će se stišati. Licy će svirati 
i ne će dizati barutom u zrak gimnazije. Torteli se na- 
smiešio. Kako je to moguće, da on sam nije došao do 
ovoga jednostavnoga zaključka. Licy ne će svirati kao 
kakva ciganka, nego kao umjetnica, jer ju je Bog zato 
stvorio . . . 

Međutim vrieme nije dugo stajalo. Nepredviđeni do- 
gađaji su pomutili vedru površinu mirnoga jezera. 

Oko četiri sata došao je jedan mladić iz lovačkog 
dvorca. Tražio je Katarinu. 

— Baba Lida me šalje, — rekao je on. — Ona vas 
moli, da odmah dođete tamo u majur . 

Katarina nije razumjela, što žele od nje. Tražila je 
svoga brata, ali su joj odgovorili, da su njega već prije 
pozvali. Otmjeni stari sluga dvorca je uplašeno i tajan- 
stveno uvjeravao Katarinu, da se ništa nije dogodilo. Iz 
toga je Katarina razabrala, da se nešto dogodilo. Osje- 
ćala je u zraku valove neočekivane i tamne nesreće. Po- 
zvala je Anđrea i brzo sjednu u samovoz. Srećom, po- 
prečni put je bio suh i oni stignu za četvrt sata. 

Kada su stigli do mjesta, gdje rieka zaokreće, opazili 
su na drumu Tortelijeva kola. Kraj vlastelina sjedio je 
jedan oružnik. Andre zaustavi samovoz i vikne Torteliu, 
ali ovaj samo mahne rukom i projuri dalje. Mora da mu 
se jako žurilo. Kod splavi sreli su načelnika, koji ih je 
duboko pozdravio i u isti čas naložio svom paradnom ko- 
čijašu, da potjera još brže. I njemu se silno žurilo. 

- — Čini se da Mihovil ima posla u gradu, — reče 
Katarina. 

Baba Lida ih je dočekala zaplakana. Na glavi je 
imala crnu maramu, a iz blieđoga lica su oštro sievale 
njezine kumanske oči. 

Poljubi Katarinu u ruku: 

— Draga milostiva, nemojte se ljutiti, što sam po- 
slala po vas, ali ja sam već stara i ne mogu tako brzo 
otići u dvorac . . . Moram s vama govoriti. 

Sada pogleda na Anđrea. 

— Moj zaručnik, — reče Katarina. 

Starica obori glavu i duboko uzdahne. 

Ušli su dvorac, u onu sobu, u kojoj je Katarina spa- 
vala one noći. Kada se Lida okrenula, Andre uhvati Ka- 
tarinu za ruku: 

— Ja sam već bio ovdje onda, kada sam došao za 
tobom. Ali jedan momak mi je rekao, da nisi tu. 

Baba Lida stane pred Katarinu i reče odlučno. 

— Htjela bih s vama govoriti nasamo. 

Andre se nasmieši i pođe u vrt. 




Starica je govorila brzo i zadihano, kao da je netko 
gonio. 

— Ne dižem ja uzbunu, ako nema vatre. Draga 
moja milostiva, dogodila se velika nesreća. Franjo se 
noćas bacio u rieku. 

Katarina prigušeno vrisne. 

— Bome, draga milostiva! Nisam mogla pogoditi, 
zašto je to učinio, ali sada, kad sam vidjela, s kime ste 
došli, znam sve. 

Katarina zgrabi staricu za ruku. 

— Ne govorite gluposti! To je nemoguće. Pa kako 
se dogodilo? Što se dogodilo? Ja ništa ne razumijem. 

Starica je ukočeno stajala. Oči su joj bile suhe. Mo- 
gla je imati oko sedamdeset godina. Imala je dosta prilike 
i vremena, da dobro uoči sviet i život oko sebe. Na ovim 
udaljenim majurima ljudske tajne nisu sakrite, nego se 
u divljoj jednostavnosti razgaljuju pred očima onih, koji 
tu žive. Djeca već u sedmoj ili desetoj godini postanu 
upućena u sve tajne života: oni znaju, kako život nastaje. 
A i smrt vide često. I Baba Lida je vidjela nebrojeno 
puta. Ovi ljudi, koji žive na ovoj mirnoj zemlji pod rav- 
nodušnim i nemilosrdnim nebom, nemaju baš ništa od 
života, zato niti ne drhću toliko nad njim . . . Majke i 
djeca umiru u mladim godinama od sušice, gladi ili od 
poroda. 

Dogodi se godišnje i po koje samoubojstvo. Starica je 
stanovala u blizini Korosa, a u ovu rieku su se tužni 
ljudi vrlo rado utapljali. 

— Sinoć se vratio iz velikoga dvorca, kada je s vama 
došao iz Pešte. Bio je vrlo tih, nije niti večerao. Rekao 
je, da se u Pešti dosta najeo. Pobrinuo se za konje kao i 
inače, zaključao je žitnicu kao svake večeri, a ključ je 
donio unutra i objesio ga na čavao. Još je izašao do kli- 
jala, pokrio staklom karanfilje i rekao mi je da za Uzkrs 
pošaljem u dvorac nekoliko buketa. Ja sam mu na to 
odgovorila: »Što mi tu zapovieđate, kada znam da uviek 
vi nosite cvieće, i ne pustite, da tko drugi uobće dotakne 
klijalo.« Nato je on rekao: »No, ovaj puta ja ne ću nositi, 

vidjet ćete.« »što vam je?« pitala sam ga, valjađa ćete 
odputovati nekuda sa presvietlim?« On mi je mrko odgo- 
vorio, da će on sam putovati vrlo daleko. Pomislila sam: 
evo opet ga je primila njegova ludost, koja ga redovito 
drži ovako u proljeće. Sigurno misli na svoju ženu, jer 
znate, ona Ciganka je pobjegla ovako, u to doba. »Vuče 
vas želja za vašom ženom, je li Franjo?« pitala sam ga. 
On se samo smijao: »Davno sam ja zaboravio ciganku,« 
odgovorio mi je. Zatim su psi jako počeli lajati i mi smo 
izašli, da vidimo, što je ? Lisica je bila u vrbiku. Kako smo 
se vraćali preko vrta, Franjo je zagazio među rezede. 
»Hej, pazite,« rekla sam mu, »zar ne vidite, da su tc 
rezede?« Ali on se samo smijao. »Bože moj, koliko se 
mučio s ovim rezedama, a sada ih gazi,« pomislim ja. — 
»Nema smisla raditi ni živjeti,« reče on, »zvjezdano nebo 
je suviše visoko, i nitko ga ne može dohvatiti . . .« Ovako 
je rekao, a ja sam — Bog da mi prosti — pomislila, da je 
pijan. Ali on nije bio pijan, jer je iz džepa izvukao jednu 
svilenu maramu i utisnuo mi ju u ruku. Rekao je, da to 
dadem vama. 

Starica je tražila u svojoj bluzi i s lieve strane izvuče 
Katarinin šal. Onaj, koji je izgubila, kad je s djecom bila 
u lovačkom dvorcu. 

— Zar ste me zbog toga zvali ovamo? — pitala je 
Katarina. 

— Ne zbog toga. Morat ćete nešto učiniti. Franjo 
se noćas bacio u rieku. Nabujala voda još nije izbacila 
njegovo tielo. Momci ga traže cielo jutro, a i oružnici ga 
traže. Došao je i načelnik na lice mjesta, da sastavi 
zapisnik. 

Katarina se prestrašeno trgne: 

— što hoćete od mene? 

Starica se baci na koljena pred Katarinom. Ova ju 
još nikada nije vidjela, da bi se ponizila, zato je ova ne- 
nadana kretnja uplašila. Suhim staračkim rukama primi 
Katarininu namirisanu ruku. ' 

— Draga moja milostiva, ako ga ne ćemo pokopati, 
duša će mu vječno lutati! Ne će je primiti ni nebo ni 

pakao. Pretvorit će se u vampira i lebđjet će nad moč- 
varama. — U glasu joj zvučio očaj. — Ta bio je tako 
dobar čovjek . . . žena ga je ostavila . . . nikada nije bio 
sretan. Nemojte pustiti, draga milostiva, da se pretvori 
u vampira ... 

Katarina se bojala, da će se onesviestiti. Opet je 
osjećala, kao da se neko ogromno brdo ruši na nju. Vrela 
bura jedne tuđe sudbine ju je pograbila i ona je bez daha 
stajala u ovom bezbožnom vihoru. Nije uobće shvaćala, 
što se oko nje događa. Bila je očajna zbog boli i ove 
smrti, koju je nehotice izazvala time, što je bila liepa 1 
što je s tim čovjekom govorila kao s čovjekom, a ne kao 
sa slugom. 

Baba Lida se uhvatila za njena koljena i suznim sta- 
rim poljubcima gladila Katarininu haljinu i ruke. 

— Milostiva, ja sam umiesila kruh, jer znam, da vi 
ne znate miesiti, stavite samo jedan križ na njega, prije 
nego ga metnem u peć. A kada se izpeče, dođite sa mnom 
na obalu rieke, pa ćemo zajedno pustiti kruh u vodu. Vi 
ne morate ništa činiti, samo proći obalom. On će tamo 
pod vodom osjetiti, da ga vi tražite i smoći će snage, da 
se oslobodi iz ruku vampira. Ako vi budete ovdje, voda 
će izbaciti mrtvo tielo, mi ćemo ga pokopati, pop će ga 
blagosloviti i duša će mu se smiriti. 

Ovo je sve bilo kao neki težak san. San pun sablasti. 
Što se tu dogodilo i izmiešalo? Kristov križ, nauka iz ka- 
tekizma i tisućgodišnje praznovjerje poganskih pustinja. 

— Ja znam, tko je bio Franjo, — jadikovala je sta- 
rica. — Vidjela sam, kako je volio onu ciganku i kako je 
za vama drhtao. Zavrieđila bih da dođem u pakao, ako 
bih pustila, da se povampiri i da lebdi nad močvarama. 
Nemojte pustiti, da mu duša propadne, ta — volio vas je. 

Uljudba, obrazovanost, družtveni položaj i razlike, 
gospodska odvojenost ... — Sve su to prazne rieči, ša- 
reni mali baloni, koji lebde visoko i za čas nestanu iz- 
pred naših očiju. 

Ta volio vas je ... — Katarina je neprestano samo 
na te rieči mislila. Ljubav je ona svjetlost, koja blista u 

njoj od sinoć. Ljubav . . . Ona ljubi i ona je ljubljena. Ali 
onaj mrtvac, koji se bori pod vodom s vampirima i koji 
želi doći gore na površinu, da još jednom vidi zvjezdano 
nebo, taj je volio, ali nije bio voljen ... 

— Dobro je, — reče Katarina, — ja ću ostati ovdje. 

Anđreu je rekla nekoliko rieči i zamolila ga, da se 
vrati u dvorac i da navečer dođe po nju. Ona će još ostati 
ovdje u malom dvorcu, od kojega bi se htjela oprostiti. 
Bila je jednom ovdje kao djevojčica i želi pokupiti neke 
sitnice, koje su pripadale njezinoj majci. Jedno vrieme 
su i roditelji ovdje stanovali. 

Andre se vratio u dvorac i čudan san se nastavio. 
Katarina je otišla u starinsku kuhinju, koja je bila velika 
kao kakva jašionica. Metnula je križ na mali bieli kruh. 
iz kojega se dizao miris svježeg tiesta. Zagledala se u 
crvenu žar krušne peći. Umorno je sjedila i čekala, da se 
kruh izpeče. I onda je ova otmjena, vitka dama, čija pla- 
tinasta kosa i crveni nokti nikako nisu bili u skladu s 
kuhinjom, uzela svieće i utisnula ih u vreli kruh, onako, 
kako bi to učinila ma koja seljakinja. 

Već se smrkavalo, kada su pošli prema rieci. Raz- 
cvjetane grane zelene vrbe su meko padale nad bujnu 
proljetnu travu. Sunce je već zapalo, voda je bila tamno- 
plava i brzo je nosila mali okrugli kruh. Svieće su gorjele, 
ali kako je voda došla do njih, sve su se ugasile do jedne. 
Plamsajući žuti plameni jezik je pokazivao, gdje se na- 
lazi kruh. 

Katarina nije znala, kako dugo hoda po obali. Izgu- 
bila je svaki osjećaj vremena. Kadkada joj se činilo, da 
to uobće nije ona, nego ona Ciganka, koja je napustila 
jadnoga mrtvaca. Moguće je i ta ciganka tražila vječnu 
promjenu i vječnu nepoznatu daljinu, baš kao i ona, samo 
na drugi način. Katarina je danas došla do smirenja, ali 
ona nesretnica još uviek luta po svietu. 

Starica je tiho pjevala psalme i molila Očenaš. 

Već se spustio mrak i zviezđe su se pomaljale na 
nebu. 

— Ljubav ... — rekao je negdje u daljini jedan 
tajanstveni glas s onoga svieta. 

Kako ljubav ima groznu snagu! Da Andre nije jučer 
došao, možda bi se danas Katarina borila s mutnim valo- 
vima Korosa. 

Baba Liđa je vrisnula. Zgrabi Katar inin u ruku i 
povuče je na obalu, do vođe. Nabujala rieka je ovdje za- 
okretala i biesno udarala o obalu. Razkvašeni okrugli 
kruh, koji je dosada plivao na sredini neke, odjednom je 
došao na obalu, kao da ga je neka tajanstvena ruka po- 
digla i bacila ovamo. 

Starica klekne i počne ponovo moliti. 

— Ovdje ga moraju tražiti, — reče, kad je svršila 
molitvu, prekrižila se i ustala. Kruh je bio pred njom 
na travi. 

— Bojala sam se, da ga voda ne će izbaciti — ša- 
putala je starica, — jer se mora toliko svieća zabosti u 
kruh, koliko godina je momak volio djevojku. Ja sam 
računala: sedam svieća, jer sam mislila, da bi Franjo 
vas volio kako je postao momak . . . Znate, da vas je 
slučajno onda vidio . . . 

Katarina obriše oči od suza i požuri u lovački dvorac. 
Gotovo je bježala pokraj sablastnih, grbavih stabala 
vrbika. Andre ju je već čekao. Sjeli su u samovoz. On je 
upravljao kolima, a ona se tiesno privinula uza nj. Osje- 
ćala se slabom i malenom. Bojala se tame i ovoga nepo- 
mičnoga kraja, kojim su jurili, i koji je tako neshvatljiv 
i nemilosrdno tajanstven . . . 

Starica je ostala na obali rieke. Dočekala je, da 
oružnici i znatiželjnici dođu do nje. 

Mrtvo tielo su brzo našli. Zastalo je među gustim, 
vretenastim korienjem vodenih biljaka, nedaleko od kru- 
ha. Izvukli su ga van i položili na travu. 

Tamno, suncem opaljeno lice mrtvaca spokojno se 
privinulo uz meku travu. Oči su mu bile otvorene, kao da 
zamišljeno gleda u zvjezdano nebo . . . 

Kraj 

NAJLJEPŠI 

ROMANI IZ STRANIH KNJIŽEVNOSTI 

Knjižnica Dobrih Romana izdaje ponajprije 
uspjele i valjane romane hrvatskih pisaca, ali kod toga 
ulaže mnogo i na to, kako bi svoje čitatelje upoznala s 
velikim i zanimljivim djelima stranih književnika. Tako nam 
pruža uvid ne samo u najbolje književne plodove drugih 
naroda, već nam preko knjige približuje njihovu dušu i 
mišljenje. 

Do sada je Knjižnica Dobrih Romana izdala među 
ostalim i ova izdanja iz književnosti 

ALBANSKE 

L. Barcata: LULA, roman, koji snažnim crtama 
riše život i običaje albanskog naroda (raz- 
pačano). 

AMERIČKE 

Mark Tvvain: PUSTOLOVINE MALOGA TOME 
(prevela Dr. Marija Kralj) 

Mark Tvvain: MALI TOMA U BALONU (pre- 
veo dr. Kr. Krstić). 

Romani o dogodovštinama američkih dječaka. 
(Obje knjige razpačane). 

ARGENTI NSKE 

Manuel Galvez: VELIKA SRIJEDA (preveo I. 
Lendić). Jedan od najsnažnijih romana svjet- 
ske književnosti. Roman žrtve i samopriegora, 
slika najdubljih strana ženske duše. 

BUGARSKE 

J. Jovkov: ŽETELAC (preveo dr. I. Esih). Ro- 
man prvaka bugarskih romanopisaca prika- 
zuje, kako se bugarski narod odnosi prema 
suvremenim utjecajima izvana. 

ČEŠKE 

J. Durych: KRASULJAK (preveo dr. J. An- 
drić). Modemi pisac s neobičnom vještinom 
piše tankoćutno duševno zbivanje jedne 7 
puta odkrivene ljubavi. 


J. Baar: ZA KRAVICU (preveo dr. J. Andrić), 
dražestna priča seoske ljubavi (razpa- 
ižano) 

J. Zeyer: MARIJIN VRT (preveo dr. J. Andrić), 
divan roman o Gospinu zemaljskom životu. 

ENGLEZKE 

J. Barclay: RUŽARIJ (preveo Vojmil Rabadan) , 
roman žarke ljubavi sliepog umjetnika pre- 
ma neliepoj djevojci (razpačano) 

J. Barclay: KROZ VRTNA VRATAŠCA (pre- 
veo dr. Lj. Maraković). Priča, kako mladić 
zadobiva već stariju djevojku. 

L. Stevenson: ZLATNI OTOK (preveo dr. B. 
Storov), pustolovni roman o iztraživačima 
zakopanog blaga. 

FRANCUSKE 

R. Bazin: ZEMLJA UMIRE (preveo V. Baba- 
dan). Roman dojmljive ljubavi prema zemlji 
i zdravoj predaji. 

L. Bertrand: SANGUIS MARTYRUM (preveo 
A. Šimčik). Roman iz života prvih kršćana, 
koji se poređuje sa slavnim »Quo vadiš?« 

P. Bourget: NEMEZA (preveo dr. I. Blažević). 
Remek-djelo prvaka psiholožkog romana. — 
Roman zlobne ljubomore i dubokog pada 
žene. 

P. L’Ermite: KAKO SAM UBILA SVOJE 

DIJETE (preveo dr. R. Schiitz). Roman o 
nevaljalom odgoju, o ubijanju mladenačkog 
idealizma. 

M. Delly: Od obljubljene spisateljice izdala je 

»Knjižnica dobrih romana« djela: »Biela 

mačka«, »Dva srdca«, »Tajna rieke Luzette«, 
koji su svi r a z p a č a n i. No nedavno je 
izašao roman MOJ PUT DO SREĆE (pre- 
vela Lidija Pavletić), a naskoro će se ti- 
skati i »Dvorac kod crvenoga potoka«. 

P. Feval: VITEZ BIELE ŽENE (preveo K. Mo- 
skatelo). Roman o smjelom dječaku, iz vre- 
mena borba katolika i hugenota. 

L. Bessieres: LENJINGRADSKI ZARUČNICI. 
(Preveli dr. D. Zudenigo i Dr. D. Paša). 
Iznosi dušu mladeži pod boljševizmom. 

ISLANDSKE 

J. Svensson: NONNI (preveo I. Mikić). Roman 
o dječaku sa sjevera, obiluje lirskom svje- 
žinom. 

MADŽARSKE 

J. Zsigray: ZVJEZDANO NEBO (prevela M. 
Neorčić). Roman naših dana o pitanjima 
današnje djece. 

NORVEŽKE 

S. Undset: PROLJEĆE (preveo dr. K. Krstić). 
Slavna spisateljica prikazuje vrenje mlado- 
sti. (Razpačano). 

NJEMAČKE 

M. Strachwitz: ROMAN JEDNOG KAPELANA, 

đružtveni roman iz prošlosti. 

POLJSKE 

H. Sienkiewicz: QUO VADIŠ? Najslavniji ro- 
man o prvim kršćanima. (Razpačano). 
OGNJEM I MAČEM — KRIŽARI — slavni 
poviestni romani. — (Razpačano). 

NA POLJU SLAVE, roman slavne Poljske 
za I. Sobjeskog. 

POTOP (izašla 4 svezka). 

Kossak-Sezucka: IZ LJUBAVI (prevela dr. M. 
Kralj). Nježno djelo o mladom poljskom 
svetcu sv. Stanislavu Kostki. 


RUSKE 

A. Remizov: NA MODROM POLJU (preveo 
dr. Lj. Maraković), život mlade Ruskinje. 




Lappo-Danilevska: K SREĆI (preveo A. Jakšić). 
Roman uzbudljivih strasti, umjetničke slave, 
ali i velikoga kajanja. 

SLOVAČKE 

M. Kukučin: KUĆA U STRANI (preveo A. 
Šimčik). Roman prvaka slovačkog realizma 
o ljudima s otoka Brača. 

J. C. Hronsky: ANĐELINA (preveo Dr. J. An- 
drić). Snažne novele iz slovačkog narodnog 
života. 

J. Kalinčak: VARMEĐINSKA RESTAURA- 

CIJA. Roman iz dobrih prošlih vremena. 

ŠPANJOLSKE 

L. Coloma: TAJNA ZELENE PTICE (preveo 

A. Matasović). Kriminalni roman. Obiluje 
duševnom analizom. Velika piščeva kultura. 

ŠVEDSKE 

V. Heidenstam : BOŽJI PUT SVETE BRIGITE 

(preveo A. Šimčik). Hagiografski roman. 
Jedno od najsnažnijih djela te vrste u svjet- 
skoj književnosti. 

M. Stjernsteđt: ROMAN JEDNE ŽENE (preveo 

B. Babić). Djelo tragične snage i psiholožke 
produbljenosti. 

TALIJANSKE 

G. Papini: GOG (preveo I. Lenđić). Oštra sa- 
tira na suvremena zastranjenja u mišljenju. 
G. Đeledda: GOLUBOVI I JASTREBOVI (pre- 
veo L. Perinić). Samouka dobitnica No- 
belove nagrade iznosi surovi život Sardinije. 

UKRAJINSKE 

Boh. Poljanić: TAJANSTVENI SMIEŠAK (pre- 
, veo Mihajlo Firak). Kriminalni roman. 

Sva ta strana djela izdala je 

KNJIŽNICA DOBRIH ROMANA 

Zagreb, Trg Kralja Tomislava 21. 

MARIJA NEORČIĆ 

